১৭:০৫, ১৯ জুলাই ২০২০ তারিখে সংশোধিত সংস্করণ\n৪,৫৮৬ বাইট যোগ হয়েছে , ১ বছর পূর্বে\n→আলোচনা: উত্তর প্রদান\n১২:০৪, ১৯ জুলাই ২০২০ তারিখে সংশোধিত সংস্করণ (সম্পাদনা)\n১৭:০৫, ১৯ জুলাই ২০২০ তারিখে সংশোধিত সংস্করণ (সম্পাদনা) (পূর্বাবস্থায় ফেরত)\n(→আলোচনা: উত্তর প্রদান)\n:::::আপনি মূল পয়েন্টগুলো এড়িয়ে যাচ্ছেন। অনেকের অ্যাকাউন্টের সাথে সম্পাদনা মিলে যাওয়া এবং সুনির্দিষ্টভাবে একই অভ্যাসগত সম্পাদনা করা এক বিষয় নয়। যাঁদের সক নিয়ে পূর্বে তদন্তের কোন ধরণের অভিজ্ঞতা আছে, তাঁরা আপনার দুটি দাবিই অযৌক্তিক মনে করবেন। এবার পুনরায় পয়েন্টে আসি, কমন্সে তৈরি এবং ছবি আপলোড করা Kanak Chapa নিবন্ধ নিয়ে প্রথমে আলোচনা করি।\n* '''20:55''', April 6, 2019 তারিখে নিবন্ধের জন্য তিনটি ছবি প্রথমে ShahadatHossain অ্যাকাউন্ট থেকে আপলোড করা হয়। এবার ইংরেজিতে যেহেতু সে সময় অ্যাকাউন্টটি বাধাদান ছিলো তাই পুনরায় Dot71 অ্যাকাউন্ট দিয়ে ৫ মিনিট পরে [https://en.wikipedia.org/w/index.php?title=Kanak_Chapa&diff=891225606&oldid=889430239 ইংরেজি নিবন্ধে] সম্পাদনা শুরু। এবার ২১:০৭ মিনিটে অর্থাৎ ShahadatHossain অ্যাকাউন্ট থেকে ছবি আপলোডের ১২ মিনিটের মধ্যে [[:File:Kanak Chapa 02.jpg|ছবিটি]] Dot71 অ্যাকাউন্ট থেকে [https://en.wikipedia.org/w/index.php?diff=891226292&oldid=891225998&title=Kanak_Chapa নিবন্ধে যুক্ত] করা হয়। যেহেতু তখন Dot71 অ্যাকাউন্টটি লগ-ইনকৃত ছিলো সুতরাং খুব সম্ভবত ভুলে উক্ত অ্যাকাউন্ট দিয়েই ২১:১৫ মিনিটে ছবি যুক্ত করার আরো ৮ মিনিট পর Dot71 অ্যাকাউন্ট থেকে কমন্সের [https://commons.wikimedia.org/w/index.php?title=Category:Kanak_Chapa&action=history বিষয়শ্রেণীটি] তৈরি করা হয়। এরপর পরের দিন কমন্সে আরো অনেক ব্যক্তিগত ছবি আপ করা হয় যেগুলো নিশ্চিতভাবেই ব্যবহারকারীর তোলা নয়। উদাহরণস্বরুপ, [[:File:Kanak Chapa 04.jpg]], [[:File:Kanak Chapa 05.jpg]] প্রভৃতি। ছবিগুলো পুরনো এবং মেটাডাটাতে পর্যন্ত অন্য কপিরাইটহোল্ডারের নাম আছে। সুতরাং নিবন্ধে তথ্য যুক্ত করার ধরণ এবং অসংখ্য ব্যক্তিগত ছবি নিজের নামে আপলোড করা ইত্যাদি ব্যবহারকারী স্বার্থের সংঘাত বা অর্থের বিনিময়ে করেছেন সেটা মুটামুটি নিশ্চিত। এভাবে, প্রতিটি পয়েন্ট যদি ঘেটে দেখা হয় তাহলে আপনারা বুঝতে পারবনে। '''[[ব্যবহারকারী:NahidSultan|~ যুদ্ধমন্ত্রী]] [[ব্যবহারকারী আলাপ:NahidSultan|আলাপ]]''' ১২:০৪, ১৯ জুলাই ২০২০ (ইউটিসি)\n::::: [[ব্যবহারকারী:NahidSultan|~ যুদ্ধমন্ত্রী]] আপনি সুন্দরভাবে গুছিয়ে বলেছেন এজন্য ধন্যবাদ। আপনি জানেন আমি এক সময়ে বরিশাল সম্প্রদায়ের সাথে কাজ করতাম, যদিও বরিশাল সম্প্রদায়ের কার্যক্রম তেমন সক্রিয় নয়। এছাড়া আমি প্রতিনিয়ত অনেক ব্যবহারকারীকে উইকিপিডিয়ায় সম্পাদনা করতে উদ্বুদ্ধ করি। আমার বিশ্ববিদ্যালয়, আমার আত্মীয় বা পরিচিতজনকে। তাদের মধ্য দুই একজনকে সামাজিক বার্তা দেওয়ার গ্রুপেও যোগ করেছি। এদের অনেককে বিভিন্ন সময়ে সহযোগিতা করতে হয়েছে বিভিন্ন সময়ে। Dot71 তেমনি কিছু, আমি শুধু কিছু ফটো আপলোড করে দিয়েছি এটি অস্বীকার করছি না। কিন্তু আপনি যে সকল ছবি নিয়ে উপরে বলেছেন তা যে নিবন্ধের জন্য ব্যবহার করা হয়েছে তা উইকিতে বহু পূর্বে থেকেই রয়েছে; সেখানে আপনি আর্থিক লেনদেনের বিষয় কিভাবে ভাবতে পারেন? কোন নতুন ব্যবহারকারী ছবি আপলোড করতে পারছিল না ফলে আমি সহযোগিতা করেছি মাত্র। Dot71 একাউন্ট যদি আমার হতো তাহলে ঐ একাউন্টে থেকেই সম্পাদনার পাশাপাশি ছবি আপলোড করা কি স্বাভাবিক ছিল না, যেখানে Dot71 একাউন্টে ব্লক ছিল না? ধরুন, আমার ইংরেজি উইকিতে ব্লক রয়েছে যা আপনি কারণ হিসাবে দেখিয়েছেন। এখন বিষয়টি ভাবুন, Dot71 একাউন্টের নিয়ন্ত্রণ যদি আমিই করতাম তবে আমি কি ঐ একাউন্ট থেকে ফটো আপলোড করতে পারতাম না? ঐ একাউন্ট থেকে সম্পাদনা করে আমার একাউন্ট থেকে ফটো আপলোড করা কি আপনার কাছে স্বাভাবিক মনে হচ্ছে? তারপরেও যদি আপনার মনে হয় এতে আর্থিক লেনদেন রয়েছে তবে আপনি দুইটি কাজ করতে পারেনঃ ১। উক্ত ব্যক্তিদের থেকে এই বিষয়ে তথ্য নিতে পারেন, ২। আমাকে ব্লক করে দিতে পারেন। অথবা আপনি চাইলে ঐ সকল ব্যক্তিদের সাথে সম্ভব হলে আমি যোগাযোগ এর চেষ্টা করতে পারি এবং উনাদের বক্তব্য সম্প্রদায়ের নিকটে উপস্থাপন করতে পারি। এরপরেও যদি মনে হয় আমি অর্থের বিনিময়ে সম্পাদনা করেছি তবে আমাকে দ্রুত ব্লক করা হোক-—[[ব্যবহারকারী:ShahadatHossain| শাহাদাত হোসেন]] ([[ব্যবহারকারী আলাপ:ShahadatHossain|আলাপ]])[[file:Animalibrí.gif|35px|বার্তা পাঠান|link=ব্যবহারকারী আলাপ:ShahadatHossain]] ১৭:০৫, ১৯ জুলাই ২০২০ (ইউটিসি)\n'https://bn.wikipedia.org/wiki/বিশেষ:মোবাইল_পার্থক্য/4405476' থেকে আনীত


ঢাকা বার: সভাপতি-সম্পাদকসহ ১০ পদে জয়ী বিএনপিপন্থীরা\nঢাকা বারের নির্বাচনে সভাপতি ও সাধারণ সম্পাদক পদে জয় পেয়েছেন বিএনপি সমর্থিত নীল দলের প্রার্থী মো. ইকবাল হোসেন ও হোসেন আলী খান হাসান। সব মিলিয়ে ১০টি পদে জয়লাভ করেছে বিএনপি সমর্থিত নীল প্যানেল। অপরদিকে, সহ-সভাপতিসহ ১৩টি পদে জয় পেয়েছে আওয়ামী লীগ সমর্থিত সাদা প্যানেল।\nসভাপতি ও সাধারণ সম্পাদকের পদ ছাড়াও জাতীয়তাবাদী আইনজীবী ঐক্য প্যানেল (নীল প্যানেল) থেকে কোষাধ্যক্ষ আব্দুল আল মামুন ও অফিস সম্পাদক এইচ এম মাসুম নির্বাচিত হয়েছেন। এ ছাড়া কার্যনির্বাহী কমিটির সদস্য পদে আজহার উদ্দিন রিপন, কাজী আফরোজা সুলতানা (ইভা), আব্দুল বাসেত রাখী, তানভীর হাসান সোহেল, ইয়াছিন মিয়া ও সাদেকুল ইসলাম ভূঁইয়া (জাদু) নির্বাচিত হয়েছেন।\nসাদা প্যানেলের বিজয়ীরা হলেন- সিনিয়র সহ-সভাপতি আবদুল কাদের, সহ-সভাপতিতে ইমাম হোসেন মঞ্জু, সিনিয়র সহ-সাধারণ সম্পাদক এ কে এম হাবিবুর রহমান চুন্নু, সহ-সাধারণ সম্পাদক সিকদার মোহাম্মদ আক্তারুজ্জামান হিমেল, লাইব্রেরি সম্পাদক মো. আতাউর রহমান খান (রুকু), সাংস্কৃতিক সম্পাদক তাসলিমা আক্তার রীতা, ক্রীড়া সম্পাদক সাইফুল ইসলাম সুমন ও সমাজকল্যাণ সম্পাদক শায়লা পারভিন পিয়া। কার্যনির্বাহী কমিটির সদস্য পদে নির্বাচিত হয়েছেন- এ এইচ এম শফিকুল ইসলাম সোহাগ, মেহেদী হাসান মেরিন, রমজান আলী সরদার রানা, সাব্বির হোসেন ও সাইফুল ইসলাম।\nগত বুধ ও বৃহস্পতিবার (২৬ ও ২৭ ফেব্রুয়ারি) সকাল ৯টা থেকে ভোটগ্রহণ শুরু হয়ে বিকেল ৫টা পর্যন্ত চলে। দু’দিনের এ ভোটে ভোটাধিকার প্রয়োগ করছেন ৯ হাজার ২৯৯ জন সদস্য। শুক্রবার (২৮ ফেব্রুয়ারি) সকাল সাড়ে ১০টায় শুরু হয় ভোট গণনা।\nনির্বাচনে ২৩ পদের বিপরীতে আওয়ামী লীগ সমর্থিত সাদা প্যানেল ও বিএনপি সমর্থিত নীল প্যানেলে মোট ৪৬ জন প্রার্থী প্রতিদ্বন্দ্বিতা করেন। এ ভোটে প্রধান নির্বাচন কমিশনারের দায়িত্ব পালন করেন সিনিয়র অ্যাডভোকেট মুন্সি ফখরুল ইসলাম। যার অধীনে ১০ জন কমিশনার এবং ১০০ জন সদস্য কাজ করেন।\nনির্বাচনে বঙ্গবন্ধু আওয়ামী আইনজীবী পরিষদের (সাদা প্যানেল) সভাপতি পদে মো. মোশাররফ হোসেন ও সাধারণ সম্পাদককে মো. আহসান তারিক প্রতিদ্বন্দ্বিতা করেন। অন্যদিকে, জাতীয়তাবাদী আইনজীবী ঐক্য প্যানেলে (নীল প্যানেল) সভাপতি পদে মো. ইকবাল হোসেন ও সাধারণ সম্পাদক পদে হোসেন আলী খান হাসান প্রতিদ্বন্দ্বিতা করেন।\nউল্লেখ্য, ২০১৯-২০ কার্যনির্বাহী পরিষদের নির্বাচনে ২৭টি পদের মধ্যে সাদা প্যানেল সভাপতি ও সাধারণ সম্পাদকসহ ১৮টি পদে এবং নীল প্যানেল তিনটি সম্পাদকীয় পদসহ ৯টি পদে জয়লাভ করে। ২০১৮-১৯ কার্যনির্বাহী পরিষদের নির্বাচনে ২৭টি পদের মধ্যে সাধারণ সম্পাদকসহ ১৪টি পদেই জয়ী হন আওয়ামী লীগ সমর্থিত আইনজীবীরা।\nঅপরদিকে, সভাপতি পদসহ ১৩ পদ পান বিএনপি-জামায়াত সমর্থিত আইনজীবীরা। ২০১৭-১৮ কার্যবর্ষের নির্বাচনে ২৭টি পদের মধ্যে সভাপতি ও সাধারণ সম্পাদকসহ ২১টি পদে বিএনপি ও জামায়াত সমর্থিত নীল প্যানেল জয়লাভ করে। অন্যদিকে, আওয়ামী লীগ সমর্থিত সাদা প্যানেল মাত্র ৬টি পদে জয়লাভ করে।


সংবাদ অনলাইন » রবার্ট জুয়েলিক অপদার্থ-বাজে লোক: মুহিত\nরবার্ট জুয়েলিক অপদার্থ-বাজে লোক: মুহিত\nনিউজ আপলোড : ঢাকা , সোমবার, ০৫ ফেব্রুয়ারী ২০১৮\n‘ঢাকা আন্তর্জাতিক বাণিজ্য মেলা-২০১৮’-এ অংশগ্রহণকারী প্রতিষ্ঠানসমূহের মধ্যে সর্বোচ্চ ভ্যাট প্রদানকারী প্রতিষ্ঠানকে ভ্যাট সম্মাননা সনদ ও পুরস্কার বিতরণ অনুষ্ঠানে প্রধান অতিথির বক্তব্যে বিশ্ব ব্যাংকের সাবেক প্রেসিডেন্ট রবার্ট বি জুয়েলিককে ‘একটা অপদার্থ, ভয়ঙ্কর ধরনের বদমায়েশ ও অত্যন্ত বাজে লোক’ বলে মন্তব্য করেছেন অর্থমন্ত্রী আবুল মাল আবদুল মুহিত। সোমবার (৫ ফেব্রুয়ারি) জাতীয় রাজস্ব বোর্ড সম্মেলন কক্ষে এ অনুষ্ঠানের আয়োজন করা হয়। আবুল মাল আবদুল মুহিত বলেন, রবার্ট বি জুয়েলিকের ষড়যন্ত্রের কারণেই পদ্মা সেতুর অর্থায়ন আটকে যায়। যা পরবর্তীতে প্রমাণিত হয়েছে।\nতিনি উল্লেখ করেন, ‘বিশ্ব ব্যাংকের ওই প্রেসিডেন্টের কারণেই আমরা চারজন মানুষ অপদস্থ হয়েছিলাম। মসিউর রহমানকে পদত্যাগ করতে হয়েছিল। সাবেক যোগাযোগ মন্ত্রী আবুল হোসেনকেও সরিয়ে দেওয়া হয়। আমি তখন বার বার বলেছিলাম, এটা ষড়যন্ত্র। কিন্তু সেটা তখন আমলে নেওয়া হয়নি।’\nঅর্থমন্ত্রী যখন বিশ্ব ব্যাংকের সাবেক প্রেসিডেন্টের সমালোচনা করছিলেন, তখন তার পাশে বসা ছিলেন প্রধানমন্ত্রীর অর্থনৈতিক বিষয়ক উপদেষ্টা ড. মসিউর রহমান, সাবেক যোগাযোগ মন্ত্রী সৈয়দ আবুল হোসেন ও এনবিআর চেয়ারম্যান মো. মোশাররফ হোসেন ভূঁইয়া।\nআবুল মাল আবদুল মুহিত বলেন, ‘‘ওই সময় প্রধানমন্ত্রী প্রথম বুঝতে পেরেছিলেন। তিনিই প্রথম বললেন, ‘এটা ষড়যন্ত্র, বিশ্ব ব্যাংকের কাছে থেকে অর্থ নেওয়া বন্ধ করে দেন।’ আমি তখন রাজি হইনি। আমার চিন্তা ছিল এই অভিযোগ মিথ্যা প্রমাণ করতেই হবে। একই সঙ্গে বিশ্ব ব্যাংকের এ ধরনের মিথ্যা অভিযোগ প্রত্যাহার করে নিতে হবে।’’\nঅর্থমন্ত্রী বলেন, অভিযোগ মিথ্যা প্রমাণের এ যুদ্ধ আমরা অনেক দিন চালিয়ে গেলাম। পরবর্তীতে আরেকজন নতুন প্রেসিডেন্ট এলেন। তিনি এসে ওই বছরের জানুয়ারিতে পদ্মা সেতু প্রকল্পে অর্থায়ন করার কথা বললেন, তবে তখন পদ্মা সেতু নিয়ে নতুন করে ফিজিবিলিটি স্টাডি করার কথা জানালে, আমরাই বিশ্বব্যাংকের অর্থ নেওয়া থেকে সরে এলাম। কারণ, ওই অর্থ নিতে গেলে সময়ক্ষেপণ হবে। আরও প্রায় বছর খানেক বেশি লাগবে।\n‘তখন আমরা বললাম, এটা বাতিল হোক। আমরা নিজেদের অর্থেই করে ফেলবো। কারও কাছে যাবো না। তখনই পদ্মা সেতু নিজ অর্থায়নে করার একটা সিদ্ধান্ত নেওয়া হলো। এটা নিয়ে এত ঝামেলা হয়েছে যে আর কারও কাছে সহায়তা চাইলাম না।’\nঅর্থমন্ত্রী আরও বলেন, ‘খুশির খবর হলো নিজস্ব অর্থায়নে এটি বাস্তবায়ন হচ্ছে। আমার ধারণা, আগামী বছরের মার্চ নাগাদ যান চলাচল করবে। তবে মার্চে না হলেও আগামী বছরের জুনে পদ্মা সেতু দিয়ে যান চলাচল করবে। আমাদের ওবায়দুল কাদের চেয়েছিলেন, যেন এর কাজ ডিসেম্বরেই শেষ করতে পারেন। কিন্তু সেটা সম্ভব হবে না। তবে জুন নাগাদ যান চলাচলের জন্য আমরা খুলে দিতে পারবো।’\nওই সময়ে জাতীয় রাজস্ব বোর্ড মো. মোশাররফ হোসেন ভূঁইয়া সেতু সচিব ছিলেন। তিনি বলেন, ‘ওই সময় এখানে উপস্থিত আমরা চারজনই ভিকটিম ছিলাম। পরবর্তীতে সেটা প্রমাণিত হয়েছে। বিশেষ করে কানাডার আদালতের সেই রায় বিষয়টি পরিষ্কার করে দিয়েছে।’\nপ্রসঙ্গত, রবার্ট বি জুয়েলিক ২০০৯ সালের জুলাই থেকে ২০১২ সালের জুন পর্যন্ত বিশ্ব ব্যাংকের প্রেসিডেন্টের দায়িত্ব পালন করেন। তার সময়ই আলোচিত পদ্মা সেতুর ১২০ মিলিয়ন ডলার সমপরিমাণ ঋণ চুক্তি আটকে যায়। পরবর্তীতে বিশ্ব ব্যাংকের টাকা না নিয়ে নিজস্ব অর্থায়নে সেতু করার ঘোষণা দেয় সরকার।\nঢামেক হবে বিশ্বের সর্ববৃহৎ হাসপাতাল : স্বাস্থ্যমন্ত্রী\nস্বাস্থ্যমন্ত্রী জাহিদ মালেক জানিয়েছেন এশিয়া কিংবা ইউরোপ নয়, বিশ্বের সর্ববৃহৎ হাসপাতাল


বাড়ি বিনোদন আমি চাই না আমার মেয়ে সিনেমায় অভিনয় করুক: সঞ্জয়\nসম্প্রতি ইন্সটাগ্রাম কাঁপাচ্ছে সঞ্জয় দত্তর মেয়ে ত্রিশলা দত্তের আবেদনময়ি ছবি। তারকা সন্তান জাহ্নবী কাপুর, সারা আলী খানের পর কি তবে বলিউডে দেখা যাবে সঞ্জয় তনয়া ত্রিশলা দত্তকেও?\nএ কথা প্রায় সবারই জানা সঞ্জয় ও তার প্রথম স্ত্রী রিচা শর্মার মেয়ে ত্রিশলা দত্ত সঞ্জয়েরে চোখের মণি। নিউইয়র্কে বসবাসরত ত্রিশলা বিভিন্ন সময় সামাজিক যোগাযোগ মাধ্যমে আবেদনময় ছবি প্রকাশ করে নজর কেড়েছেন ভক্তদের।\n‘ভূমি’ সিনেমায় প্রতিশোধপরায়ণ বাবার ভূমিকায় দেখা গেছে সঞ্জয় দত্তকে। ছবির প্রচারণায় জন্মদিনের কেক কেটে মেয়ে ত্রিশলাকে স্মরণ করেছিলেন ‘মুন্নাভাই’।\nসম্প্রতি সুশান্ত সিং রাজপুতের বিপরীতে ‘কেদারনাথ’ সিনেমার শুটিং শেষ করেছেন সাইফ আলী তনয়া সারা আলী খান। মেয়েকে অভিনেত্রী হিসেবে দেখতে না চাইলেও মা আমৃতার উৎসাহে বলিউডের রুপালি দুনিয়ায় পা রেখেছেন সারা। শ্রীদেবীর মেয়ে জাহ্নবীকেও সামনে দেখা যেতে পারে বলিউড ছবিতে। তবে কি সারা ও জাহ্নবীর মতো বলিউডে দেখা যাবে ত্রিশলাকেও?\nইন্ডিয়ান এক্সপ্রেস জানায়, সাইফের মতই মেয়েকে অভিনেত্রী বানাতে নারাজ সঞ্জয়। সাক্ষাতকারে ‘মুন্নাভাই’ তারকা বলেন, “আমি চাই না আমার মেয়ে সিনেমায় অভিনয় করুক। সে মনোবিজ্ঞান বিষয়ে পড়াশোনা করছে। সামনে তার সুন্দর ভবিষ্যৎ রয়েছে। অভিনয় কোনো সুনিশ্চিত পেশা নয়। এখানে আজকে কারও ক্যারিয়ার ভালো আবার কালকে তা ভালো নাও থাকতে পারে। এমন অনিশ্চিত জীবন ও (ত্রিশলা) বেছে নিক সেটা আমি চাই না।”\nতবে ত্রিশলা কী চান সেটা এখনও জানা যায়নি। আবেদনময়ী ত্রিশলাকে বলিউডে দেখতে পাবেন কিনা দর্শক তা সময়ই বলে দেবে।\nবাংলাদেশ সময় : ১৩৩৪ ঘণ্টা, ২৩ অক্টোবর, ২০১৭,


‘সাহসী নারী’ বনাম ‘কেয়ারিং স্বামী’-এই বিতর্কের শেষ কোথায়? – Women Chapter\nজুন ৩০, ২০২০, ১১:০২ অপরাহ্ণ\nসুমনা শারমিন শম্পা:\nলকডাউনে স্বাস্থ্যবিধি মেনে ঘরে থাকার সময়টাতে ফেসবুকই আমার শ্বাস নেবার জানালা। এমনিতেও মানুষটা আমি ঘরকুনো। পেশাগত কাজের বাইরে ঘরে থেকে বাচ্চাদের সংগে সময় কাটাতেই পছন্দ করি। ফেসবুকে বেশকিছু গ্রুপে অ্যাড হয়েছি, কখনো নিজের আগ্রহে, কখনো বন্ধু বা পরিচিতদের ডাকে। আজ তেমনই এক গ্রপে একজন নারীর দেয়া পোস্ট পড়লাম,পড়ে ভাল লাগে নি,কিন্তু কোন প্রতিক্রিয়া না দেখিয়ে স্বভাবমত এড়িয়েই গেছিলাম। খানিক পরেই দেখি ঐ পোস্টে লাইক, শেয়ার, লাভ রি্য্যাক্ট কয়েক হাজার ছাড়িয়ে গেল। এতেও আমার শীতনিদ্রা ভাঙ্গতো না যদি না সেখানে আমার খুবই কাছের, প্রিয় এবং অনলাইনে বেশ পরিচিত মুখের মেয়েরা থাকতেন।\nযিনি লিখেছেন তিনি নিজে একজন নারী উদ্যোক্তা, ধরেই নেয়া যায় আর দশজন “সাধারণ” মেয়ের চাইতে তিনি বেশি সচেতন, নিজেকে এবং সমাজ ও সময়কে নিয়েও বেশি ভাবেন। যারা লাইক, শেয়ার বা লাভ দিয়েছেন তারাও যথেষ্টই সচেতন, চিন্তার দিক থেকেও আধুনিক এবং উদার মনষ্ক। লেখক(লেখিকা শব্দটি আমার ঠিক লাগে না)লিখেছেন তার বিবাহিত জীবনের গল্প, বলেছেন তার স্বামী(সংগী) বাবা মার এক ছেলে হওয়াতে কাজ করে বা দায়িত্ব নিয়ে অভ্যস্ত নন তাই তিনিই সব করেন,মাসের বাজার থেকে শুরু করে রান্না এবং ঘরের সব কাজ।এমনকি প্রেগন্যান্সিতেও এসব তিনিই করেছেন, ডেলিভারির আগের দিন বাড়িতে অতিথি এসেছে, তার স্বামী (সংগী)ও অতিথির মতই তাকে সে খবরটুকু পৌঁছে দিয়ে দায়িত্ব সেরেছেন। এবার সেই মহা শক্তিধর নারী একা হাতে বাজার করেছেন(অতিথি সৎকারের এবং মাসের), সেগুলো কেটেছেন, গুছিয়েছেন, রেঁধেছেন, অতিথিদের খাইয়েছেন। রাতে তার ব্যথা উঠেছে, স্বামী (লিখি খোকা বাবু) ভাববেন বলে তিনি ডাকেননি।\nপরেরদিন সকালে অতিথি বিদায় হলে স্বামীকে জানিয়েছেন, তিনিও যথারীতি ডক্টরের ফি এর টাকা ধরিয়ে দিয়ে দায় সেরেছেন। তারপর বিরাট ইতিহাস করে তার বাচ্চা হয়েছে, কিন্তু সেই ইতিহাসে পরাজিত শেরশাহের মতোই স্বামীপ্রবরের উপস্থিতি নেই বললেই চলে। ঊনি সাহসী মানুষ সন্দেহ নেই, ওনার সাহস সম্মান পাওয়ার যোগ্য। কিন্তু আমি ভাবছি, ওনার লেখা দিয়ে ঊনি যে অকর্মণ্য স্বামী ব্যক্তিটিকে কেয়ারিং, ভালো মানুষের তকমা দিয়ে গ্লোরিফাই করলেন এবং ওনার এই লেখা পড়ে যারা লাইক, শেয়ার, লাভ দিয়ে অশ্রুজলে সিক্ত হলেন, তাদের যে ভবিষ্যতটা উনি বরবাদ করলেন, তার কী হবে?\nযেসব পুরুষেরা এটা পড়লেন তারা তো বুঝেই গেলেন এভাবেও জীবন চলবে এবং “শাবানা” রূপী কেউ না কেউ এসে হাত ধরে ওনাদের ভবতরী পার করাবেন। অনেক মেয়ে মেসেজ পেলো, এটাই সাহসী নারীর সংজ্ঞা। কেউ ভাববেও না, কী ভীষণ দায়িত্বজ্ঞানহীন একজন মানুষকে এখানে মহান “কেয়ারিং” বানানো হলো, একটা মানুষকে (মানে যদি সত্যিই মেয়েরা সেটা হয়) কী ভীষণ অবহেলা, অমানুষিক ব্যবহার আর অনাদরে ট্রিট করা হলো। লেখক একবারও কী সত্যিই ভাবেন নি যে, ওনার সংগীর আচরণ আদরনীয় তো নয়ই, কোনভাবেই গ্রহণযোগ্যও নয়?\nতাহলে উনি এটাকে কী করে গ্লোরিফাই করছেন? তাহলে কী, আসলে আমরা যে যাই বলি, মেয়েদের মাথাতে এখনও সেট করা, পুরুষ মানুষ একটু খেয়ালী, বাউণ্ডুলে বা দায়িত্বজ্ঞানহীন হতেই পারে। সংসারের যাবতীয় দায়িত্ব এবং দায় আসলে মেয়েদেরই? এবং মুখ বুঁজে এই দায় এবং দায়িত্ব পালন করে যাওয়াই একজন মেয়ের মানে ভালো মেয়ের দায়িত্ব?\nযারা লাইক, লাভ বা শেয়ার দিলেন তারাও তো তাই ভাবেন, তাই না? যে শিশুটি এলো পৃথিবীতে, সেও তো ওই বাবা এবং মাকে দেখেই শিখবে, সে কী শিখবে? তাহলে কোথায় এগোলাম আমরা? এগোনো তো দূর, আসলে কী আমরা কোথাও দাঁড়িয়েও আছি? নাকি সেই পাঁকেই পড়ে আছি? আমাদের মাথা, মন থেকে আর কবে যাবে এই জমে থাকা মরচে? তাহলে বছর বছর পার্পল শাড়ি পরে, কর্পোরেট অফিসের এসিরুমে বসে ফুলের বোকে পাওয়া আর একদিনের সংবাদপত্রের হেডলাইন? এই অর্জন? ব্যস, এটুকুই??\nআমরা মেয়েরাই এখনো ভাবতে পারছি না যে সংসার নামের দায় বা দায়িত্বটা আমার একার নয়, সমান অংশীদার আরও একজন আছেন, তো অন্যরা ভাববে কী করে? মুখে অনেক কিছুই বলি, কিন্তু সত্যি সত্যি মন থেকে ভাবতে পারি না বলেই যেদিন ‘পতি’ শখ করে আধাপোড়া ওমলেট করে দেন, আহ্লাদে আটখানা হয়ে পোস্ট দিই, “সাতসকালে আমার হাবির বানানো ব্রেকফাস্ট ভালবেসে আমার জন্য!”\nভাইরে, থামেন। প্রতিদিন সকাল থেকে রাত আপনি রান্নাঘর আর ডাইনিং এ রিলে রেস দৌড়ান, ওনাকেও সেটা বুঝতে দিন। বলছি না, প্রশংসা করবেন না, করবেন, ভালবাসবেন, কিন্তু প্লিজ মাথায় তুলে তার এবং তার উত্তরপুরুষের মাথাটি খারাপ করবেন না। আর পুরুষরা তারা তো এখনও ভেবে নেন, একদিন ভুনা খিচুড়ি রেঁধেছেন শখ করে তো সংসারের সিংহভাগ কাজ তো উনিই করেন। ভাই, সংসারটা উনি বাবার বাড়ি থেকে ট্যাকে পুড়ে আনেননি। আপনাকে বিয়ে করে দুজনে মিলে বানিয়েছেন, বাচ্চাগুলিও শিব স্বয়ম্ভু নয়, আপনাদের দুজনের বাই প্রোডাক্ট। তাই ঘরের কাজ করে বা বাচ্চার ন্যাপি পালটে আপনি বৌ এবং তার পূর্ব বা উত্তরপু্রুষের প্রতি কোন দয়া করছেন না। এই কাজগুলো যতটা ওনার, ততটাই আপনার। তাই দয়া করছেন না ভেবে বরং ভালবেসে ভাগ নিয়ে করুন, আপনারাও বাঁচুন, মেয়েগুলোকেও শান্তিতে বাঁচতে দিন। মন আর মাথায় জমে থাকা জন্মজন্মান্তরের জগদ্দল পাথরটাকে সরিয়ে একবার প্রাণ ভরে বাঁচুন।\nTags: 'সাহসী নারী' বনাম 'কেয়ারিং স্বামী'-এই বিতর্কের শেষ কোথায়?, আন্দোলনে নারী, উইমেন চ্যাপ্টার, সন্তান নারী-পুরুষ দুজনেরই, সন্তান-সংসারের দায়িত্ব নারীর একার নয়, সন্তানের দায়িত্ব নারীর একার না, সুমনা শারমীন শম্পা


পঞ্চাশের রিকনসিলিয়েশন - Alochitobangladesh\nপ্রকাশিত » নভেম্বর ২২, ২০২১ সম্পাদকীয়\nঅধ্যাপক ড. মীজানুর রহমান »\nসম্পাদকীয় (অধ্যাপক ড. মীজানুর রহমান)\nপরিসংখ্যানই আপাতত সত্য। যদিও ব্রিটিশ প্রধানমন্ত্রী বেঞ্জামিন ডিজরেলি নাকি বলেছিলেন, “মিথ্যা তিন প্রকার: মিথ্যা, ডাহা মিথ্যা এবং পরিসংখ্যান। স্বাধীনতার পঞ্চাশে দাঁড়িয়ে পাকিস্তানের তো বটেই এমনকি ভারতের চেয়েও মাথাপিছু আয়ে আমরা এগিয়ে। নতুন পরিসংখ্যান অনুযায়ী আমাদের মাথাপিছু আয় ২৫৫৪ ডলার। ২০২০-২১ সালে অর্থনীতির আয়তন দাঁড়িয়েছে ৪০৯ বিলিয়ন ডলার। তবে আমাদের সম্পদ, আয়ের প্রবৃদ্ধি এবং উন্নয়ন যে হারে হয়েছে, আমাদের বৈষম্য, দুর্নীতি, ধর্মান্ধতা,অধিকারহীনতা, পরিবেশ দূষণ এবং বঞ্চনা সে হারে কমেনি বরং আয় উন্নতি বাড়ার সাথে সাথে এগুলোও বেড়েছে। মানুষের মৌলিক চাহিদা অন্ন-বস্ত্র-বাসস্থান-শিক্ষা-চিকিৎসা বঞ্চিত মানুষের সংখ্যা গত ৫০ বছরে অনেক কমে আসলেও সকল নাগরিকের জীবনে মৌলিক চাহিদা এখনো নিশ্চিত হয়নি। পুষ্টিকর খাবার ও সুপেয় পানি দূরে থাক ন্যূনতম খাবার ও পানির সুবিধাও পাচ্ছে না অনেক নাগরিক। স্বাস্থ্য ব্যবস্থার অনেক উন্নয়ন হওয়া সত্ত্বেও এর ফাঁকফোকরগুলো দেখা গেছে গত বছর করোনা দুর্যোগের সময়। যেমনটা বলেছেন অরুন্ধতী রায়, “করোনা আসলে একটা এক্সরে, সেটা অর্থনীতি আর স্বাস্থ্যব্যবস্থার কঙ্কালের ছবি বের করে এনেছে। আমরা অবশ্যই জানতাম ভেতরের একটা ভয়ঙ্কর কঙ্কাল আছে”। বাংলাদেশের উন্নত চিকিৎসা ব্যবস্থার যতোটুকু আছে সেটা কেবলমাত্র ধনীদের জন্য, সাধারণ মানুষের চিকিৎসা ব্যবস্থা এখনো প্রাথমিক পর্যায়ে রয়ে গেছে। দ্বিতীয় বিশ্বযুদ্ধের পর যুক্তরাজ্যে দ্রুত NHS প্রতিষ্ঠা করা হয়। দূরদর্শী প্রতিষ্ঠাতা Aneurin Bevan যে দর্শনটির ওপর জোর দিয়েছিলেন সেটি হচ্ছে, “the essence of satisfactory health service is that the rich and poor are treated alike, that proverty is notadisability and wealth is not advantaged”.\nএখনো দেশের আনাচে-কানাচে বহু মানুষ আধপেটে বা একবেলা খেয়ে বেঁচে থাকে। আমাদের উত্তরবঙ্গের মঙ্গার অবস্থা এখন আর নেই, কিন্তু তারপরেও মানুষের দুরবস্থা এখনো পুরোপুরি গোছেনি। যা কিছু রাষ্ট্রের আয়োজন তার ৮০% ভোগ করছে শহুরে ধনীরা। গ্রামের মানুষ এখনও বঞ্চিত অনেক কিছু থেকে। তাই হয়তো সরকার শহরের সুবিধা গ্রামে নিয়ে যেতে চাইছেন। কিন্তু শহুরে সুবিধাভোগীরা তা কতটা বাস্তবায়ন করবে এ নিয়ে সন্দেহ আছে। ‘স্বাধীনতা যুদ্ধের পর পরই দেখা গেছে, যে গ্রামের মানুষ শহরের মানুষকে একাত্তরের যুদ্ধের সময় আশ্রয় ও খাবার দিয়েছিলো তারাই যখন ১৯৭৪ সালে খাবার না পেয়ে শহরে এলো তাঁদের আমরা খাবার দেয়নি। অনেকেই দুর্ভিক্ষে মারা গেল। যদিও শহরের বাড়িতে এবং দোকানগুলোতে প্রচুর খাবার মজুদ ছিল’। ২০২০ সালে করোনার সংকটের সময় দেখা গেল শহরে কাজ হারিয়ে অনেকেই তাদের গ্রামের শেকড়ে ফিরে যাচ্ছেন নিরাপত্তার’ খুঁজে।গ্রাম এবং কৃষিকে অগ্রাহ্য করে এদেশের কোন অর্জনে টেকসই হবে না।\nঅবকাঠামোগত (ইনপুট) উন্নয়নের ক্ষেত্রে দৃশ্যমানতা যত বেশি গুরুত্ব পাচ্ছে ফলাফল (আউটপুট) বিশ্লেষণ ততটা গুরুত্ব পাচ্ছে না। যোগাযোগ ব্যবস্থায় অভূতপূর্ব উন্নয়নের পরেও আমাদের যাতায়াতের গতি বাড়ছে না। ঢাকা শহরের যোগাযোগ ব্যবস্থা উন্নয়নের জন্য মেগা প্রকল্পসমুহ বাস্তবায়নের পরেও অব্যবস্থাপনার কারণে আমাদের গতি বাড়বে কিনা এ নিয়ে সন্দেহ আছে। সরকারি অর্থায়নে মডেল মসজিদ নির্মাণ করেও প্রকৃত নামাজীর সংখ্যা বাড়াতে পারছি না। উন্নয়ন এবং স্বাচ্ছন্দ্য বাড়াতে গিয়ে আমরা পরিবেশের বিপর্যয় ডেকে আনছি। পৃথিবীটাকে কেবল আমাদের করতে গিয়ে অন্যান্য প্রাণী, উদ্ভিদ এবং প্রতিবেশের অপূরণীয় ক্ষতি করে যাচ্ছি। চলমান করোনা সংকটের উৎপত্তি নিয়ে রাজনৈতিক বিতর্ক চলতেই পারে। তবে আমার ধারণা এটাও পরিবেশ বিপর্যয়ের একটা ফল। মহামারী বিশেষজ্ঞ রব ওয়ালেস যেমনটা বলেছেন,” মুনাফা তাড়িত পুঁজিতান্ত্রিক যুক্তি বন্যপ্রাণীর বাস্তুতন্ত্রের উপর দখলদারি কায়েম করেছে। ফলে মানুষ ও বন্য প্রাণীর মধ্যে সংঘাত পরিণত হয়েছে নিত্যনৈমিত্তিক ব্যাপারে। এটি মানুষের মধ্যে ভাইরাস আসার পথ সুগম করেছে। কাজেই পুঁজিবাদের সংকট প্রকাশিত হয়েছে স্বাস্থ্য সংকটের রূপে এবং মানুষ আর আগের স্বাভাবিক রূপে ফিরতে পারছে না”।\nশেরপুরের ঝিনাইগাতী এলাকায় মানুষ হাতির উপদ্রবে ঘুমোতে পারছেনা। রাত জেগে ফসল পাহারা দিচ্ছে। গত এক দশকে কমপক্ষে ৭০ জন কৃষক হাতির পায়ে পিষ্ট হয়ে মৃত্যুবরণ করেছেন। জাতিসংঘের অর্থায়নে বৈদ্যুতিক বেড়া দিয়েও হাতিকে ঠেকানো যাচ্ছে না। যেখানে ছিল হাতির আবাস সেখানে মানুষ বসতি গড়েছে বলেই এমনটি হয়েছে। হাতির আবাসে মানুষ ফসল চাষ করেছে তার নিজের খাবারের জন্য, তাই কৃষকের ফসলের উপর হাতির আক্রমণ। তাছাড়া জেনেটিক কারণেও এই হাতির আগমন রোধ করা যাবে না। যেমনটি বলেছেন জগন্নাথ বিশ্ববিদ্যালয়ের প্রাণিবিদ্যা বিভাগের শিক্ষক আমির হোসেন, যিনি নিজেও একজন হাতি বিশেষজ্ঞ, “যে হাতির পালটি প্রতিবছর শেরপুরে আসে এই পালের সর্বশেষ হাতিটি বেঁচে থাকা পর্যন্ত প্রতি বছর একই পথে একই জায়গা হাতি আসবেই, কোন প্রতিবন্ধকতা হাতিকে ঠেকাতে পারবে না।”\nঅর্থনৈতিক কাঠামোর সবচেয়ে গুরুত্বপূর্ণ সংগঠন হচ্ছে ব্যাংক। ব্যাংকের ব্যবস্থাপনা এবং আর্থিক নৈতিকতা ধ্বংসের মুখোমুখি। ব্যাংক বাংলাদেশের ঐতিহ্যমন্ডিত প্রতিষ্ঠানগুলোর একটি, অথচ বর্তমানে এদেশেই এ খাতে সবচেয়ে বেশি অরাজগতা চলছে। আজ থেকে ১০৭ বছর আগে ১৯১৪ সালে “কুমিল্লা ব্যাংকিং কর্পোরেশন’ প্রতিষ্ঠা করেছিলেন এ দেশেরই ব্যবসায়ী কুমিল্লার কৃতি সন্তান নরেন্দ্র চন্দ্র দত্ত, যে ব্যাংকের শাখা ছিল দিল্লি, লখনৌ, কানপুর, মুম্বাই থেকে শুরু করে সুদূর লন্ডন পর্যন্ত। ব্যাংকিং ব্যবস্থাপনা অসাধারণ ঐতিহ্যবাহী এই বাংলাদেশের অসংখ্য ব্যাংক আজ কু-ঋণে জর্জরিত। সঙ্গবদ্ধ প্রতারক গোষ্ঠী এবং উইগি’র দল কোন কোন ব্যাংকের প্রায় সব টাকাই বিদেশে পাচার করে দিয়েছে। বেসরকারি ব্যাংক চলছে রাষ্ট্রায়ত্ত ব্যাংকের টাকায়, আর সরকারি ব্যাংক চলছে সরকারের মূলধনের ভর্তুকি নিয়ে।\nপ্রযুক্তির ব্যবহারে আমরা অনেক দূর এগিয়েছি, বিশেষ করে “আইসিটি” ক্ষেত্রে আমাদের যথেষ্ট অগ্রগতি হয়েছে, তবে এর ফলে যে “cyber poverty gap” তৈরি হয়েছে তা বাংলাদেশের মাননীয় প্রধানমন্ত্রী শেখ হাসিনাও ইউনেস্কোর ৪১তম অধিবেশনে তুলে ধরেছেন। ইউনেস্কোর মতে স্কুল আংশিক বা পুরোপুরি বন্ধের কারণে বিশ্বের প্রায় অর্ধেক শিক্ষার্থী ক্ষতিগ্রস্ত হয়েছে। সম্প্রতি অনুষ্ঠিত প্যারিসের ইউনেস্কো সম্মেলনে বিভিন্ন বক্তার বক্তৃতায় এই বিষয়টি ফুটে উঠেছে। সবার জন্য সমান সুযোগ তৈরী করা যায়নি বিধায় দূর শিক্ষণ ও অনলাইন শিক্ষার মাধ্যমে নতুন বৈষম্য সৃষ্টি হয়েছে। বাংলাদেশ এ থেকে বাদ যায়নি।\nলকডাউন এর কারণে চরমভাবে ক্ষতিগ্রস্ত অর্থনীতিকে সহায়তা দিতে সরকারি প্রণোদনায় মালিকপক্ষই বেশি লাভবান হয়েছেন। “যদিও নয়া উদারবাদী মতামত মনে করে বেসরকারি শক্তি নিয়ন্ত্রিত দুনিয়ায় সরকার হস্তক্ষেপ করতে পারবে না, কিন্তু ধনী এবং কর্পোরেট দুনিয়া আক্রান্ত হলে উদ্ধারের জন্য সরকারকেই হস্তক্ষেপ করতে হয়”(নোয়াম চমস্কি, ২০২০)।\nশিক্ষার হার ও শিক্ষায়তনের সংখ্যা বাড়ছে কিন্তু সে হারে কমছে না সমাজের কুসংস্কার এবং ধর্মান্ধতা। কিছুতেই সমাজের অন্ধকার দূর হচ্ছে না বরং আরো ঘনীভূত হচ্ছে। শতভাগ বিদ্যুতায়নেও কাজ হচ্ছে না। অনেকে বলেন এদেশের মানুষ ধর্মভীরু, ধর্মান্ধ নয়। প্রকৃত অবস্থা হচ্ছে ধর্মভীরুরা যদি বিজ্ঞানমনস্ক না হয়, শিক্ষিত না হয় তাহলে সে ধর্মান্ধ হতে বাধ্য। বিজ্ঞানের পড়াশোনা বেড়েছে, অনেকগুলো বিজ্ঞান ও প্রযুক্তি বিশ্ববিদ্যালয় তৈরি করেছি, কিন্তু মানুষ বিজ্ঞানমনস্ক হচ্ছে না। যেমনটা আচার্য প্রফুল্ল চন্দ্র রায় একবার বলেছিলেন, “আমি ক্লাসে এত করিয়া ছাত্রদের পরাইলাম যে পৃথিবীর ছায়া চাঁদের উপর পড়িয়া চন্দ্রগ্রহণ হয়। তাঁহারা তা পড়িল, লিখিল, নম্বর পাইল, পাস করিল। কিন্তু মজার ব্যাপার হইল যখন আবার সত্যি সত্যি চন্দ্রগ্রহণ হইল তখন চন্দ্রকে রাহু গ্রাস করিয়াছে বলিয়া তাঁহারা ঢোল, করতাল, শঙ্খ লইয়া রাস্তায় বাইর হইয়া পড়িল। – ইহা এক আশ্চর্য ভারতবর্ষ”।\nনির্বাচন ব্যবস্থা নিয়ে বিতর্ক শেষ হচ্ছে না। রাজনৈতিক দলগুলোর সদিচ্ছার অভাবে পুরো ব্যবস্থাটাই ভেঙে পড়েছে। এই ব্যবস্থাটা কিভাবে আবার দাঁড়াবে এ নিয়ে আলোচনা ও বিতর্ক চলছে। পক্ষে বিপক্ষে যুক্তি উপস্থাপিত হচ্ছে। কিন্তু আমি আরো গোড়ায় যেতে চাই। নির্বাচনের মধ্য দিয়ে যে জনপ্রতিনিধিত্ব তৈরি হয় তাঁদের কয়জন আসলে সত্যিকারের জনপ্রতিনিধি। ব্যতিক্রম ছাড়া বেশিরভাগ লোকের কাছেই জনপ্রতিনিধিত্ব এখন ব্যবসায় পরিণত হয়েছে। অনেকে বলেন আমাদের রাজনীতি এখন ব্যবসায়ীদের হাতে চলে গেছে, কিন্তু ব্যবসায় না করেও যারা রাজনীতিতে জড়িয়েছেন তাঁদের কয়জন জনপ্রতিনিধি হওয়ার পরে ব্যবসায়ী হননি বা পরিবারের সদস্যদের ব্যবসায়ী বানাননি? সেবা করতে করতে আগের চেয়ে আর্থিক অবস্থা খারাপ হয়ে গেছে এমন কয়জন জনপ্রতিনিধি আছেন? প্রত্যেকেই মনে করে অন্যান্য ব্যবসায়ের মতো জনপ্রতিনিধিত্ব একটি লোভনীয় ব্যবসায়। লোভীরা সেখানে ভিড় করছে। প্লেটো তাঁর ‘রিপাবলিকে’ যেমনটা বলেছিলেন, “পাবলিক অফিসে যারাই থাকবেন তাঁদের খুব বেশি আর্থিক সুবিধা না দেওয়াটাই সমীচীন। কারণ তাতে ভয়টা হলো তখন পাবলিক অফিসগুলোতে স্বার্থপর লোকের ভিড় জমতে পারে”। জনপ্রতিনিধিত্ব সামাজিক পুঁজির (social capital) বদলে এখন আর্থিক পুঁজির উপর নির্ভরশীল হয়ে পড়েছে। একসময় জনপ্রতিনিধিত্বের মূল ভিত্তি ছিল সামাজিক পুঁজি । পৃথিবীর উন্নত গণতান্ত্রিক দেশে এখনো সামাজিক পুঁজিই জনপ্রতিনিধিত্বের মুখ্য বিষয়। আমেরিকান সমাজ সংস্কারক লিডা জুডসন ১৯১৬ সালে “ব্যক্তি, পরিবার ও গোষ্ঠীর মধ্যে শুভেচ্ছা, সহযোগিতা, পারস্পরিক সহানুভূতি এবং সামাজিক সম্পর্ক” বুঝাতে ‘সামাজিক পুঁজি’ শব্দটি ব্যবহার করেন। ১৯৯০-এ এসে ধারণাটি ব্যাপক পরিচিতি লাভ করে। সাধারণভাবে মানুষের মনোগত অবস্থা বা মানসিকতার পরিবর্তন ঘটিয়ে কোন ধরনের বৈষয়িক স্বার্থে চিন্তা না করে কাউকে সামাজিক ও অর্থনৈতিক উন্নয়নে ব্যাপৃত করতে করতে পারাকেই” সামাজিক পুঁজি হিসেবে চিহ্নিত করা হয়। এটি সামাজিক বা গোষ্ঠীগত দায়বদ্ধতা হতে উৎসারিত এবং চূড়ান্ত পর্যায়ে তা জনকল্যাণে নিবেদিত। এর সাথে হৃদয় উৎসারিত আবেগ জড়িত এটি একটি আবেগমিশ্রিত যৌগিক বিষয়।” এর সাথে অর্থ, বিত্ত-বৈভব এবং ব্যবসায়ের কোন সম্পর্ক নেই।\nমহান মুক্তিযুদ্ধের চেতনা এবং দেশের সার্বিক অর্থনৈতিক উন্নয়নকে বর্তমান ক্ষমতাসীন দল তাঁদের ‘ক্যাশ কাউ’ হিসাবে ব্যবহার করলেও বর্তমান সংকটগুলোও কম গুরুত্বপূর্ণ নয়। মুক্তিযুদ্ধের ইতিহাস, আমাদের মুক্তির সংগ্রামের ঐতিহাসিক প্রেক্ষাপট ও জাতির জনক বঙ্গবন্ধু শেখ মুজিবুর রহমানের অবদান নতুন প্রজন্মের কাছে বারবার তুলে ধরতে হবে যাতে তাঁরা মুক্তিযুদ্ধের চেতনায় দেশপ্রেমে উদ্বুদ্ধ হয়। কিন্তু সমস্যা হচ্ছে প্রবীনদের নিয়ে। “স্মৃতি এমনিতেই মিথ্যেবাদী। আর যত সময় যায় যে-কোন ব্যক্তির স্মৃতিতেই মিথ্যের ভারে সত্য চাপা পড়ে যেতে পারে।… স্মৃতি তো একটা আর্কাইভ। সরকারি-বেসরকারি সব নথি খানার মতই স্মৃতির আর্কাইবও বিশেষ বিশেষ দৃষ্টিভঙ্গি ও প্রবণতা অনুযায়ী বাছাই করার দলিল ভর্তি থাকে (রণজিৎ গুহ, রচনা সমগ্র, ইতিহাস -সমাজ-রাজনীতি; পৃষ্ঠা- ১৩৩)। মুক্তিযুদ্ধ, রাস্তাঘাট, সেতু ও অন্যান্য অবকাঠামোগত উন্নয়ন দেখিয়ে যারা রাজনৈতিক সমর্থন নিতে বেশি আগ্রহী তাদের জন্য ২০০২ সালের অর্থনীতিতে নোবেল বিজয়ী মনোবিজ্ঞানী ড্যানিয়েল ক্যায়েনম্যান একটি উক্তি স্মরণ করিয়ে দিতে চাই, “মানুষ ঝুঁকি নিতে চায় না। লাভের চেয়ে ক্ষতিকে অনেক বেশি ঘৃণা করে, উপকারের চেয়ে অপকারকে বেশি গুরুত্ব দেয়। মানুষ পুরাতন অতীত ভুলে যায়, বর্তমানের প্রতি বেশি সংবেদনশীল।” মুক্তিযুদ্ধের ইতিহাস, মুক্তিযুদ্ধের স্মৃতি, মুক্তিযুদ্ধের পক্ষের লোকদের জন্য বড় একটি মূলধন; এটা বলতেই হবে। তবে এটা দিয়ে রাজনৈতিক প্রবৃদ্ধি অর্জন কঠিন হবে। সমাজ ও রাজনীতির দৃশ্যমানতা অন্যায্যতা, করোনা সৃষ্ট অর্থনৈতিক মন্দা, বেকারত্ব, পণ্যের উচ্চমূল্য এবং দুর্নীতি এগুলি বর্তমানের বাস্তবতা। ছোটখাটো কারণেও যখন আমজনতা হিংসাশ্রয়ী হয়ে জ্বালাও-পোড়াও, ভাঙচুর করে এগুলোকে দেখতে হবে স্থানান্তরিত ক্রোধ হিসাবে। যেমনটা বলেছিলেন আলজেরিয়ান বিপ্লবী ও তাত্ত্বিক Frantz Fanon তাঁর Black Skin White Mask(১৯৫২) শীর্ষক বইয়ে, ” দীর্ঘ চাপ, অবদমন, অসম্মান, নির্যাতনের মধ্যে থাকলে সমাজে হিংসা বেড়ে যায়। মানুষ যখন মূল কারণে হাত দিতে পারে না বা খুঁজে পায় না তখন সে চারপাশের উপর আক্রোশ বোধ করে।” এটাকে বলা হয় স্থানান্তরিত ক্রোধ (transferred aggression), আর স্থানান্তরিত ক্রোধের লক্ষ্যবস্তু সব সময়েই হয় নিরীহ ও দুর্বল ব্যক্তি বা প্রতিষ্ঠান (নারী, শিশু, সংখ্যালঘু এবং সংখ্যালঘুদের উপাসনালয়)। ধর্মাশ্রয়ী রাজনীতিক ও সাম্প্রদায়িক শক্তিগুলো আমজনতার ক্রোধকে স্থানান্তরিত করে ঐসকল দুর্বল জায়গায় পাঠিয়ে দেয়। আক্রান্ত হয় মন্দির, পূজা মন্ডপ এবং জেলেপাড়া। যদিও মানবিক মূল্যবোধের এবং অসাম্প্রদায়িক শক্তির প্রতিক্রিয়া (বিলম্বিত) আমাকে আশাবাদী করে। যেমনটা রবীন্দ্রনাথ বলেছিলেন তাঁর ‘সভ্যতার দৈববাণী’ প্রবন্ধে, “মনুষ্যত্বের অন্তহীন প্রতিকারহীন পরাভবকে চরম বলে বিশ্বাস করাকে আমি অপরাধ মনে করি… আশা করব, মহাপ্রলয়ের পড়ে নৈরাশ্যের মেঘমুক্ত আকাশে ইতিহাসের একটি নির্মম আত্মপ্রকাশ হয়তো আরম্ভ হবে এই পূর্বাচলের সূর্যোদয়ের দিগন্ত থেকে”\nযারা দেশে বিদ্যমান গণতান্ত্রিক ব্যবস্থাকে ‘নিয়ন্ত্রিত গণতন্ত্র’ হিসাবে অবহিত করতে চান, তাঁদের জন্য রবার্ট কেগন, তাঁর “Is Democracy in Decline” বইয়ে বলেছেন, “গণতন্ত্র একটি নাজুক ফুল, সবসময় এর পরিচর্যা যত্ন-আত্তি লাগে। নিয়মিত আগাছা পরিষ্কার করতে হয়। এই ফুল রক্ষা করতে বেড়া লাগে। ভেতর-বাইরের দুইদিকের বিপদ থেকেই একে বাঁচাতে হয়। বেড়া পাকাপোক্ত না হলে এবং আগাছা নিয়মিত সাফ করা না হলে জঙ্গল ও আগাছা ফিরে এসে তা ভূখণ্ড দখল করবেই”।\nশাসন ব্যবস্থার কঠোরতা নেতৃত্তের গুণ হিসেবে কেউ কেউ মনে করেন (নিকোলাস ম্যাকিয়াভ্যালি, “দ্য প্রিন্স’ -১৫১৫)। তবে বিরোধী মতকে কঠোর শাস্তি দিয়ে মোকাবেলা ব্যবস্থাপনার গুণ নয়। “রাজতন্ত্রেই কী আর শিক্ষাতন্ত্রেই কী, কঠোর শাসন-নীতি শাসয়িতারই অযোগ্যতার প্রমাণ” (“আশ্রমের রূপ ও বিকাশ’, রবীন্দ্রনাথ ঠাকুর ,১৩৪০)। লন্ডনের কিংস কলেজের অধ্যাপক Antonio Giustozzi যেমনটি বলেছেন, “the greatest skill is to keep all of this together despite constant friction and constant argument”। আরেকটা কথা মনে রাখতে হবে “রাষ্ট্রের সুরে সুর না মেলালেই মানুষ রাষ্ট্রদ্রোহী হয় না, হয় না রাষ্ট্রের দুশমন বা সমাজের শত্রু”(লাস্কি, ১৮৩৯-১৯৫০; হ্যারল্ড জোসেফ লাস্কি, ইংরেজ রাষ্ট্রবিজ্ঞানী এবং অর্থনীতিবীদ।১৯৪৫-৪৬ সময়ে ব্রিটিশ লেবার পার্টি চেয়ারম্যান ছিলেন। ১৯২৬ থেকে ১৯৫০ সাল পর্যন্ত লন্ডন স্কুল অফ ইকনোমিকসের অধ্যাপক ছিলেন। আমাদের জাতীয় অধ্যাপক আব্দুর রাজ্জাককের অসমাপ্ত পিএইচ.ডি থিসিসের তত্ত্বাবধায়ক ছিলেন। অধ্যাপক রাজ্জাকের থিসিসের কাজ চলাকালীন অকস্মাৎ লাস্কির মৃত্যু হয়। তারপরে রাজ্জাক স্যার দেশে ফিরে আসেন। কথিত আছে স্যারের নাকি মনে হয়েছিল তাঁর থিসিস তত্ত্বাবধান করার জন্য ব্রিটেনে কোন অধ্যাপক জীবিত নেই)। ভিন্ন মত, ভিন্ন পথ থাকবেই; তারপরও সবাইকে নিয়ে পথ চলাই ‘এগিয়ে যাওয়া’।\nলেখক: অধ্যাপক ড. মীজানুর রহমান


বাংলাদেশের একমাত্র মহিলা রিকশাচালক ইয়াসমিন | banglanewspaper\nবাংলাদেশের একমাত্র মহিলা রিকশাচালক ইয়াসমিন\nহ্যাঁ, বাধা প্রথমে প্রচুর এসেছে৷ কেউ তাঁকে শাসিয়েছে, কেউ নারী চরিত্র ও গুণাবলী বোঝানোর চেষ্টা করেছে, কেউবা মহিলা চালকের রিকশায় বসতেই আপত্তি করেছে৷ মহিলা চালক বলে কম টাকাও দিতে চেয়েছে অনেকে৷ কিন্তু সমস্ত প্রতিকূলতার বিরুদ্ধে রুখে দাঁড়িয়েছেন ইয়াসমিন৷ আজ তিনি দিনে অন্তত ৬০০ টাকা তাই এমনতেই রোজগার করে নিতে পারেন৷\nডেস্ক রিপোর্ট: গোঁড়া সমাজ৷ বিদ্রূপ, কটূক্তি, রক্তচক্ষুর শাসানি – বাধা অনেকই ছিল৷ কিন্তু পেটের চাহিদা তার চেয়েও বেশি ছিল৷ শুধু একার খিদে নয়, সন্তানদের কথাও তো ভাবতে হবে? সমাজের চিন্তা করলে কেমন করে হবে? এই কথা ভেবেই কোমর বেঁধে নেমে পড়েছিলেন পুরুষশাসিত পেশায়৷ মোসাম্মত ইয়াসমিন৷ বাংলাদেশের একমাত্র মহিলা রিকশাচালক৷\nমাথায় হেলমেট৷ পরনে শাড়ি৷ গত পাঁচ বছর ধরে বাংলাদেশের রাস্তায় এভাবেই সওয়ারি নিয়ে চলেছেন ইয়াসমিন৷ পথচলতি মানুষের কাছে তিনি ‘ক্রেজি আন্টি’৷ কিন্তু পাগলামো নয় অভাবের তাড়নাতেই সমাজের বিরুদ্ধে লড়ার সাহস পেয়েছেন ইয়াসমিন৷ স্বামী অন্য মহিলার সঙ্গে পালিয়ে যাওয়ার পর সন্তানদের নিয়ে অকুস্থলে পড়েছিলেন ইয়াসমিন৷\nপ্রথমে আয়ার কাজ, তারপরে কারখানায় শ্রমিক হিসেবে কাজ করারও চেষ্টা করেছিলেন৷ কিন্তু তাতে টাকা বড় কম৷ একজনের পেট কোনওরকমে চললেও পুরো পরিবারের পেট চলা দায়৷ ছেলেদের পড়াশোনার খরচও তো চালাতে হবে৷ সেই কারণেই প্রতিবেশীর রিকশাচালকের আসনে বসেছিলেন বাংলাদেশি মহিলা৷


চীনকে ব্যান করুন আর শিল্পগুলি ভারতে শিফট করুন: দাবি তুললেন আমেরিকার সাংসদ- Bangla News\nHome/টাইমলাইন/চীনকে ব্যান করুন আর শিল্পগুলি ভারতে শিফট করুন: দাবি তুললেন আমেরিকার সাংসদ\nBHuntMay 30, 2020Last Updated: May 30, 2020\nবাংলাহান্ট ডেস্কঃ দিনে দিনে চীনের (China) প্রতি আমেরিকার (America) মনোভাব আরও তিক্ত হয়ে উঠছে। এখন মার্কিন কংগ্রেস সদস্য বলেছেন যে চীনে উপস্থিত শিল্পগুলিকে ভারতে (india) স্থানান্তর করা উচিত। যাতে চীন ছাড়াও বিশ্বে একটি বিকল্প প্রস্তুত করা যায়। ইন্ডিয়া টুডের সাথে একান্ত আলাপচারিতায় এই কথাগুলি আমেরিকান কংগ্রেস সদস্য এবং বিদেশ মন্ত্রকের উপকমিটির সদস্য টেড ইয়োহো (Ted Yoho) বলেছেন।\nটেড ইয়োহো বলেছিলেন যে আমেরিকার প্রথম নীতি হ’ল দেশগুলিকে একই ধরনের মানসিকতা রাখে। আমেরিকা কীভাবে তার শিল্পগুলিকে চীন থেকে সরিয়ে ভারতে প্রতিষ্ঠিত করতে পারে সে পরিকল্পনা তৈরি করছে। এছাড়াও, যে শিল্পগুলি আমেরিকাতে ফিরে আসতে চায় তাদের ফিরে আসা উচিত।\nটেড বলেছিলেন যে এর সর্বশেষতম উদাহরণ হ’ল যখন গোটা বিশ্বের সবচেয়ে বেশি পিপিই দরকার হয়েছিল, তখন চীন তার হাত ছেড়ে দিয়েছিল। এ কারণে পুরো বিশ্বের সরবরাহ বন্ধ হয়ে যায়। এর পরে, আপনার রাষ্ট্রদূতদের সাথে কথা বলেছি, তাদের বলছি কেন চীন থেকে শিল্পটি স্থানান্তর করে ভারতে না নিয়ে আসা যায়।\nটেড আরও বলেছিলেন যে, আমরা ভারতের মতো অন্যান্য অংশীদার দেশগুলিতেও আমাদের শিল্প প্রতিষ্ঠা করতে চাই। এটি চীনের আধিপত্যের অবসান ঘটাবে এবং আমরা প্রচুর বিকল্প পাব। ভারতে প্রধানমন্ত্রী নরেন্দ্র মোদী মেক ইন ইন্ডিয়া প্রোগ্রামটি পরিচালনা করেছেন। এমন পরিস্থিতিতে যদি শিল্পটি চীন থেকে উঠে এসে ভারতে আসে তবে এটি একটি বড় বিনিয়োগ পাবে।\nটেডের মতে, অন্যান্য অংশের দেশীয় স্থানে আমাদের অবস্থান প্রতিষ্ঠিত করা উচিত। এটি দেখাশোনা করে আধিপত্যের অবসান ঘটাবে এবং আমরা অবশ্যই উপযুক্ত ব্যবস্থা করতে পারব। ভারতে প্রধানমন্ত্রী নরেন্দ্র মোদী (Narendra Modi) মেক ইন ইন্ডিয়া প্রোগ্রামটি পরিচালনা করুন। যদি চিন্তিত হয় যে কাউন্টি চীন থেকে রোগীর উপস্থিতিতে কোনও বড় বিনিয়োগ পাবে।\nটেড বলেছেন যে বিশ্বের উচিত চীনের সাথে সম্পর্ক ছিন্ন করা। কারণ চীন যা বলেছে তা তার জনগণের ভালোর জন্য নয় তা দেশের অভ্যন্তরে বা অন্য দেশের ক্ষেত্রে প্রযোজ্য। চীন এখন আমাদের সাধারণ মান তৈরি করতে পারে না। আমি বলছি না যে চীন আমাদের বা ভারতের মতো হওয়া উচিত, তবে কমপক্ষে শ্রদ্ধা, মানবাধিকার এবং মানবতার অভ্যাস গড়ে তোলা উচিত।\nচীন কেন পাঁচটি যুদ্ধজাহাজ তৈরি করছে? তা প্রশ্ন করেছিলেন টেড। কেন তিনি তার প্রতিরক্ষা বাজেট ৬.৯ শতাংশ বাড়িয়েছিলেন? চীন বিশ্ব বাণিজ্য সংস্থার উন্নয়নশীল দেশগুলির ট্যাগের আড়ালে লুকিয়ে বিশ্বকে বোকা বানাচ্ছে। এখন আমাদের এমন আইন আছে যে আমরা সেখান থেকে চীনকে সরাতে পারি।\nমুকুলের পর এবার দিলীপের উপর নজর মমতার, নতুন করে জল্পনা রাজনৈতিক মহলে


‘আধুনিক বিজ্ঞান মনস্করাই ভবিষ্যতে নেতৃত্ব দিবে’ - প্রথম সকাল\nপ্রথম সকাল ডটকম: আধুনিক, বিজ্ঞান মনস্ক ও তথ্য প্রযুক্তি সমৃদ্ধ শিক্ষার্থীরাই ভবিষ্যতে নেতৃত্ব দেবে বলে মন্তব্য করেছেন জাতীয় সংসদের স্পিকার ড. শিরীন শারমিন চৌধুরী।\nশিক্ষার্থীদের প্রযুক্তিতে দক্ষ হওয়ার আহ্বান জানিয়ে তিনি বলেন, বিশ্বে নেতৃত্ব দিতে বিশ্বমানের করে নিজেদের গড়ে তুলতে হবে। এ ক্ষেত্রে তথ্য প্রযুক্তির সঙ্গে সংযুক্তিই হবে মূল হাতিয়ার।\nতিনি বলেন, শিক্ষার্থীদের ভালো ফলাফল ও কৃতিত্বের জন্য অভিভাবক এবং শিক্ষদের অবদান অনস্বীকার্য।\nমঙ্গলবার রংপুর-৬ (পীরগঞ্জ) নিজ নির্বাচনী এলাকায় পীরগঞ্জের কাদিরাবাদ উচ্চ বিদ্যালয় আয়োজিত ‘মা সমাবেশ ও বার্ষিক ক্রীড়া প্রতিযোগিতা ও পুরস্কার বিতরণ -২০১৮’ অনুষ্ঠানে তিনি এ কথা বলেন।\nস্পিকার বলেন, প্রধানমন্ত্রী শেখ হাসিনা তৃণমূল পর্যায়ে অর্ন্তভুক্তিমূলক উন্নয়ন নিশ্চিতে একটি বাড়ি একটি খামার প্রকল্প গ্রহণ করেছে। নারীরা এ প্রকল্পের আওতায় নিজেদের সঞ্চয়, সমপরিমাণ সরকারের আর্থিক সহযোগিতার মাধ্যমে তহবিল গঠন করে এবং সেই তহবিল থেকে ঋণ নিয়ে নিজেদের অর্থনৈতিক মুক্তি ত্বরান্বিত করছে।\nএর আগে স্পিকার পীরগঞ্জ টেকনিক্যাল স্কুল অ্যান্ড কলেজের ভিত্তি ফলক উন্মোচন এবং উপজেলার বিভিন্ন ইউনিয়নের উন্নয়ন কার্যক্রম পরিদর্শন করেন। ৫নং মদনখালী ইউনিয়ন আওয়ামী লীগের সভাপতি ও ইউপি চেয়ারম্যান মো. শামছুল আলমের সভাপতিত্বে অনুষ্ঠানে রংপুর জেলা আওয়ামী লীগের সিনিয়র সহ সভাপতি এ কে এম ছায়াদত হোসেন বকুল, পীরগঞ্জ উপজেলা আওয়ামী লীগের ভারপ্রাপ্ত সভাপতি অ্যাডভোকেট আজিজুর রহমান রাঙা, পৌর মেয়র আবু সালেহ মো. তাজিমুল ইসলাম শামীম, পীরগঞ্জ উপজেলা ভাইস-চেয়ারম্যান এবং উপজেলা মহিলা লীগের সভাপতি জোহরা খালেক বক্তব্য রাখেন।\nপরবর্তী খবর: ঢাকাকে পরিচ্ছন্ন রাখতে বিশেষ গাড়ি ‘রোড সুইপার’ »


ইতিহাসের সবচেয়ে বিতর্কিত এল ক্লাসিকোর পেছনের গল্প - খেলাধুলা\nইতিহাসের সবচেয়ে বিতর্কিত এল ক্লাসিকোর পেছনের গল্প\nদিনের পর রাত হলেই বহুল প্রতীক্ষিত এল ক্লাসিকো।\nদিনের পর রাত হলেই বহুল প্রতীক্ষিত এল ক্লাসিকো, মর্যাদার লড়াইয়ে শ্রেষ্ঠত্ব প্রমাণ করতে নামবে লুই এনরিকে আর জিনেদিন জিদানের ছাত্ররা। ন্যু ক্যাম্পে ৬ পয়েন্টের ব্যবধান কমিয়ে আনতে পারবে বার্সা, নাকি ব্যবধান ৯ এ নিয়ে যাবে মাদ্রিদিস্তারা, সেটা আপনি আপনার মত করে অনুমান করতে থাকুন। এর আগে নাহয় একবার পড়ে নিন ইতিহাসের সবচেয়ে বিতর্কিত এল ক্লাসিকোটির কথা, যে ম্যাচ দিয়েই শুরু আজকের রিয়াল-বার্সা উত্তাপের!\n২০১০ সালের ২৯ নভেম্বর ঘরের মাঠে হোসে মরিনহোর রিয়ালকে যখন ৫-০ গোলে বিধ্বস্ত করল গার্দিওলার বার্সা, অনেকের চোখেই খেলা করে গিয়েছিল বিস্ময়। এল ক্লাসিকোতে রিয়াল এত বড় ব্যবধানে হারতে পারে!\nকিন্তু, ফুটবল ইতিহাস সম্পর্কে যাদের টুকটাক জ্ঞান আছে, তারা নিশ্চয়ই জানেন, এর চেয়ে ঢের বড় ব্যবধানেও নিষ্পত্তি হয়েছে এল ক্লাসিকোর। যার মধ্যে সবচেয়ে আলোচিত ও বিতর্কিত ম্যাচটির ফলাফল আপনার না জানা থাকলে এক মুহূর্তের জন্য চমকে উঠতে পারেন। ফুটবল ইতিহাসের অন্যতম বিতর্কিত সেই ম্যাচটির স্কোরলাইন ছিল এরকম- রিয়াল মাদ্রিদ ১১- ১ বার্সেলোনা!\nবিশ্বাস না হয়ে থাকলেও এটাই সত্যি, নিজেদের স্টেডিয়ামে বার্সাকে ১১-১ গোলেই হারিয়েছিল রিয়াল। কিন্তু এই ম্যাচের পেছনে আছে একটা গল্প, আছে একজন সামরিক শাসকের দাম্ভিকতার কাহিনী, একদল হিংস্র সমর্থকের ক্ষিপ্ত সমর্থনের কাহিনী।\nরোমাঞ্চকর সেই কাহিনী পড়বার জন্য স্বাগতম সবাইকে।\n১৯৪৩ সালের ১৯ জুন, ফুটবল ক্লাব বার্সেলোনার ফুটবলারেরা যখন এস্তাদিও কামার্টিন (তখনকার রিয়াল মাদ্রিদের হোম ভেন্যু) এ পা রাখছিলেন, ফুটবলবিশ্ব তখনো অজ্ঞাত সামনের ৯০ মিনিট তাদের জন্য কি নিয়ে অপেক্ষা করে আছে। বার্সেলোনার মত ক্লাব ১১-১ গোলে হারবে, এটা নিশ্চয়ই স্বাভাবিক কোন ঘটনা নয়! এটা তো পাড়ার কোন ফুটবল ম্যাচ না, কোপা ডেল জেনেরালিসিমোর(বর্তমান কোপা ডেল রে’র তৎকালীন নাম) সেমিফাইনাল ম্যাচ!\nএই ম্যাচে এমন স্কোরলাইন আর যাই হোক, স্বাভাবিক বলা চলে না। ব্যাপারটা আরও অস্বাভাবিক ঠেকবে যখন জানবেন আগের লেগেই এই রিয়ালকেই ৩-০ গোলে হারিয়েছিল কাতালানরা! প্রথমার্ধ শেষেই ৮-০, ৯০ মিনিট শেষে ১১-১, এই অদ্ভুতুড়ে স্কোরলাইনের পেছনের গল্প শুনতে হলে ফিরে যেতে হবে ’৪০ এর দশকে, জেনারেল ফ্রাঙ্কোর শাসনামলে।\nজেনারেল ফ্রাঙ্কোর উত্থান:\nখেলার সাথে রাজনীতির যোগসূত্র নতুন কিছু নয়। সভ্যতার আদিকাল থেকেই ক্ষমতা প্রদর্শনের মাধ্যম হিসেবে বিবেচনা করা হয়েছে খেলাকে। ইতিহাসের সকল স্বৈরশাসকেরাই ক্ষমতা আঁকড়ে ধরে রাখার প্রভাবক হিসেবে ব্যবহার করে এসেছে খেলাকে। স্পেনে জেনারেল ফ্রাঙ্কোর ক্ষেত্রেও ব্যতিক্রম হয়নি।\n১৯৩৯ সালে গৃহযুদ্ধ সমাপ্তির পর ক্ষমতায় জাঁকিয়ে বসলেন ফ্রাঙ্কো, নিজেকে সর্বময় ক্ষমতার অধিকারী ঘোষণা করলেন। ক্ষমতায় এসেই যিনি ঘোষণা করলেন, ‘আমার শাসনামল নির্মিত হবে বেয়নেট ও রক্তের উপর, কোন হিপোক্রিটিকাল নির্বাচনের উপর নয়!’\nস্ট্যালিন যেমন ক্ষমতার কেন্দ্রবিন্দু বানিয়ে নিয়েছিলেন মস্কোকে, হিটলার যেমন বানিয়েছিলেন বার্লিনকে, ফ্রাঙ্কো তেমনি বানালেন মাদ্রিদকে। মাদ্রিদকেই বানাতে হত, ফ্রাঙ্কো যে ক্যাস্টিল অঞ্চলের মানুষ!\nমাদ্রিদ বনাম বাকি স্পেন:\nবস্ক এবং কাতালুনিয়া, এই দুই অঞ্চলের মানুষের প্রতিই দারুণ ক্ষোভ ছিল ফ্রাঙ্কোর। এখন যেমন বার্সার স্টেডিয়ামে ব্যানার দেখতে পাওয়া যায় ‘উই আর নট স্পেন’ লিখা, তখনো এই দুই অঞ্চলের মানুষদের মাঝে এই একই মনোভাব বজায় ছিল। তারা স্বায়ত্বশাসন চেয়েছিল, স্পেন থেকে আলাদা হতে চেয়েছিল। আর এটাই মেনে নিতে পারেননি ফ্রাঙ্কো, তার মতে এটা বহির্বিশ্বের কাছে স্পেনের বিভক্ত জাতিসত্ত্বাকে তুলে ধরে।\nফ্রাঙ্কো তাই ঠিক করলেন, কোন আঞ্চলিক আন্দোলন বেড়ে উঠতে দেয়া যাবেনা, স্পেনে রাজত্ব থাকবে শুধু ক্যাস্টিলদের। সবাইকে কথাও বলতে হবে ক্যাস্টিলদের ভাষাতেই। আর এটাই গায়ে লাগল স্বাধীনতাকামী কাতালানদের। আইন করে যখন নিজস্ব ভাষায় কথা বলা বন্ধ করে দিলেন ফ্রাঙ্কো, তখন কাতালানদের সমস্ত আশা-ভরসা প্রতিবাদের জায়গা হয়ে উঠল তাদের ফুটবল ক্লাব বার্সেলোনা।\nবার্সেলোনার স্টেডিয়াম হয়ে উঠল একমাত্র জায়গা, যেখানে তারা নিজেদের ভাষায় কথা বলতে পারত, নিজেদের পতাকা উড়াতে পারত। বার্সার আজকের যে মোটো, মোর দ্যান এ ক্লাব, তা গড়ে উঠেছিল ওই সময়েই। শুধু তো একটা ক্লাব না, বার্সা তো একটা জাতিগোষ্ঠীর আশা-নিরাশার আশ্রয়স্থল!\nঐতিহাসিক সেই ম্যাচ:\n১ম লেগে ৩-০ তে জেতা ম্যাচে বার্সা সমর্থকেরা ‘শোষক’ দের বিপক্ষে এমন জয়ে দারুণ উল্লাস প্রকাশ করেছিল মাঠেই। শোষক বলা, কারণ রিয়াল ছিল জেনারেল ফ্রাঙ্কোর সমর্থনপুষ্ট দল। যতবারই রিয়ালের ফুটবলারদের পায়ে বল যাচ্ছিল, বার্সা সমর্থকেরা দুয়ো দিচ্ছিল। মাদ্রিদ সমর্থকেরা এই ক্ষোভ মনে মনে পুষে রেখেছিল। সেই ক্ষোভের উদগিরণ কতটা ভয়ানক হতে পারে, দ্বিতীয় লেগে সেটা টের পেয়েছিল বার্সা ফুটবলাররা।\nদ্বিতীয় লেগ খেলতে যখন বার্সা মাদ্রিদে পৌঁছাল, পরিস্থিতি তখনই বেশ উত্তপ্ত। সেই আগুনে আরও ঘি ঢাললেন মার্কার সাংবাদিক, মাদ্রিদ সমর্থক আরনেস্টো টিউস। আগের লেগে প্রতিদ্বন্দ্বীদের কাছে হারের খুঁটিনাটি তুলে ধরে জ্বালাময়ী এক লেখা লিখলেন তিনি, আর সেই লেখাই যেন আরও খেপিয়ে তুলল মাদ্রিদ সমর্থকদের। ম্যাচের ভেন্যু এস্তাদিও কামার্টিন তখন উত্তেজনায় টগবগ করে ফুটছে, প্রত্যেক মাদ্রিদ সমর্থক যেন মুখিয়ে আছে অপমানের যোগ্য জবাব দেয়ার জন্য।\n২০ হাজার ক্ষিপ্ত উন্মত্ত সমর্থক ‘কাতালান ব্লাড’ ঝরানোর আবেদন নিয়ে কোরাস গাইছিল! মাদ্রিদ সমর্থকেরা এতটাই হিংস্র হয়ে উঠে যে তারা বার্সা প্লেয়ারদের মাথা কেটে ফেলার কথাও বলছিল বারবার! এরকম কোরাসে ভয় পেয়ে যান প্রত্যেক বার্সা ফুটবলার, নিজের ও পরিবারের নিরাপত্তা নিয়ে শঙ্কিত হয়ে পরেন তারা। শঙ্কিত করার কাজটা ম্যাচের আগেই একদফা করে এসেছিলেন ফ্রাঙ্কো সাম্রাজ্যের ডিরেক্টর অফ স্টেট সিকিউরিটি। বার্সা ড্রেসিংরুমে গিয়ে ভয়ানক ভাষায় মনে করিয়ে দিয়ে এসেছিলেন, মাদ্রিদের করুণাতেই তারা কাতালুনিয়া অঞ্চলে টিকে আছে।\nস্বৈরতান্ত্রিক সরকারের দ্বিতীয় ক্ষমতাবান ব্যক্তির এমন হুমকি ও প্রতিপক্ষ সমর্থকদের খুনে মানসিকতা- সব মিলিয়ে বার্সা ফুটবলাররা ভয়ানক ঘাবড়ে যান। মাঠে তারা স্বাভাবিকভাবে মুভ করতে পারছিল না, প্রতিবার সেই ‘কাতালান ব্লাড’ ঝরানোর কোরাস। সেই আতঙ্কেরই প্রতিফলন পরল স্কোরলাইনে, ১১-১! রিয়ালের ১১ গোলের ৮ টিই এসেছিল ম্যাচের প্রথমার্ধে।\nতৎকালীন বার্সা প্রেসিডেন্ট এমন ঘটনায় হকচকিয়ে গিয়ে প্রেসিডেন্টের পদ থেকে সরে দাঁড়ান। দর্শকদের এমন আচরণ ও খেলার অন্যায় ফলাফল নিয়ে লিখেছিলেন বলে সাংবাদিক হুয়ান অ্যান্টোনিও সামারাঞ্চকে ১০ বছর কলম ধরতে দেয়া হয়নি! এই দিনের পর থেকেই বদলে গেল মাদ্রিদ-বার্সা ইতিহাস। আজকের এই আগুন ঝরা লড়াইয়ের সূত্রপাতও এই ম্যাচকে ঘিরেই। এমনি এমনি তো আর এক দলের সমর্থকেরা অন্য দলের সমর্থকদের চক্ষুশূল জ্ঞান করে না!\nশেষটা করা যাক ছোট্ট আরেকটা তথ্য দিয়ে। হুমকি ধামকি দিয়ে কাতালানদের হারালেও শেষ পর্যন্ত ওই ট্রফি কিন্তু মাদ্রিদ জিততে পারেনি। অ্যাটলেটিক বিলবাও কিংবদন্তি তেলমো জারা একাই ফাইনালে হারিয়ে দেন মাদ্রিদকে। এক অর্থে তাই সেমিফাইনালে হেরেও ফাইনালে জিতেছিল বার্সেলোনাই!\n- স্পোর্টসকিডা অবলম্বনে\nমেসি জার্সি খুলে দেখিয়েছিলেন কেন?\nপ্রায় ৮০ হাজার দর্শক এসেছিলেন খেলা দেখতে। রেফারির বাঁশি বাজার পর থেকেই মেসিকে বিদ্রুপ করতে থাকেন উপস্থিত দর্শকরা।\nলিওনেল মেসি: সেই হ্যামিলনের বাঁশিওয়ালা!\nমার্সেলোর কনুইয়ের আঘাতে তার মুখ থেকে গলগল করে রক্ত ঝরেছে বার্নাব্যুর সবুজ টার্ফে, বারবার হিংস্র ট্যাকলের শিকার হয়েছেন, কিন্তু একটিবারের জন্যও হারাননি ছন্দ। পুরো মাঠে প্রজাপতির মতো উড়ে বেড়িয়েছেন, ট্রেডমার্ক ড্রিবলিং, গায়ের মোচড়ে ছিটকে ফেলেছেন ডিফেন্ডারদের, এবং ধ্রুপদী লড়াই শেষে দুই দলের ভেতর পার্থক্য গড়ে দেওয়া খেলোয়াড়ের নামও লিওনেল মেসি।\nধ্রুপদী এল ক্লাসিকোর জানা-অজানা\nদিন গড়িয়ে রাত হলেই ফুটবলের মহারণ - এল ক্লাসিকো। ফুটবলের ধ্রুপদী এই লড়াইয়ে আজ রাত পৌনে একটায় আজ বার্সেলোনাকে আতিথেয়তা দেবে রিযাল মাদ্রিদ।


প্রথম পাতা / সাম্প্রতিক খবর / ৬৮ টাকায় আইফোন ৫এস!\n৬৮ টাকায় আইফোন ৫এস!\nPosted by: লিজা ফারহানা in সাম্প্রতিক খবর মঙ্গলবার, ফেব্রুয়ারী 23, 2016\t0 ৬০২ বার পঠিত\nক্রেতাদের জন্য ই-কমার্স সাইটগুলো মাঝে মধ্যেই ডিসকাউন্ট দিয়ে থাকে। কিন্তু ভুল করেও যে ডিসকাউন্ট অফার দেয়, এমন ঘটনা কিন্তু খুব বেশি দেখা যায় না। তবে সম্প্রতি ভারতে এমনই এক ঘটনা ঘটেছে। আর ওয়েবসাইটের ভুলের কারণে মাত্র ৬৮ টাকায় আইফোন ৫এস কিনতে পেরেছেন এক যুবক।\nআইফোন ৫এস স্ন্যাপডিল\t2016-02-23


কলমাকান্দা সীমান্ত থেকে ১৩টি ভারতীয় গরু আটক করেছে বিজিবি. - স্বাধীন নিউজ\nকলমাকান্দা সীমান্ত থেকে ১৩টি ভারতীয় গরু আটক করেছে বিজিবি.\nকলমাকান্দা উপজেলার লেঙ্গুরা থেকে ১৩টি ভারতীয় গরু আটক করেছে বর্ডার গার্ড (বিজিবি)। জব্দকৃত গরুগুলোর সিজার মূল্য ৮ লক্ষ ৪৫ হাজার টাকা এবং গরুগুলোকে নেত্রকোনা কাষ্টমস অফিসে জমা দেয়া হবে বলে জানা গেছে। এ অভিযানে কোন চোরাকারবারীকে আটক করতে পারেনি বিজিবি।\nশনিবার দুপুরে এক প্রেস বিজ্ঞপ্তিতে এসব তথ্য জানান নেত্রকোনা ব্যাটালিয়নের (৩১ বিজিবি) অধিনায়ক লে. কর্ণেল এ এসএম জাকারিয়া।\nবিজ্ঞপ্তিতে জানা যায়, জেলার কলমাকান্দা উপজেলায় ভারতীয় সীমান্তে অবস্থিত লেংগুরা বিওপির হাবিলদার মো. শফিকুল ইসলামের নেতৃত্বে আট সদস্যের একটি টহল দল দায়িত্ব পালন করছিল।\nনিজস্ব গোয়েন্দ তথ্যের ভিত্তিতে টহল দলটি সীমান্ত পিলার ১১৭১/২-এস হতে আনুমানিক একশ’ গজ বাংলাদেশের অভ্যন্তরে কালাপানি নামক স্থানে ফাঁদ পেতে থাকে। শনিবার ভোর ৪টার দিকে ভারতের দিক হতে চোরাকারবারিরা গরু নিয়ে বাংলাদেশের দিকে আসতে দেখে।\nএ সময় বিজিবির উপস্থিতি টের পেয়ে গরু রেখে পালিয়ে যায় চোরাকারবারিরা। পরে ঐ স্থান থেকে ১৩ টি গরু আটক করে বিজিবি।\nআগৈলঝাড়ায় কুপিয়ে স্ত্রী হত্যা ।ঘাতক স্বামী গ্রেফতার।\nচাঁদপুরের হাইমচরে ৫০০ কেজি জাটকা জব্দ


ভাবছেন কিভাবে গ্রীষ্মকালে ব্যায়াম করবেন? অনুসরণ করুন এই টিপসগুলো - DNA বাংলা\nভাবছেন কিভাবে গ্রীষ্মকালে ব্যায়াম করবেন? অনুসরণ করুন এই টিপসগুলো\nপ্রতিদিন ব্যায়াম করার গুরুত্ব যথেষ্ট জোর দেওয়া যাবে না। এটি শুধুমাত্র একটি স্বাস্থ্যকর বডি মাস ইনডেক্স (BMI) বজায় রাখা গুরুত্বপূর্ণ নয় কিন্তু রোগ প্রতিরোধ ক্ষমতা বৃদ্ধি করে রোগগুলিকে দূরে রাখাও গুরুত্বপূর্ণ। এখন, অবশেষে গ্রীষ্ম এসেছে এবং শীতের কিলো কমানোর এটাই উপযুক্ত সময়। ক্রমবর্ধমান তাপমাত্রা এবং জ্বলন্ত তাপকে ওয়ার্কআউট সেশন এড়িয়ে যাওয়ার অজুহাতে পরিণত হওয়া এড়াতে, আমরা আপনার জন্য বিশেষজ্ঞ টিপস নিয়ে এসেছি যা আপনাকে জিমে অনুশীলন করার সময় অবশ্যই মনে রাখতে হবে। সর্বোপরি, ক্রমহ্রাসমান কোভিড-১৯ প্রবণতা অবশেষে আমাদের করোনভাইরাস নিয়ন্ত্রণ থেকে মুক্তি দিয়েছে, এবং সময়টি জিমে যাওয়ার জন্য উপযুক্ত। তাই আর কোনো ঝামেলা ছাড়াই, আসুন ফিটনেস এবং ওয়ার্কআউট টিপস দেখে নেওয়া যাক:\n* প্রতিদিন ফল খান\nবেশ কিছু ফল উচ্চ পরিমাণে জলের উপাদান বহন করে, যেমন তরমুজ, তরমুজ, স্ট্রবেরি এবং টমেটো। এবং তাই প্রতিদিন ফল খাওয়া আপনাকে শুধুমাত্র প্রয়োজনীয় পরিমাণে হাইড্রেশনই দেবে না কিন্তু ভিটামিন, ফাইবার এবং খনিজগুলির মতো প্রয়োজনীয় পুষ্টিও সরবরাহ করবে।\nগ্রীষ্ম ঋতুতে, আমাদের শরীর শীতের ঋতুর তুলনায় ঘামের মাধ্যমে বেশি জল এবং লবণ হারায়, যা নিয়মিত বিরতিতে জল খাওয়াকে অত্যন্ত গুরুত্বপূর্ণ করে তোলে। বিশেষজ্ঞরা আপনার জল খাওয়ার উপর একটি ট্যাব রাখার পরামর্শ দেন। ভালভাবে হাইড্রেটেড না থাকার ফলে মাথা ঘোরা, শুষ্ক মুখ, ফাটা ঠোঁট হতে পারে এবং কেউ যদি নিজেকে যথেষ্ট হাইড্রেটেড না রাখে তবে সহজেই ক্লান্ত হয়ে যেতে পারে।\n* পুষ্টিকর খাদ্য\nআপনার প্রশিক্ষণ ব্যবস্থা অনুযায়ী আপনার খাদ্যের যত্ন নিতে হবে। নিঃসন্দেহে, পর্যাপ্ত ক্যালোরি বা ম্যাক্রোনিউট্রিয়েন্ট গ্রহণ করা অত্যন্ত গুরুত্বপূর্ণ যখন আপনি একটি সঠিক ফিটনেস শাসন অনুসরণ করেন। এই জাতীয় পুষ্টির পরিমাণ বিভিন্ন ব্যক্তির জন্য আলাদা হতে পারে।\nউদাহরণস্বরূপ, যদি আপনি ওজন প্রশিক্ষণের একটি দৈনিক রুটিন অনুসরণ করেন তবে যোগব্যায়ামের শপথকারী ব্যক্তির তুলনায় আপনার শরীরের প্রয়োজনীয় পুষ্টির পরিমাণ বেশি।\n* উচ্চ-তীব্রতার ব্যবধান প্রশিক্ষণ\n* HIIT বা উচ্চ-তীব্রতার ব্যবধানের প্রশিক্ষণের মধ্যে রয়েছে তীব্র পরিশ্রমের সংক্ষিপ্ত লড়াই এবং একই সময়কালের সক্রিয় পুনরুদ্ধারের সময়কাল। যদি আপনার হাতে পর্যাপ্ত সময় না থাকে, তাহলে আপনি ক্যালোরি বার্ন করার জন্য আপনার কার্ডিওটি HIIT দিয়ে প্রতিস্থাপন করতে পারেন।\nভাবছেন কিভাবে গ্রীষ্মকালে ব্যায়াম করবেন? অনুসরণ করুন এই টিপসগুলো Reviewed by Aniket Das on May 09, 2022 Rating: 5


প্রাচীন মিশরীয়দের রহস্যময় সমাধির সন্ধান – আলোকিত প্রতিদিন\nপ্রাচীন মিশরীয়দের রহস্যময় সমাধির সন্ধান\nনভেম্বর ৬, ২০১৭ আলোকিত প্রতিদিন #\nসম্প্রতি গিজার ‘গ্রেট চেওপস পিরামিডে’ প্রাচীন মিশরীয়দের বানানো আরও কিছু স্থাপনার রহস্য অনুধাবন করেছেন গবেষকদের একটি দল। ছবিঘরে থাকছে গবেষকদের নানা গবেষণার তথ্য।\nনতুন সমাধির সন্ধান নাকি কেবলই শূন্যস্থান!\n২০১৫ সালে ফরাসি গবেষকরা একটি ঘূর্ণায়মান কক্ষের মধ্যে ফাঁকা জায়গা খুঁজে পান। কিন্তু তারপর থেকে এখন পর্যন্ত নানা গবেষণা করেও তারা বুঝতে পারছেন না এটা শূন্যস্থানটি আসলে কিসের। এখনও তাঁরা এর তথ্য-প্রমাণ খুঁজছেন। তবে তাঁরা আনুষ্ঠানিকভাবে জানিয়েছেন, ঐ কাঠামোর মধ্যে একটা খালি জায়গা আছে। কিন্তু সেটা কি কোনো ঘর?\n২০১৬ সালের মে মাসে চেওপস পিরামিডে বিজ্ঞানীরা একটি যন্ত্র বসান, যেটি মুওন কণার পরিমাণ করতে পারে। মুওন হলো মহাজাগতিক বিকিরণের ফলে উদ্ভূত কণা। এই কণার পরিমাপ করে গিজার এই বৃহত্তম পিরামিডের ভেতর প্রায় ৯৯ ফুট দৈর্ঘ্যের একটি ফাঁকা স্থান খুঁজে পাওয়া গেছে।\nচলাচলের পথে যন্ত্র\nফরাসি এবং জাপানি বিজ্ঞানীরা ঐ পিরামিডের ভেতরের চলাচলের পথেও এক ধরনের যন্ত্র বসিয়েছেন। মুওন কণাগুলোর কাজ অনেকটা রঞ্জন-রশ্মি মানবদেহে যেমন কাজ করে, ঠিক তেমন।\nরশ্মির ক্ষুদ্র একটা অংশ স্থান পরিবর্তন করে এবং কী পরিমাণ কণা পাথরে প্রবেশ করে তা পরিমাপ করে গবেষকরা দেয়ালের পুরুত্ব মাপতে সমর্থ হন।\nগিজার যত পিরামিড\nনীল নদের পশ্চিম তীরে, মরুভূমির ২০ কিলোমিটার দূরে কায়রোর সিটি সেন্টার। বিশ্বের প্রাচীন আশ্চর্য, যেগুলো এখনো অক্ষত আছে, সেগুলোর মধ্যে এই পিরামিডগুলো অন্যতম। মানুষের সৃষ্ট এই বৃহৎ পিরামিডগুলো তাই বিশ্বের বিস্ময়। সাড়ে চার হাজার বছরের পুরোনো মানুষের সৃষ্ট এই প্রাচীন স্থাপত্যগুলো বিশ্বখ্যাত।\nচেওপস পিরামিডের সামনে এই স্ফিংক্সের ছবিটি তোলা হয়েছিল ১৯৬৩ সালে। তখনও পিরামিড ইউনেস্কো বিশ্ব ঐতিহ্যের তালিকায় স্থান পায়নি। ১৯৭৯ সালে এটিকে তালিকার অন্তর্ভুক্ত করা হয়।\n১৩৩৫ সালে জার্মানির লোয়ার স্যাক্সনির এক সন্ন্যাসী ওটো ফর নিনহাওসেন গিজার পিরামিড দেখতে যান এবং চেওপস পিরামিডের ভেতরটা দেখার সুযোগ হয় তাঁর। অষ্টাদশ শতাব্দীর শেষের দিকে ব্রিটিশ এবং জার্মান নৃতত্ত্ববিদরা আবার পিরামিডের রহস্য উন্মোচনে কাজ শুরু করেন। বর্তমানে পিরামিডগুলোর বিভিন্ন টানেল এবং সমাধি কক্ষগুলো নির্মাণের বৈজ্ঞানিক পদ্ধতি সম্পর্কে নতুন আশার আলো দেখছেন নৃতত্ত্ববিদরা।\nআলোকিত প্রতিদিন/ ৬নভেম্বর/আরএইচ\n← কমনওয়েলভুক্ত দেশগুলোর মধ্যে অভিন্ন ভিসা চালুর সুপারিশ গৃহীত\nঐশ্বরিয়ার ছবির শুটিং সেটে দুর্ঘটনা →


গাজীপুরে ফুটপাতের ‘ফুচকা খেয়ে’ এক যুবকের মৃত্যু! অসুস্থ্য আরও চার – SOMOYERKONTHOSOR\nগাজীপুরে ফুটপাতের ‘ফুচকা খেয়ে’ এক যুবকের মৃত্যু! অসুস্থ্য আরও চার\nগাজীপুর প্রতিনিধি –\nগাজীপুরের শ্রীপুর উপজেলার ফুটপাতের দোকান থেকে ফুচকা খেয়ে এক যুবক মারা গেছেন। এ ঘটনায় তাঁর আরো চার বন্ধু অসুস্থ হয়েছেন। গতকাল শনিবার গাজীপুরের শহীদ তাজউদ্দীন আহমদ মেডিকেল কলেজ হাসপাতালে নেওয়ার পর ওই যুবক মারা যান।\nনিহত কিশোর কুমার সাধক (২৩) শ্রীপুরের রাজাবাড়ী ইউনিয়নের লক্ষ্মীপুর গ্রামের বাসিন্দা।\nঅসুস্থরা হলেন শ্রীপুরের লক্ষ্মীপুর গ্রামের ননী গোপাল দাস (২২), তুষার দাস (২২), গিধোরিয়া গ্রামের কার্তিক চন্দ্র বড়াই (২৩) ও রাজ চন্দ্র বড়াই (২২)। উন্নত চিকিৎসার জন্য তাঁদের রাজধানীর মহাখালী কলেরা হাসপাতালে নেওয়া হয়েছে।\nশ্রীপুর মডেল থানার উপপরিদর্শক (এসআই) নাজমুল সাকিব স্থানীয়দের বরাত দিয়ে জানান, গত বৃহস্পতিবার বিকেলে চার বন্ধুর সঙ্গে কিশোর কুমার স্থানীয় গিধোরিয়া বৈরাগীর এলাকায় পূজা মণ্ডপ দেখতে যান। সেখানে মণ্ডপের পাশে ফুটপাতের একটি ভ্রাম্যমাণ দোকান থেকে ফুচকা কিনে খান। ফুচকা খাওয়ার কিছুক্ষণ পর থেকেই তাঁরা অসুস্থ হয়ে পড়েন। পরে সেখান থেকে বাড়িতে যাওয়ার পর থেকেই তাঁদের বমি ও ডায়রিয়া শুরু হয়। বাসায় চিকিৎসা দেওয়া হলেও তাঁদের অবস্থার কোনো উন্নতি হয়নি।\nএসআই আরো জানান, অসুস্থ অবস্থায় ওই পাঁচজনকে শহীদ তাজউদ্দীন আহমদ মেডিকেল কলেজ হাসপাতালে নেওয়া হয়। সেখানে চিকিৎসকরা কিশোর কুমারকে মৃত ঘোষণা করেন। পরে অপর চারজনকে মহাখালী কলেরা হাসপাতালে পাঠানো হয়।\nএ বিষয়ে জানতে চাইলে শহীদ তাজউদ্দীন আহমদ মেডিকেল কলেজ হাসপাতালের আবাসিক চিকিৎসক প্রণয় ভূষণ দাস বলেন, হাসপাতালে নিয়ে আসার আগেই কিশোর কুমার মারা গেছেন।


নান্দাইল ও ময়মনসিংহ প্রতিনিধি ডেইলি-বাংলাদেশ ডটকম\nপ্রকাশিত: ২০:৫৩ ২১ অক্টোবর ২০২১ আপডেট: ২১:৫৭ ২১ অক্টোবর ২০২১\nযুদ্ধাপরাধের দায়ে দুইজন গ্রেফতার\nময়মনসিংহে মানবতাবিরোধী অপরাধ মামলার তিন আসামিকে গ্রেফতার করেছে কোতোয়ালি ও ঈশ্বরগঞ্জ থানা পুলিশ। বৃহস্পতিবার বিকেলে পৃথক স্থান থেকে তাদের গ্রেফতারের পর আদালতের মাধ্যমে কারাগারে পাঠানো হয়।\nগ্রেফতারকৃতদের মধ্যে ঈশ্বরগঞ্জের আঠারবাড়ি ইউপির ইটাউলিয়া গ্রামের সমশের আলীর ছেলে তারা মিয়া (৭০) ও কালিয়ান গ্রামের মেফর আলীর ছেলে মো. রুস্তম আলীকে (৮১) আঠারবাড়ি এলাকা থেকে এবং সৈয়দ মোস্তাফিজুর রহমান (৭২) নামে একজনকে নগরীর এবিগুহ রোড এলাকা থেকে গ্রেফতার করা হয়। তিনি ঈশ্বরগঞ্জের সোহাগী বাজারের বাসিন্দা প্রয়াত হোসাইন আহম্মেদের ছেলে।\nতারা তিনজনই মুক্তিযুদ্ধের সময় এলাকাটিতে গণহত্যা, অগ্নিসংযোগের মতো অপরাধে যুক্ত ছিলেন। তাছাড়াও মোট ১২ জনের বিরুদ্ধে গ্রেফতারি পরোয়ানা জারি করেছে আন্তর্জাতিক অপরাধ ট্রাইব্যুনাল। এদের মধ্যে তারা মিয়া জালিয়াতির মাধ্যমে যুদ্ধাহত মুক্তিযোদ্ধা হিসেবে মুক্তিযোদ্ধা কল্যাণ ট্রাস্টের ভাতা ভোগ করছিলেন।\nময়মনসিংহ কোতোয়ালি মডেল থানার ওসি মোহাম্মদ শাহ কামাল আকন্দ ও ঈশ্বরগঞ্জ থানার ওসি মো. আবদুল কাদের মিয়া বলেন, যুদ্ধাপরাধ ট্রাইব্যুনালের মামলায় তাদের বিরুদ্ধে গ্রেফতারি পরোয়ানা জারি হয়েছে। সংবাদ পাওয়ার পরই তারা অভিযান চালিয়ে গ্রেফতার করে ৫৪ ধারায় আদালতের মাধ্যমে কারাগারে পাঠানো হয়েছে।


প্রকাশ: ১০:৪৮ am ২২-০৫-২০২২ হালনাগাদ: ১০:৪৮ am ২২-০৫-২০২২\nসেতারা শারমিন (৩৯) একটি বেসরকারি প্রতিষ্ঠানে চাকুরি করেন। ছয় মাস থেকে স্বামী তাকে চাকুরি ছেড়ে দিতে বলছেন। সেতারা বিষয়টি মেনে নিতে পারছেন না। নানা চিন্তা তার মাথায় আসছে এবং মন খারাপ লাগছে। ভাবছেন, চাকুরি ছেড়ে দিলে তিনি খারাপ থাকবেন এবং তার সাথে খারাপ কিছু হতে পারে। কেন হঠাৎ তার স্বামী তাকে চাকুরি ছেড়ে দিতে বলছেন তিনি বুঝতে পারছেন না। তিনি কী তাকে সন্দেহ করেন? চাকুরি না ছাড়লে কী তাদের মধ্যে কোনো খারাপ কিছু ঘটতে পারে এসব নেতিবাচক চিন্তা আর বিশ্বাস তার মনকে আছন্ন করে ফেলেছে। কেন এ রকম হচ্ছে বিষয়টি জানার জন্য তিনি ট্রমা কাউন্সিলিং সেন্টারে যোগাযোগ করেন। সেন্টারের ক্লিনিক্যাল সাইক্লোজিস্ট তার সাথে কথা বলে বুঝতে পারেন তিনি বিষন্নতায় ভুগছেন।\nসেতারা বলেন, “এখানে এসে অনেক স্বস্তি পেয়েছি। সব সমস্যা দূর হবে এমন হয়ত নয়। তবে প্রাথমিকভাবে দুশ্চিন্তা আর মন খারাপের হাত থেকে রেহাই পেয়েছি। তারা আমার স্বামীর সাথেও কথা বলছে। আশা করছি একটা সমাধান বের হবে।”\nনির্যাতিত নারীদের মানসিক স্বাস্থ্য সেবায় ও নারী নির্যাতন প্রতিরোধে মাল্টিসেক্টরাল প্রোগ্রামের উদ্যোগে মহিলা বিষয়ক অধিদপ্তরে ২০০৯ সালে ন্যাশনাল ট্রমা কাউন্সিল সেন্টার প্রতিষ্ঠিত হয়। এ সেন্টারে সহিংসতার শিকার নারীরা মনো-সামাজিক কাউন্সিলিং সেবার পাশাপাশি বিভিন্ন ধরণের প্রশিক্ষণ পেয়ে থাকেন। ঢাকাসহ নয়টি বিভাগীয় জেলায় রিজিওনাল ট্রমা কাউন্সিলিং সেন্টার রয়েছে। এগুলো হলো ঢাকা, চট্টগ্রাম, কক্সবাজার, রংপুর, ফরিদপুর, খুলনা, বরিশাল, সিলেট ও রাজশাহী। ময়মনসিংহে প্রক্রিয়াধীন রয়েছে। ঢাকায় তিনজন ক্লিনিক্যাল সাইক্লোজিস্ট এবং ঢাকার বাইরে রিজোনাল সেন্টারগুলোতেও ক্লিনিক্যাল সাইক্লোজিস্টের মাধ্যমে সেবা দেয়া হয়।\nদুইভাবে এ সেন্টার কাজ করে। মানসিক স্বাস্থ্যসেবার জন্য তারা কাউন্সিলিং করে এবং সচেতনতা বৃদ্ধির জন্য প্রশিক্ষণ দিয়ে থাকে। এখানে সরাসরি, টেলিফোন এবং অনলাইনে কাউন্সিলিং করা হয়ে থাকে। প্রশিক্ষণগুলো তারা বিভিন্ন কর্মশালার মাধ্যমে দেয়। এগুলো মনোসামাজিক কাউন্সিলিং দক্ষতা বিষয়ক প্রশিক্ষণ নামে অন্তর্ভূক্ত। প্রশিক্ষণগুলো হলো- কাউন্সিলিং সেবার উপর সচেতনতামূলক প্রশিক্ষণ, কাউন্সিলিংয়ের মৌলিক দক্ষতার প্রশিক্ষণ, সাপোর্টিভ কাউন্সিলিং দক্ষতার প্রশিক্ষণ এবং মোটিভেশনাল কাউন্সিলিং দক্ষতা বিষয়ক প্রশিক্ষণ।\nকাউন্সিলিং সেবার উপর সচেতনতামূলক প্রশিক্ষণে কাউন্সেলিংয়ের মূল বিষয়গুলো আলোচনা করা হয়। পাঁচ দিনব্যাপী কাউন্সেলিংয়ের মৌলিক দক্ষতার প্রশিক্ষণে মনোসামাজিক এবং মানসিক স্বাস্থ্য পেশাজীবিদের কাউন্সেলিং-এর মৌলিক দক্ষতা বৃদ্ধি করা হয়। পাঁচ দিনব্যাপী সাপোর্টিভ কাউন্সিলিং দক্ষতার প্রশিক্ষণ মূলত শিক্ষকদের দেয়া হয়। মোটিভেশনাল কাউন্সেলিং দক্ষতা বিষয়ক প্রশিক্ষণে সমাজের ঝুঁকিপূর্ণ জনগোষ্ঠীকে উন্নত জীবনে উদ্বুদ্ধ করা হয়।\nপ্রশিক্ষণগুলোতে সাধারণত সমাজের বিভিন্ন শ্রেণি-পেশার মানুষ অংশগ্রহণ করে। যেমন- ধর্মীয় নেতা, ইমাম, স্কুল-কলেজের শিক্ষক, সরকারি-বেসরকারি কর্মকর্তা, এনজিও কর্মী। তরুণদেরও এখানে প্রশিক্ষণ দেয়া হয়। কেননা তরুণরাই আগামি দিনে নেতৃত্ব দেবে এবং তারা সবকিছুতে সক্রিয় থাকে। অনেক সময় সেন্টার সরকারি-বেসরকারি এবং বিভিন্ন উন্নয়ন সংস্থার সাথেও কাজ করে। যেমন ব্র্যাক, ইউএনএফপিএ, ইউনিসেফ কিংবা অন্যান্য এনজিও অংশগ্রহণকারী সংগ্রহ করে এবং সেন্টার তাদেরকে প্রশিক্ষণ দিয়ে থাকে।\nমহিলা ও শিশু বিষয়ক মন্ত্রণালয়ের নারী নির্যাতন প্রতিরোধে মাল্টিসেক্টরাল প্রোগ্রামের সাবেক প্রকল্প পরিচালক ড. আবুল হোসেন বলেন, “আমাদের চারপাশে সমস্যাগ্রস্থ মানুষ থাকেন। প্রশিক্ষণে অংশগ্রহণকারীরা কোনো না কোনোভাবে সমস্যাগ্রস্থ মানুষগুলোর সান্নিধ্যে থাকেন। তাদেরকে প্রশিক্ষণপ্রাপ্তরা যাতে সহজে চিহ্নিত করতে এবং সাহায্য করতে পারে এ জন্য প্রশিক্ষণগুলো তাদেরকে দেয়া হয়ে থাকে।”\nএখানে সাধারণত ভয়, শুচিবায়ুতা, অস্থিরতা, বিষণœতা, দু:শ্চিন্তা, পোস্ট ট্রমাটিক, স্ট্রেস ডিজঅর্ডার, আতœহত্যা প্রবণতা, অপরাধবোধ, আচরণতগত বৈকল্য, মৃত্যুভীতি, অনিদ্রা ইত্যাদি বিষয়ে সেবা দেয়া হয়ে থাকে। কাউন্সেলিং সাধারণত ব্যক্তিগত, পারিবারিক ও দলীয়ভাবে করা হয়ে থাকে।\nযখন কোনো নারী কোনো কারণে মানসিকভাবে বিপর্যস্ত থাকেন এবং তিনি বুঝতে পারেন না কী করবেন কোথায় যাবেন, কে তাকে সাহায্য করতে পারে ইত্যাদি পরিস্থিতিতে ট্রমা কাউন্সেলিং সেন্টারকে তিনি পাশে পাবেন।\nএ সেন্টারের প্রধান এবং ক্লিনিক্যাল সাইক্লোজিস্ট ইসমত জাহান বলেন, “ট্রমা কাউন্সিলিং কারো সমস্যা পুরোপুরি সমাধান করে দেবেন এমন নিশ্চয়তা দেয় না। তবে কার সমস্যা কীভাবে সমাধান করা যেতে পারে এবং তিনি কিভাবে ভালো থাকবেন কিংবা তার সমস্যাগুলোর সহজ সমাধান বের করতে পারেন সে সব বিষয়ে ইতিবাচকভাবে সাহায্য করে থাকে। বলা যায় আমরা চেষ্টা করি মানুষ যাতে মানসিকভাবে ভেঙে না পড়েন এবং নি:শেষ করে না ফেলেন সে জন্য তাদেরকে নানাভাবে সহায়তা করি। আমাদের প্রশিক্ষণগুলোতেও এ রকম ফোকাস থাকে।”\nএখানে যে কোনো বয়সের নারী, শিশু ও কিশোরি এবং বারো বছর বয়সের নিচে যে কোনো কিশোর সেবা নিতে পারবে। তবে পুরষরা পারিবারিক সমস্যার সমাধান নিতে পারবেন তবে ব্যক্তিগত কোনো সমস্যা হলে তারা এ সেবা নিতে পারবেন না।\nসরকারি ছুটির দিন ছাড়া রোববার থেকে বৃহস্পতিবার প্রত্যেক কর্মদিবসে সকাল নয়টা-বিকাল পাঁচটা পর্যন্ত সেন্টার খোলা থাকে। টেলিফোন এবং সরাসরি যোগাযোগের মাধ্যমে সেবা প্রদানের সময় নির্ধারণ করা হয়। এখানে বিনামূল্যে মানসিক স্বাস্থ্যসেবা দেয়া হয়।


লিথিয়াম আয়ন ব্যাটারি আইন কঠোর করছে দ. কোরিয়া - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nলিথিয়াম আয়ন ব্যাটারি আইন কঠোর করছে দ. কোরিয়া\nফেব্রুয়ারী ৬, ২০১৭ by Nishu\n. : নোট ৭ বিস্ফোরণের পর বিশ্ব জুড়েই একটা নেতিবাচক প্রভাব পড়েছিল স্যামসাং মোবাইলের উপর। সেই প্রভাব দেখা যায় তাদের ব্যবসায়িক মুনাফার পড়ে যাওয়াতেও।\nবিষয়টি যে শুধু স্যামসাংকেই ভাবিয়েছে তা নয়। বরং ব্যাটারিজনিত বিস্ফোরণের ফলে অনেক স্থানেই হুমকী মনে করা হতে থাকে স্যামসাংয়ের নোট৭ ডিভাইসকে। তাইতো অনেক দেশের প্লেনে ডিভাইসটির ব্যবহার নিষিদ্ধ এমনকি পরিবহণও নিষিদ্ধ করা হয়েছিল।\nএবার সেই ব্যাটারি আইন কঠোর করতে যাচ্ছে দক্ষিণ কোরিয়া সরকার। সরকার লিথিয়াম-আয়ন ব্যাটারি ব্যবহার ও উৎপাদনে আরও সতর্ক হতে এমন আইন করতে যাচ্ছে।\nলিথিয়াম আয়ন ব্যাটরি যেগুলো মূলত পোর্টেবল ডিভাইসে ব্যবহার করা হয় সেগুলোর উৎপাদনে বেশ কিছু নতুন নীতিমালা করতে যাচ্ছে দেশটির ট্রেড, ইন্ডাস্ট্রি অ্যান্ড এনার্জি মন্ত্রণালয়। একটি বিবৃতি দিয়ে লিথিয়াম আয়ন ব্যটারি উৎপাদন ও ব্যবহার নিয়ে এমন কথা জানিয়েছে মন্ত্রণালয়।\nলিথিয়াম আয়ন ব্যটারি ব্যবহারে আরও সতর্ক থেকে একে নিয়মিত নিরীক্ষণ করতে হবে এমন কি নির্দিষ্ট সময় পর পর এই ব্যটারি পরীক্ষা করতে হবে বলেও বিবৃতিতে বলেছে দেমটির মন্ত্রণালয়।\nবিবৃতিতে দেশটির ট্রেড, ইন্ডাস্ট্রি এবং এনার্জি মন্ত্রী জিওন মার্ন কি বলেছেন, প্রযুক্তির নতুন উদ্ভাবনের ক্ষেত্রে আমরা অবশ্যই সতর্ক থাকছি। এজন্য ব্যাটারির নিরাপত্তা এমন কী ডিভাইসের নিরাপত্তার জন্য কী করা হতে পারে সেটা আমরা ইন্ডাস্ট্রিগুলোর কাছে জানতে চাই। সবার সমতা নিশ্চিত করে এমন আইন করেই কাজটি করতে চায় দক্ষিণ কোরিয়া সরকার।\nএমন একটি কঠোর আইন বা নীতিমালা করার অন্যতম কারণ হিসেবে দেশটি বলছে গত সেপ্টেম্বরে বিশ্বের কয়েকটি দেশে উন্মোচন করা ডিভাইস স্যামসাং নোট৭ বিস্ফোরণ।\nপ্রায় ৯০০ ডলার দামের ওই ডিভাইস স্যামসাংয়ের ফ্ল্যাগশিপ। যা বাজারে ছাড়ার পরপরই বিস্ফোরণের অভিযোগ আসতে থাকে প্রতিষ্ঠানটির কাছে।\nকয়েকদিনের ব্যবধানে অভিযোগ বাড়তে থাকলে শেষ পর্যন্ত স্যামসাং তাদের ডিভাইসটি বাজার থেকে সরিয়ে নিতে বাধ্য হয়। যাতে তাদের তৃতীয় প্রান্তিকে লোকসান গুনতে হয় প্রায় ৫ দশমিক ৪ বিলিয়ন ডলার।\nইতালির রোম ও পার্শ্ববর্তী এলাকার পবিত্র মাহে রমজানের সেহেরি,ইফতার ও নামাজের সময়সূচী ২০১৭\nস্বাভাবিক যৌনতা কমিয়েছে পর্নোগ্রাফি, অ্যাপ, সামাজিক মাধ্যম\nউইন্ডোজ ১০ এর নতুনত্ব ! Windows 10


Sovan Chatterjee : সোশ্যাল মিডিয়ায় ফের রত্নার সঙ্গে নাম জুড়ল শোভনের, ফেসবুক পোস্ট ঘিরে সরগরম - West Bengal News 24\nHome/রাজ্য/সোশ্যাল মিডিয়ায় ফের রত্নার সঙ্গে নাম জুড়ল শোভনের, ফেসবুক পোস্ট ঘিরে সরগরম\nসোশ্যাল মিডিয়ায় ফের রত্নার সঙ্গে নাম জুড়ল শোভনের, ফেসবুক পোস্ট ঘিরে সরগরম\nস্ত্রীর সঙ্গে চরম বিরোধ। থাকেন বৈশাখীর সঙ্গে। এরই মধ্যে আবার রত্নার নাম করে নতুন ফেসবুক পোস্ট করেছেন শোভন চট্টোপাধ্যায়। তারপরেই নতুন করে জল্পনার পারদ চড়তে শুরু করেছে। আবার কি চার হাত এক হতে চলেছে তা নিয়ে জল্পনার পারদ চড়তে শুরু করেছে। তাহলে বৈশাখীর কি হবে। তিনি তো ডিভোর্স চেয়ে বসেছেন তাঁর পূর্বতন স্বামীর কাছ থেকে।\nএই অবস্থায় যদি শোভন আবার রত্নার কাছে ফিরে যান তাহলে কী হবে। এরকম না মন্তব্য করতে শুরু করেছেন নেটিজেনরা। কিন্তু আসল সত্যিটা কী তা প্রকাশ্যে আসতেই চমকে উঠেছেন সকলে। জানা গিয়েছে এই শোভন সেই শোভন নন, ইতি শোভন মুখোপাধ্যায়। যাঁকে কলকাতার প্যাডম্যান বলা হয়।\nদীর্ঘ কয়েক বছর ধরে স্ত্রী রত্নার সঙ্গে দূরত্ব তৈরি হয়েছে শোভন চট্টোপাধ্যায়। স্ত্রীর সঙ্গে বিরোধের অন্যতম কারণ নাকি বৈশাখী বন্দ্যোপাধ্যায়ের সঙ্গে বন্ধুত্ব। বৈশাখীর সঙ্গে নাকি একটু বেশিই বন্ধুত্বে জড়িয়ে পড়েছিলেন শোভন। তাই নিয়ে স্ত্রী রত্নার সঙ্গে বিবাদ এবং বাড়ি ছেড়ে বেরিয়ে আসা। গত দেড় বছর ধরে বৈশাখীর সঙ্গেই রয়েছেন শোভন চট্টোপাধ্যায়। সম্প্রতি তিনি স্ত্রী রত্নার কাছে ডিভোর্স চেয়েছেন। কিন্তু রত্না তা দিতে নারাজ। তিনি স্পষ্ট জানিয়ে দিয়েছেন কোনও ভাবেই শোভন চট্টোপাধ্যায়কে তিনি ডিভোর্স দেবেন না।\nআরও পড়ুন : ভবানীপুরে ধুন্ধুমারকাণ্ডে দিলীপের উপর হামলার ঘটনায় গ্রেফতার ৮\nদম্পত্যের টানাপোড়েন থেকেই বিজেপি ছেড়ে তৃণমূল কংগ্রেস ছাড়েন শোভন চট্টোপাধ্যায়। দলনেত্রী মমতা বন্দ্যোপাধ্যায়ের সঙ্গে দূরত্ব তৈরি হয় তাঁর। তারপরেই তৃণমূল কংগ্রেস ছেড়ে লোকসভা ভোটের আগে বিজেপিতে যোগ দেন শোভন। কিন্তু বিজেপিতেও তেমন আসর জমিয়ে উঠতে পারেননি তিনি। এক কথায় শোভন-বৈশাখী একঘরেই হয়ে ছিলেন বিজেপিতে।\nটিকিট না পেয়ে শেষে বিজেপির সঙ্গে সম্পর্ক ত্যাগ করেন তিনি। তারপরে আবার তৃণমূলের সঙ্গে ঘনিষ্ঠতা বাড়াতে শুরু করেন শোভন-বৈশাখী। তাঁদের বন্ধুত্ব এখনএতটাই গাঢ় হয়েছে যে বৈশাখীর এবার তাঁর স্বামীর কাছে ডিভোর্স চেয়েছেন। তিনি প্রকাশ্যেই সাংবাদিক সম্মেলন করে স্বামীর কাছে ডিভোর্ড চেয়েছেন।\nশোভন-বৈশাখীর বিয়ের জল্পনা যখন চরমে ঠিক তখনই বৈশাখী কোটি টাকা দিয়ে রত্নার বাড়িটি কিনে নিয়েছেন। তারপরেই আরও পারদ চড়েছে ২ জনের। রত্নার বাড়িটি কেনার পরেই সম্পর্কের তিক্ততা রীতিমত হুঙ্কারে পরিণত হয়েছেন। শোভনের সঙ্গে বৈশাখীর বিয়ে কী করে হয় তা নিয়ে চ্যালেঞ্জ ছুড়ে দিয়েছিলেন তিনি। এরই মাঝে আবার নতুন ফেসবুক পোস্ট ঘিরে জল্পনার পারদ চড়তে শুরু করেছে। নেটিজেনরা শোরগোল ফেলে গিয়েছেনএত গণ্ডগোলের পরে আবার শোভন-রত্না হাত মেলাচ্ছেন।\nএর খানা তল্লাশি জানা গিয়েছে শোভন-রত্নার নাম করে যে পোস্টটি ফেসবুকে করা হয়েছে সেই শোভন আসলে শোভন চট্টোপাধ্যায় নন, শোভন মুখোপাধ্যায়। যাঁেক কলকাতার প্যাডম্যান বলা হয়ে থাকে। রত্না চট্টোপাধ্যায়ের অনুমতি নিয়েই তিনি এই পোস্টটি করেছেন বলে জানা গিয়েছে। নেটিজেনদের নজর পাবে বলেই এই পোস্টটি তিনি। রত্নার ওয়ার্ড থেকেই শুরু হচ্ছে শৌচাগারে মহিলাদের জন্য বিনামূ্ল্যে প্যাড বিতরণের কর্মসূচি। সেকারণেই এই পোস্ট করে নেটিজেনদের দৃষ্টি আকর্ষণ করার চেষ্টা করেছেন তিনি।\nজল্পনায় সিলমোহর! রাহুল গান্ধীর হাত ধরলেন কানহাইয়া কুমার, মোদীর সামনে নয়া চ্যালেঞ্জ!\nফের করোনা আক্রান্ত হলেন রাজ্যের এক চিকিত্‍সক, নার্স ও ক্যানসার রোগীর শরীরেও ভাইরাস সংক্রমণ !


উন্নয়নের উদ্দেশ্য হওয়া উচিত জীবনযাত্রার মান বৃদ্ধি করা | কারেন্ট নিউজ বিডি\nড. সেলিম জাহানের সাক্ষাৎকার\nউন্নয়নের উদ্দেশ্য হওয়া উচিত জীবনযাত্রার মান বৃদ্ধি করা\nকারেন্ট নিউজ বিডি ৩১ মার্চ ২০১৮, ৫:৪৭:১৮\nঢাকা, ৩১ মার্চ, কারেন্ট নিউজ বিডি : ড. সেলিম জাহান নিউইয়র্কে জাতিসংঘ উন্নয়ন কর্মসূচির (ইউএনডিপি) মানব উন্নয়ন প্রতিবেদন কার্যালয়ের পরিচালক। এর আগে তিনি ইউএনডিপির পভার্টি প্র্যাকটিস ব্যুরো ফর ডেভেলপমেন্ট পলিসির পরিচালক হিসেবে কাজ করেছেন। সেলিম জাহান ১৯৯৩ থেকে ২০০১ সাল পর্যন্ত প্রকাশিত গ্লোবাল হিউম্যান ডেভেলপমেন্ট রিপোর্টের কোর সদস্য (লেখক) ছিলেন। ইউএনডিপিতে যোগদানের আগে তিনি ঢাকা বিশ্ববিদ্যালয়ে অর্থনীতি বিভাগ ও কানাডার ম্যাকগিল ইউনিভার্সিটিতে শিক্ষকতা করেন। তিনি যুক্তরাষ্ট্রের ইউনিভার্সিটি অব মেরিল্যাল্ডের স্কুল অব পাবলিক পলিসির ভিজিটিং ফেলো ছিলেন। বাংলাদেশের পরিকল্পনা কমিশনের উপদেষ্টা, আইএলও, বিশ্বব্যাংকসহ বিভিন্ন আন্তর্জাতিক সংস্থায় কাজ করার অভিজ্ঞতা রয়েছে তার। সেলিম জাহানের ১০টির বেশি বই এবং দেশি-বিদেশি জার্নালে দেড় শতাধিক নিবন্ধ প্রকাশিত হয়েছে। এবারের অমর একুশে গ্রন্থমেলায় প্রকাশিত হয়েছে তার রচিত গ্রন্থ ‘বেলা অবেলার কথা’। মানবসম্পদ উন্নয়ন, প্রবৃদ্ধি, দারিদ্র্য, উন্নয়ন পরিকল্পনাসহ নানা বিষয়ে একটি দৈনিকের সঙ্গে তিনি কথা বলেছেন। তা হুবহু তুলে ধরা হলো-\nমানব উন্নয়ন প্রতিবেদন ২০১৬ অনুযায়ী বাংলাদেশের অগ্রগতি হয়েছে। কোন বিষয়গুলোর ওপর ভিত্তি করে আমাদের এ অর্জিত হয়েছে?\nভারত ও পাকিস্তানের সঙ্গে তুলনা করলে দেখা যায়, আমাদের গড় প্রত্যাশিত আয়ু যেখানে ৭২ বছর, সেখানে ভারত ও পাকিস্তানের ৬৬ বছরের মতো। এরপর আমাদের অনূর্ধ্ব পাঁচ বছরের শিশুমৃত্যুর হার প্রতি হাজারে ৩৮, সেখানে ভারত ও পাকিস্তানের ৪৮ ও ৮২। এদিকে আমাদের দেশের মানুষের মাথাপিছু আয় তাদের তুলনায় অর্ধেক। মনে রাখতে হবে যে, তাদের তুলনায় অর্ধেক মাথাপিছু আয় নিয়ে আমরা সামাজিক সূচকগুলোয় এগিয়ে রয়েছি। বাংলাদেশের এ অগ্রগতির পেছনে তিনটি কারণ রয়েছে বলে আমি মনে করি। সরকারের পাশাপাশি আমাদের সামাজিক খাতে বেসরকারি বিভিন্ন সংস্থার কাজের কারণে শিশুমৃত্যু ও মাতৃমৃত্যুর হার কমে আসছে, পুষ্টিমান বেড়েছে, গর্ভবতী মায়ের রক্তস্বল্পতার হার কমেছে, এর ফলে প্রত্যাশিত আয়ু বেড়েছে। সেই সঙ্গে স্বাস্থ্য খাতে কিছু পরিবর্তন হয়েছে। যদিও তা ঠিক স্বাস্থ্যের সঙ্গে যুক্ত নয় কিন্তু স্বাস্থ্য খাত এর সুবিধা পেয়েছে। যেমন বিশুদ্ধ পানীয় জলের ক্ষেত্রে যদি জনগণের অগ্রাধিকার নিশ্চিত করা যায়, সেই সঙ্গে অন্যান্য পয়োনিষ্কাশনের ব্যাপারে যদি অগ্রগতি হয়, তাহলে স্বাস্থ্যের ওপর প্রভাব পড়ে। দ্বিতীয়ত. শিক্ষার ক্ষেত্রে যে অগ্রগতি হয়েছে, আমার মনে হয় সেখানে মেয়েদের শিক্ষায় অংশগ্রহণ বেড়েছে। যদি ২৫ বছরের পরিসংখ্যান দেখা হয় তাহলে দেখা যাবে— প্রাথমিক ও মাধ্যমিক পর্যায়ের পাশাপাশি উচ্চ মাধ্যমিকে মেয়েদের অংশগ্রহণের হার বেড়েছে। এখানে আরেকটি কথা উল্লেখ করা দরকার যে, ছেলেদের চেয়ে মেয়েদের ফল ভালো। শিক্ষায় মেয়েদের অগ্রগতির কারণ গ্রামবাংলায় ভৌত কাঠামোর উন্নতি। এতে মেয়েরা অনেকটা নিরাপত্তার সঙ্গে ও নিরাপদে স্কুলে যেতে পারছে। কোনো কোনো বেসরকারি সংস্থা, যেমন ব্র্যাক দুটো জিনিস করেছে— এক. মেয়েদের জন্য আলাদা টয়লেটের ব্যবস্থা, দুই. তাদের কাপড় সরবরাহ করা। ছেলেরা যেকোনো ধরনের পোশাকে বাইরে যেতে পারে কিন্তু মেয়েদের ন্যূনতম একটা পোশাক লাগবে। মেয়েদের জন্য অন্যান্য প্রণোদনা, যেমন বৃত্তির ব্যবস্থাও একটি ইতিবাচক প্রভাব ফেলেছে। তিন. মেয়েদের শিক্ষার হার বাড়ার মাধ্যমে বিভিন্ন পর্যায়ে তাদের অন্তর্ভুক্তির ফলে সমাজও এর স্বীকৃতি দিতে শুরু করেছে। প্রচলিত ধারণা থেকে বেরিয়ে সবাই বুঝতে পারছে যে, শুধু ছেলেদের নয়, মেয়েদেরও শিক্ষায় অংশগ্রহণ করা দরকার এবং তারও একটা সুফল আছে। আমি ব্যক্তিগতভাবে মনে করি, যেকোনো সমাজে সবচেয়ে ভালো বিনিয়োগ হচ্ছে যদি সে বিনিয়োগটা মেয়েদের শিক্ষার ক্ষেত্রে করা যায়। কারণ এ বিনিয়োগের প্রভাব বহুমাত্রিক। শ্রমবাজারের পাশাপাশি পরবর্তী প্রজন্মের ওপরও এর প্রভাব পড়ে। কারণ একজন শিক্ষিত মা জানবেন শিশুর পুষ্টির ক্ষেত্রে কী করা প্রয়োজন, শিশুটি অসুস্থ হলে তিনি যথাযথ ব্যবস্থা নিতে পারবেন, সন্তানের শিক্ষাকে অন্য রকমের মূল্য দেবেন। সব মিলিয়ে আমার মনে হয়, বাংলাদেশের মানব উন্নয়ন সূচক, মানব উন্নয়নের মান ও মানব উন্নয়নের ব্যাপ্তির ক্ষেত্রে নীতিমালার একটা প্রভাব আছে। তবে সেই প্রভাবের পরেও সমাজের মানসিকতার পরিবর্তন হয়েছে। সেই সঙ্গে আমি মনে করি, বেসরকারি সংস্থাগুলোরও বড় ধরনের ভূমিকা রয়েছে।\nবর্তমানে যে কার্যক্রমগুলো পরিচালনা করছি, যে হারে এগোচ্ছি, তা কি যথাযথ? এছাড়া পরবর্তীতে আমাদের কী ধরনের চ্যালেঞ্জ মোকাবেলা করতে হবে?\nআমার মনে হয়, যে হারে এগোচ্ছি, তার চেয়ে দ্রুতগতিতে এগোতে হবে। অন্যথায় আমাদের সামনে যারা রয়েছে, তাদের ছুঁতে পারব না। আবার আমরা যে হারে এগোচ্ছি, তা বজায়যোগ্য করতে হবে। তা না হলে কাঙ্ক্ষিত ফল আসবে না। কারণ আমরা জানি, আমাদের অর্থনীতিতে ভঙ্গুরতা আছে। সমাজ ব্যবস্থায় এক ধরনের নাজুকতা রয়েছে। জলবায়ু পরিবর্তনের বিরূপ প্রভাব পড়ছে। বিশেষত যেসব জনগোষ্ঠী প্রত্যন্ত অঞ্চলে বাস করে, তারা এটি দ্বারা প্রভাবিত। মানব উন্নয়ন সূচকে মান নিশ্চিত করতে হলে কয়েকটি পদক্ষেপ নেয়া দরকার। একটি হলো, নিশ্চিতভাবে আমাদের মাথাপিছু প্রবৃদ্ধি বাড়াতে হবে। কারণ মনে রাখা দরকার, আমাদের জনসংখ্যার পরিমাণ বড়। যে দেশে আমাদের তুলনায় অর্ধেক জনসংখ্যা রয়েছে, সেখানে ৭ শতাংশ হারে প্রবৃদ্ধি বাড়লে তাদের মাথাপিছু আয় যে হারে বাড়বে, আমাদের ওই হারে বৃদ্ধি পাবে না। তবে যেকোনো প্রবৃদ্ধি বাড়ালে মানব উন্নয়ন হবে না। ধরা যাক, আপনি ৭ শতাংশ হারে প্রবৃদ্ধি বাড়াচ্ছেন কিন্তু এ প্রবৃদ্ধির উৎসটা কী? প্রবৃদ্ধিটা কি সেবা খাত থেকে আসছে না শিল্প খাত থেকে? নাকি তার উৎসভূমিটা হচ্ছে কৃষি ও গ্রামীণ অর্থনীতি? আমাদের মনে রাখা দরকার, বাংলাদেশের জাতীয় আয়ে কৃষির যে ভূমিকা কিংবা কৃষির যে অবদান তা বছরের পর বছর, দশকের পর দশক ধরে কমে এসেছে কিন্তু এখন পর্যন্ত কৃষি ও গ্রামীণ অর্থনীতি কর্মনিয়োজনের ক্ষেত্রে সিংহভাগ বহন করছে। আরেকটি কথা হচ্ছে, গ্রামীণ অর্থনীতিতে বেশির ভাগ দরিদ্র মানুষের বাস। যদিও আমরা দেখতে পারছি যে, নগরদারিদ্র্য বাড়ছে। প্রবৃদ্ধি বাড়ানোর জন্য গ্রামীণ অর্থনীতিতে ও কৃষিকাজে বিনিয়োগ বাড়াতে হবে। খাদ্যের লভ্যতা কিংবা কম মূল্যে খাদ্য পাওয়া যেতে পারে— এটি বিনিয়োগ বাড়ানোর জন্য বড় কারণ নয়। বিনিয়োগ বাড়াতে হবে। কারণ সেখানে বড় ধরনের কর্মনিয়োজন হবে। দরিদ্র মানুষ এখানে বাস করে। তাদের কর্মে নিয়োজনের মাধ্যমে আমাদের প্রবৃদ্ধির প্রকৃতিটা অন্য রকম হবে। দারিদ্র্য বিমোচন অভিমুখী প্রবৃদ্ধি আমাদের খুব দরকার। এটা সমতার কারণেও দরকার। আমাদের যে অর্থনৈতিক প্রবৃদ্ধি, তা যদি শুধু একটি বিশেষ খাত থেকে আসে, যার সঙ্গে বাকি অর্থনীতির কোনো যোগাযোগ নেই, তাহলে হবে না। এ কথাটা আমি একটু জোরের সঙ্গে বলতে চাই। এখন পর্যন্ত আমাদের প্রবৃদ্ধির মূল উৎস দুটি— এক. পোশাক শিল্প, অন্যটি অদক্ষ শ্রমিকের পাঠানো রেমিট্যান্স। সমস্যাটা হলো, পোশাক শিল্পের ক্ষেত্রে নতুন নতুন প্রতিযোগীর মুখোমুখি হতে হচ্ছে। যেমন— ভিয়েতনাম, কম্বোডিয়া এগিয়ে আসছে। বিশ্ববাজারে আমাদের প্রতিযোগিতা করতে হলে নিশ্চিতভাবে নিজেদের দক্ষতা ও সৃষ্টিশীলতা বাড়াতে হবে। অদক্ষ শ্রমিকরা দেশে অর্থ পাঠাচ্ছেন কিন্তু তারা কত সংখ্যায় কর্মে নিয়োজিত থাকবেন এবং কত দিন পর্যন্ত অর্থ পাঠাতে পারবেন, এটা নির্ভর করছে যে দেশে তারা যাচ্ছেন, সেই দেশের অর্থনীতির পরিস্থিতির ওপর।\nঅর্থনীতিতে প্রবৃদ্ধির ক্ষেত্রে শুধু একটি বা দুটি খাতের ওপর নির্ভরশীল থাকলে বিশ্ব অর্থনীতিতে কোনো রকম নাজুকতা তৈরি হলে আমাদের ওপর তার বিরূপ প্রতিক্রিয়া পড়বে। দুই. এটির সঙ্গে যদি বৃহত্তর অর্থনীতির যোগাযোগ না থাকে, তাহলে এর সুবিধাটা বৃহত্তর অর্থনীতি পাবে না। একটা উদাহরণ দিই। অদক্ষ শ্রমিকদের কাছ থেকে যে অর্থ আসে, সেটা যদি শুধু ভোগ বা সামাজিক অনুষ্ঠানের পেছনে ব্যয় করা হয় তাহলে অর্থনীতিতে উৎপাদনের যে ভিত্তি তৈরি করা দরকার, তা হবে না। আমার মনে হয়, অর্থনীতিতে প্রবৃদ্ধি বাড়ানোর সঙ্গে সঙ্গে এ প্রবৃদ্ধি যাতে বহুধা খাত থেকে আসতে পারে তা নিশ্চিত করতে হবে। যদি আপনি এক ধরনের বজায়ক্ষম প্রবৃদ্ধি চান, তাহলে এটি কিন্তু বড় ধরনের প্রতিবন্ধক। দ্বিতীয়ত. শিক্ষার ক্ষেত্রে আমরা কিছু অর্জন করেছি, তবে এক্ষেত্রে যে প্রশ্ন এখন অনেক বেশি গুরুত্বপূর্ণ তা হচ্ছে শিক্ষার মান। বিশ্ববিদ্যালয়গুলো থেকে প্রতি বছর প্রচুর শিক্ষার্থী বেরিয়ে আসছেন, তাদের কাছে সনদও আছে। এখন প্রশ্নটা হচ্ছে, তারা কী শিখছেন? আগামীতে বিশ্ববিদ্যালয় থেকে যারা বেরিয়ে আসবেন, তারা যে কেবল দেশের অভ্যন্তরে সমসাময়িক অন্য শিক্ষার্থীদের সঙ্গে প্রতিযোগিতা করবেন তা নয়, তাদের প্রতিযোগিতাটা হবে বিশ্বের সঙ্গে। আর এটা যদি করতে হয় তাহলে যে দক্ষতা তারা অর্জন করে এসেছেন, তা গুরুত্বপূর্ণ। আমি যে বিষয়গুলোকে গুরুত্বপূর্ণ মনে করি তা হলো, তরুণদের সৃষ্টিশীল হতে হবে। সহযোগিতাপূর্ণ মনোভাব তৈরি করতে হবে। কারণ আগামী দিনে যে ধরনের উৎপাদন হবে সেখানে আপনি হয়তো একটা অংশ উৎপাদন করবেন, আমি হয়তো একটা অংশ করব, আরেকজন হয়তো অন্য অংশটা উৎপাদন করবে। সুতরাং ব্যক্তিকেন্দ্রিক উৎপাদন বা ব্যক্তিকেন্দ্রিক কর্মকাণ্ড ক্রমে কমে যাবে। উৎপাদনটা হবে দলকেন্দ্রিক, গোষ্ঠীকেন্দ্রিক। তাই একটা গোষ্ঠীর মধ্যে কী করে নিজের সৃষ্টিশীলতা বজায় রেখে কাজ করা যায়, সেটি কিন্তু একটা বড় প্রশ্ন। তৃতীয়ত. সংযোগ। ধরুন, বাংলাদেশে বসে আমরা কয়েকজন একটি কাজ করছি। এক্ষেত্রে আমাকে কিন্তু মনে রাখতে হবে বাইরের বিশ্বে এ-জাতীয় কাজ কারা করছে, কীভাবে করছে। সেখানে আমরা প্রতিযেগিতা করতে পারি কিনা কিংবা ওদের সঙ্গে প্রতিযোগিতা করতে হলে আমাদের কী করতে হবে। চতুর্থত. আত্মবিশ্বাস। এর অভাবে বাইরের বিশ্বের সঙ্গে আমরা প্রতিযোগিতা করতে পারব না। মূলত প্রতিবন্ধক হচ্ছে মানের উন্নয়ন নিশ্চিত করা। শিক্ষা, স্বাস্থ্য— সব জায়গায় মানের উন্নয়ন করতে হবে। ধরুন, আপনি এক হাজার নতুন হাসপাতাল তৈরি করলেন কিন্তু সেখানে যদি ডাক্তার, নার্স না থাকে তাহলে কিন্তু সুবিধাটা পাচ্ছেন না। অন্য প্রতিবন্ধক হচ্ছে জলবায়ু পরিবর্তন। এটা কেবল পরিবেশগত সমস্যা বা প্রতিবন্ধক নয়, এটি একটি উন্নয়ন প্রতিবন্ধক। কারণ জলবায়ু পরিবর্তনের কারণে কেবল পরিবেশ নষ্ট হচ্ছে না, এটি অর্থনৈতিক কর্মকাণ্ডের সঙ্গে যারা জড়িত, তাদের ওপরও প্রভাব ফেলবে। যেমন— জলবায়ু যদি পরিবর্তন হয় তাহলে কৃষকের ওপর একটা প্রভাব পড়বে, পরবর্তীতে এটি কৃষি উৎপাদনশীলতাকে প্রভাবিত করবে। দেখা যাবে উন্নয়নের ক্ষেত্রে অনেক বাধা সৃষ্টি হচ্ছে। চতুর্থত. আমরা জানি, উন্নয়নের ক্ষেত্রে প্রাতিষ্ঠানিক সবলতা একটি বড় ব্যাপার। যে প্রতিষ্ঠান উন্নয়ন পরিকল্পনা করবে, উন্নয়ন পরিকল্পনাকে কাজে লাগাবে, উন্নয়ন পরিকল্পনার ফলাফল মূল্যায়ন করবে, সেখানে যদি প্রাতিষ্ঠানিক দুর্বলতা থেকে যায়, তাহলে সবসময় তা প্রতিবন্ধকতার কাজ করবে। পঞ্চমত. সম্পদ। একে আমি বড় ধরনের প্রতিবন্ধক হিসেবে মনে করি না। খুব কম সম্পদে উন্নয়নের গতিময়তা বহুদেশে সৃষ্টি হয়েছে। এক্ষেত্রে বলব, দেশজ খাত থেকে সম্পদ আহরণের যথেষ্ট সুযোগ বাংলাদেশে আছে। এর পরিপূর্ণ সদ্ব্যবহার কিন্তু আমরা করছি না। যেমন— আপনি যদি কর ব্যবস্থার দিকে তাকান দেখতে পারবেন, আমাদের কর ব্যবস্থা কিন্তু প্রগতিশীল নয়। ধনী ও দরিদ্র শ্রেণীর মধ্যে করের যে আপাতন, সেখানে যে ধরনের প্রগতিশীলতা থাকা দরকার ছিল, তা কিন্তু নেই। সুতরাং এ ব্যবস্থাটাকে প্রগতিশীল করা যেতে পারে। দেশের উপরের দিকে যে সম্পদ এবং যে আয় রয়েছে, সেখান থেকে আরো সম্পদ আহরণ করা যেতে পারে। দ্বিতীয়ত. সম্পদের অপচয়। প্রাতিষ্ঠানিক দুর্বলতার পাশাপাশি সেখানে দুর্নীতি ও অন্যান্য সমস্যা রয়েছে। সুশাসনের সঙ্গে এ বিষয়গুলোও সম্পৃক্ত। একে রোধ করতে হবে। তৃতীয়ত. সম্পদের দক্ষ ব্যবহার। আমার মনে হয়, মানব উন্নয়নের মান ও ব্যাপ্তিকে ত্বরান্বিত ও বজায়ক্ষম করার জন্য এ প্রতিবন্ধকগুলোর দিকে দৃষ্টি দেয়া দরকার।\nমানুষের গড় আয়ু বৃদ্ধি, দারিদ্র্যের হার কমা ইত্যাদিসহ আমরা যে প্রবৃদ্ধি অর্জন করেছি, এগুলো সব পরিমাণগত উন্নতি। এক্ষেত্রে যানজট, স্বাস্থ্যসেবার মানের উন্নতির দিকে নজর দেয়ার গুরুত্ব ও প্রয়োজনীয়তা কতটুকু?\nকিছু বিষয় রয়েছে, তা উন্নয়নের সঙ্গে সঙ্গেই আসবে। যানজট নিয়ে আমরা সবাই বিরক্তি প্রকাশ করে থাকি কিন্তু কয়েক বছর আগে ঢাকা নগরীতে দূষণের যে মাত্রা ছিল, এখন খানিকটা কমেছে। যানজট প্রসঙ্গে বলব, একটা দেশের যখন উন্নতি হয় বা দেশটি যখন একটি স্তর থেকে অন্য স্তরে যায় তখন এ ধরনের কিছু বিষয় আমরা স্বাভাবিক ফলাফল বলতে পারি। কিন্তু তার মানে এই নয় যে, বর্তমানে ঢাকার যানজটের অবস্থাটা একটি স্বাভাবিক ফল। আমরা ঠিকমতো যানবাহনের নিয়ন্ত্রণ করছি না বলে যানজট সৃষ্টি হচ্ছে। আমাদের ব্যবস্থাপনাগত দুর্বলতা রয়েছে। এটি দূর করা গেলে যানজটের সমস্যা থাকবে না। আরেকটি হচ্ছে জলাবদ্ধতা। শ্রাবণ-ভাদ্র মাসে বাংলাদেশে সবসময়ই বৃষ্টি হয়। আগে জল নিষ্কাশনের ব্যবস্থা ছিল। এখন বিভিন্ন জায়গার জলাশয়গুলো বুজিয়ে দিয়ে সেখানে আবাসিক প্রকল্প গড়ে তোলা হয়েছে। এতে সামান্য বৃষ্টি হলেই জলাবদ্ধতার সৃষ্টি হচ্ছে। সাধারণ মানুষের এ কষ্ট ও ভোগান্তি যদি দূর করতে না পারি, প্রবৃদ্ধি যতই অর্জিত হোক, এ অবস্থাকে আমি উন্নয়নের স্বাভাবিক ফল মনে করি না। এটি সত্যিকার অর্থে জীবনযাত্রার মানের ক্ষেত্রে একটি বড় বাধা। চূড়ান্ত বিচারে উন্নয়নের আসল উদ্দেশ্য জনগণের জীবনযাত্রার মান বৃদ্ধি করা। আর মান বাড়াতে হলে এসব বিষয়ের ওপর গুরুত্ব দেয়া দরকার। পরিমাণগত দিক থেকে আমাদের প্রবৃদ্ধি ৭ শতাংশ কিনা, সেটা গুরুত্বপূর্ণ কিন্তু প্রবৃদ্ধির প্রকৃতিটা কী, সেটাও সমান গুরুত্বপূর্ণ। কর্মনিবিড় প্রবৃদ্ধি হতে পারে আবার কর্মহীন প্রবৃদ্ধিও হতে পারে। শিক্ষায় শিক্ষার্থীদের অংশগ্রহণ বেড়েছে কিন্তু শিক্ষার মান কেমন, তা একটি বড় প্রশ্ন। স্বাস্থ্যের মান থেকে শুরু করে আমাদের দৈনন্দিন জীবনে যদি ভোগান্তি থাকে, সেটাও একটি বড় প্রশ্ন।\nএকসময় বলা হতো, আমাদের উন্নয়ন নীতিটা হচ্ছে ধনিক শ্রেণীর সহায় নীতি। এখনো ওই উন্নয়ন নীতি বিদ্যমান। আপনার কি মনে হয়, নীতিটা ঠিক আছে? যদি না হয় তাহলে পরিবর্তনটা কোথায় হওয়া দরকার?\nধনিক শ্রেণী সন্নিবিষ্ট উন্নয়ন যেটা, তা কিন্তু কোনো জায়গাতেই কাজ করে না। পঞ্চাশের দশকে বলা হয়েছিল, অসমতার একটি ইতিবাচক দিক আছে। তা হলো, সমতা যদি থাকে তাহলে সমাজের ধনিক শ্রেণীর যারা আছেন, তাদের মধ্যে সঞ্চয়ের প্রবণতা বেশি হবে, ভোগের প্রবণতা কমবে। এতে বিনিয়োগযোগ্য উদ্বৃত্ত বেশি হবে। এটা বিনিয়োগের ফলে প্রবৃদ্ধি অনেক বেশি হবে। তারপর একটা সময় আমরা দেখব যে পুনর্বণ্টন কী করে করা যায়। শুধু বাংলাদেশে নয়, এ তত্ত্ব কোথাও কাজ করে না। এটা কাজ না করার মূল কারণ হচ্ছে, বেশির ভাগ ক্ষেত্রে দেখা গেছে, ধনিক শ্রেণী সঞ্চয়ও বেশি করে না, আর যেটা সঞ্চয় করে তা ঠিক উৎপাদন বা বিনিয়োগের কাজে ব্যবহার করে না। তারা সেটা উচ্চস্তরের ভোগের কাজে ব্যবহার করেন। কোনো কোনো দেশে ওই বিনিয়োগযোগ্য পুঁজিটাও বাইরে চলে গেছে। দ্বিতীয় কথা হচ্ছে, কীভাবে উৎপাদন প্রক্রিয়া চালানো হচ্ছে, তার ওপর প্রবৃদ্ধির বণ্টন নির্ভর করে। শ্রমঘন প্রযুক্তি ব্যবহার করলে শ্রমিকের ভাগটা বেশি হবে। আবার পুঁজিঘন প্রযুক্তি ব্যবহার করলে যিনি পুঁজি সরবরাহ করেছেন, তার ভাগটা বেশি হবে। সুতরাং আগে প্রবৃদ্ধি তারপর বণ্টন— এ তত্ত্বটা কাজ করে না। আপনাকে স্থির করতে হবে আপনি একটা সমবণ্টনসম্পন্ন প্রবৃদ্ধি চান। তাহলে উৎপাদন ব্যবস্থায় কতখানি পুঁজি লাগবে, কতজন দক্ষ শ্রমিক লাগবে, কত অদক্ষ শ্রমিক লাগবে। শুধু বাংলাদেশেই নয়, বিভিন্ন দেশে যখন উন্নয়ননীতি গ্রহণ করা হয় তখন সেখানে দুটো অভিমুখী ব্যবস্থা থাকে। একটি ধনিক শ্রেণী, অন্যটি নগরকেন্দ্রিক। আমরা মনে করি যে, নগরেই সব অর্থনৈতিক কর্মকাণ্ড চলবে, নগরের কাঠামো বাড়াতে হবে, নগরেই বিনিয়োগ বেশি হতে হবে। ধনিক শ্রেণী ও নগরকেন্দ্রিকতা পরস্পর সম্পৃক্ত। তবে আমার মনে হয়, দুটোকেই আলাদা করে দেখা দরকার। ধনী ব্যক্তিরা গ্রাম থেকে নগরে চলে আসছেন। সুতরাং এ অবস্থান থেকে দূরে সরে আসার প্রসঙ্গে আমি প্রথমেই বলব, ধনিক শ্রেণীভিত্তিক যে উন্নয়ন, তা কখনই বজায়ক্ষম হবে না। কারণ এ-জাতীয় উন্নয়ন নীতিমালা গ্রহণের ফলে সমাজের মধ্যে অসমতা তৈরি হবে এবং সেই অসমতার চিহ্ন নানা সময়ে নানা দিক থেকে প্রতিফলিত হবে। এই অসমতা বৃদ্ধির কেবল অর্থনৈতিক নয়, এর কিন্তু একটা সামাজিক দিকও রয়েছে। কারণ অসমতা যদি অসহনীয় ও দৃষ্টিকটু পর্যায়ে চলে যায় তখন নিচের দিকে যে জনগোষ্ঠী রয়েছে, তারা কিন্তু প্রশ্ন তুলবে— এ অসমতা কেন হবে? এতে সামাজিক দিক দিয়ে এক ধরনের ভঙ্গুরতার সৃষ্টি হবে। এটি নীতিনির্ধারকদের বোঝা উচিত। আমার মনে হয়, সমাজে যারা উপরের দিকে আছেন, তাদের সুরক্ষিত অবস্থানের জন্যই সমতাসম্পন্ন উন্নয়নের দিকে যাওয়া দরকার। বিভিন্ন দেশে আমরা দেখেছি, অসমতা অসহনীয় পর্যায়ে চলে যাওয়ায় নানা ধরনের বিক্ষোভ, বিস্ফোরণে সামাজিক কাঠামো ভেঙে পড়েছে, বিভিন্ন ধরনের সমস্যা হয়েছে। বিশ্বের বিভিন্ন দেশে যে সংঘাতগুলো আমরা দেখতে পাচ্ছি, তার অনেকটাই কিন্তু এ অসমতার কারণে। যদিও এর পেছনে আরো অন্য কারণ রয়েছে। সুতরাং এই যে ধনমুখী বা নগরমুখী পরিকল্পনা, এটা কাজ করবে না। আমাদের নগরকেন্দ্রিক থেকে পল্লীকেন্দ্রিক যেসব শ্রেণী আছে, তাদের জন্য সুযোগ সৃষ্টি করতে হবে। এতে যে শুধু দরিদ্র শ্রেণীর উপকার হবে তা নয়, ধনিক শ্রেণী ও নাগরিক যে শ্রেণী রয়েছে, তাদের দীর্ঘমেয়াদি একটা সামাজিক সুরক্ষার জন্যও আপনি এটা করছেন।\nদরিদ্রদের জন্য সরকারের সামাজিক নিরাপত্তা কর্মসূচি রয়েছে, কৃষিতে ভর্তুকি দেয়ার পাশাপাশি শ্রমিকদের জন্য কল্যাণমূলক কিছু পদক্ষেপ নিচ্ছে কিন্তু কার্যক্রমগুলো খুব একটা কার্যকর হচ্ছে না—\nআপনাকে আগে দেখতে হবে সামষ্টিক অর্থনৈতিক নীতিমালার মধ্যে কী আছে। আপনার প্রশ্নের সূত্র ধরে বললে, আপনি সমস্যাগুলোর সমাধানে একটি বিন্দুতে এসে কাজ করতে চেষ্টা করছেন। কিন্তু সমাজে নানা গোষ্ঠী রয়েছে, যারা উন্নয়ন কর্মকাণ্ডে অংশগ্রহণ করতে পারবে না। যেমন— প্রতিবন্ধী ব্যক্তি। তাদেরও সামাজিক সুরক্ষা, নিরাপত্তা দিতে হবে। নজর দিতে হবে সামষ্টিক নীতিমালার দিকে। সামষ্টিক নীতিমালার মধ্যে দেখতে হবে আমাদের আর্থিক, বাণিজ্যিক নীতিমালায় কী আছে, দরিদ্র শ্রেণীকে আমরা কতটা সহজ শর্তে ঋণ দিচ্ছি। দেখতে হবে ঋণের সিংহভাগ ধনিক শ্রেণীর কাছে চলে যাচ্ছে কিনা। তেমনিভাবে প্রশ্ন আসতে পারে, যারা হাজার হাজার কোটি টাকা ঋণ গ্রহণ করেছেন, তারা ক্ষমতা বা অন্য কারণে ঋণখেলাপি হয়ে পার পেয়ে যাচ্ছেন। অন্যদিকে যারা ক্ষুদ্র উদ্যোক্তা, খুব সামান্য পরিমাণে ঋণ নিয়ে ফেরত দিতে পারছেন না, তার বিরুদ্ধে আইনগত ব্যবস্থা নেয়া হচ্ছে। ফলে অন্য রকম এক ধরনের বৈষম্যের সৃষ্টি হচ্ছে। বিভিন্ন লক্ষ্যমাত্রা সামনে রেখে বিভিন্ন গোষ্ঠীর জন্য নানা রকমের ব্যবস্থা গ্রহণ করার কথা বলছি কিন্তু আমাদের সামষ্টিক যে নীতিমালা, তার মধ্যে যদি দরিদ্র শ্রেণী বা পল্লী অঞ্চলের প্রতি বিরূপ ব্যাপার থেকে থাকে তাহলে একটি দ্বন্দ্ব থেকে যাবে। ক্ষত যেটা আছে, তার বিরুদ্ধে ব্যবস্থা গ্রহণ না করে ক্ষত সারতে জায়গায় জায়গায় মলম লাগালে চলবে না। এতে ক্ষত সারবে না। আপনি হয়তো প্রশ্ন করবেন, কেন? আমাদের দারিদ্র্য তো কমেছে। যেখানে দারিদ্র্যের হার ৪২ শতাংশ ছিল, এখন তা ১৩ শতাংশে এসেছে। প্রবৃদ্ধি ও দারিদ্র্যের মধ্যে সবসময় একটা সম্পর্ক থাকবে কিন্তু দারিদ্র্য আরো কমিয়ে আনা যায় যদি সামষ্টিক ক্ষেত্রে সে-জাতীয় ব্যবস্থা নেয়া হয়। প্রবৃদ্ধি হলে জনগণ এর সুযোগ গ্রহণ করে। বিশেষ করে আমাদের মতো দেশে যেখানে কর্মকুশলতা, উদ্ভাবনী শক্তি আছে, সেখানে নিশ্চিতভাবে জনগণ প্রবৃদ্ধির মধ্যে অংশগ্রহণ করে। নীতিমালাগুলোকে আরো ব্যাপ্ত করা যেতে পারে। তাহলে প্রবৃদ্ধির মাধ্যমে দারিদ্র্যের হার ১৩ থেকে কমিয়ে ৭ শতাংশে নেয়া সম্ভব। এক্ষেত্রে চীন হচ্ছে প্রকৃষ্ট উদাহরণ। ১৯৯০ সালে যেখানে ওদের দারিদ্র্যের হার ছিল প্রায় ৬৪ শতাংশ, সেখানে বর্তমানে এটি নেমে আসছে ৪ শতাংশে। সামষ্টিক নীতিমালার সঙ্গে লক্ষ্যভিত্তিক নীতিমালা নিয়ে দেশটি তাদের দারিদ্র্যের হার কমিয়ে এনেছে। আমি বলব, চীনের জন্য এটা একটা বড় প্রাপ্তি ও অর্জন।\nসৌজন্যে : বণিক বার্তা


মওলানা আব্দুর জাহেরের ব্যাপারে যা বললেন পীরগাছা কেন্দ্রীয় জামে মসজিদের সাধারন সম্পাদক ডা. আজিজুল ইসলাম - বাংলাদেশ প্রতিবেদনমওলানা আব্দুর জাহেরের ব্যাপারে যা বললেন পীরগাছা কেন্দ্রীয় জামে মসজিদের সাধারন সম্পাদক ডা. আজিজুল ইসলাম - বাংলাদেশ প্রতিবেদন\nমওলানা আব্দুর জাহেরের ব্যাপারে যা বললেন পীরগাছা কেন্দ্রীয় জামে মসজিদের সাধারন সম্পাদক ডা. আজিজুল ইসলাম\nমোঃ গোলাম আযম সরকার, রংপুর\t/ ৬৬ /২০২১\nরংপুরের পীরগাছা কেন্দ্রীয় জামে মসজিদের খতিব মওলানা আব্দুর জাহেরের পদত্যাগ পত্র জমা দেওয়ার ব্যাপারে পীরগাছা কেন্দ্রীয় জামে মসজিদের সাধারন সম্পাদক ডা. আজিজুল ইসলাম বলেছেন, তিনি এখন পর্যন্ত পদত্যাগপত্র জমা দেই নাই। তিনি মুলত একমাসের জন্য ছুটির আবেদন করেছেন।


D.EL.ED বিজ্ঞপ্তি প্রকাশ করেও বাতিল করলো প্রাথমিক শিক্ষা পর্ষদ!! ক্ষুব্ধ শিক্ষকরা। - Najarbandi । Online Bengali News Portal, Read Latest Bengali News from Most Popular News Portal\nHome / Kolkata / D.EL.ED বিজ্ঞপ্তি প্রকাশ করেও বাতিল করলো প্রাথমিক শিক্ষা পর্ষদ!! ক্ষুব্ধ শিক্ষকরা।\nD.EL.ED বিজ্ঞপ্তি প্রকাশ করেও বাতিল করলো প্রাথমিক শিক্ষা পর্ষদ!! ক্ষুব্ধ শিক্ষকরা।\nনজরবন্দি ব্যুরোঃ পরীক্ষার ফল প্রকাশের বিজ্ঞপ্তি প্রকাশ করেও সেই বিজ্ঞপ্তি বাতিল করলো প্রাথমিক শিক্ষা পর্ষদ। এই ঘটনায় পর্ষদের বিরুদ্ধে তীব্র ক্ষোভ প্রকাশ করলেন হবু শিক্ষকরা। ২০১৮ সালের ৩০ অগাস্ট পরীক্ষা শেষ হয়েছে। তারপরেও রেজাল্ট না বের হওয়ায় দীর্ঘদিন ধরে ডিএলএড এর ফল প্রকাশের দাবি জানিয়ে আসছিলেন পরীক্ষার্থীরা। এবিষয়ে গত ৪ জানুয়ারি প্রাথমিক শিক্ষা পর্ষদে ডেপুটেশন জমা দেয় পার্শ্ব শিক্ষক ঐক্য মঞ্চ।\nতাঁদের দাবি ছিল\n১) সম কাজে সম বেতনের নিরিখে বেতন কাঠামো প্রদান। ২) চাইল্ড কেয়ার লিভ। ৩) অনতিবিলম্বে D.EL.ED. এর রেজাল্ট প্রদান। ৪) পার্শ্বশিক্ষকদের পারফরমেন্স রিপোর্ট দেওয়ার প্রস্তাব বন্ধ। ৫) অনৈতিক ভাবে বদলি বন্ধ। ৬) ইনক্রিমেন্টহীন পার্শ্বশিক্ষকদের বেতনবৈষম্য দূরীকরণ। ৭) অলচিকী পার্শ্বশিক্ষকদের ট্রেনিং এর খরচ প্রদান। উল্লেখ্য আজ D.EL.ED-এর ফল প্রকাশের কথা ঘোষণা করে পর্ষদ। কিন্তু তারপরেও আবার বাতিল করা হয় সেই বিজ্ঞপ্তি৷ ফল প্রকাশের তারিখ ঘোষণা করেও তা ফের পিছিয়ে দেওয়া হল। পরবর্তী তারিখ এখনো জানানো হয়নি। আর এই ঘটনায় রীতিমতো হতাশ এবং ক্ষুব্ধ পার্শ্ব শিক্ষকরা। পর্ষদ তথা সরকারের এই কাজের তীব্র প্রতিবাদ জানিয়েছেন পার্শ্ব শিক্ষক ঐক্য মঞ্চের আহ্বায়ক ভগীরথ ঘোষ


২৯ মার্চ পর্যন্ত ফল না প্রকাশের নির্দেশ, ডিইএলইডি নিয়ে নয়া নির্দেশিকা আদালতের | Kolkata High Court gives interim order in DELED exam controversy - Bengali Oneindia\n6 min ago বালুরঘাটের বিজেপি সাংসদ সুকান্ত মজুমদারকে ত্রাণ বিলির অনুমতি হাইকোর্টের\n11 min ago লকডাউন ৫ -এ বলিউডে শ্যুটিং শুরু হতে চলেছে ! প্রথমেই ফ্লোরে কোন ফিল্ম\n18 min ago রাজ্যে শুরু হল প্রাক বর্ষার বৃষ্টি, আগামীদিনে কেমন থাকবে আবহাওয়া?\n23 min ago 'এই কষ্ট কী..আমি বুঝি', মৃত মাকে স্টেশনে জাগিয়ে তুলতে চাওয়া সেই শিশুর পাশে শাহরুখ\n| Updated: Sun, Feb 3, 2019, 13:02 [IST]\n৩ ফ্রেব্রুয়ারি রাজ্যের ১ লক্ষ ৬৯ হাজার শিক্ষককে ডিইএলইডি-র পরীক্ষাতে বসতেই হবে। কারণ, কলকাতা হাইকোর্টে ওই দিন পরীক্ষা না নেওয়ার উপরে কোনও স্থগিতাদেশ দিতে অস্বীকার করেছে। ফলে ৩ ফেব্রুয়ারি শিক্ষকদের সাড়ে ছয় ঘণ্টারও বেশি সময় ধরে টানা দুইটি পেপারের পরীক্ষা দিতে হবে। শিক্ষক প্রশিক্ষণের এই দুই পরীক্ষা ২০ ও ২১ ডিসেম্বর অনুষ্ঠিত হলেও প্রশ্নপত্র ফাঁসের অভিযোগ তুলে পরে তা বাতিল করে ডিইএলইডি-র নিয়ামক সংস্থা এনআইওএস।\nশুক্রবার কলকাতা হাইকোর্টের বিচারপতি সমাপ্তি চট্টোপাধ্যায়ের এজলাসে ফের ডিইএলইডি মামলাটি ওঠে। এমনিতেই ডিইএলইডি-র দুই পেপারের বাতিলের বিরোধিতা করে আগে থেকেই মামলা করে রেখেছিল শিক্ষক ঐক্য মুক্ত মঞ্চ। সেই মামলার শুনানি ফেব্রুয়ারি-র দ্বিতীয় সপ্তাহে হওয়ার কথাও ছিল। কিন্তু, শিক্ষক ঐক্য মুক্ত মঞ্চ রাজ্য সরকারের পরামর্শে বৃহস্পতিবার ফের মামলাটিকে মেনশন-এ নিয়ে আসে।\nএদিন তারই শুনানি শুরু হলে এনআইওএস-এর পক্ষে সওয়াল করেন কেন্দ্রীয় সরকারের অ্যাডিশনাল সলিসিটর জেনারেল কৌশিক চন্দ্র। রাজ্য সরকারের পক্ষে সওয়াল করেন অ্য়াডভোকেট জেনারেল কিশোর দত্ত এবং শিক্ষক ঐক্য মুক্ত মঞ্চের পক্ষে সওয়াল করেন আইনজীবী ফিরদৌস শামিম।\nপরীক্ষা বাতিল নিয়ে কেন্দ্রীয় সরকারের সংস্থা এনআইওএস-এর সিদ্ধান্তের তীব্র বিরোধিতা করেন রাজ্য সরকারের অ্যাডভোকেট জেনারেল। শিক্ষক ঐক্য মুক্ত মঞ্চের আইনজীবী ফিরদৌস সামিম পরীক্ষা বাতিলের বিষয়টি-কে ভুল সিদ্ধান্ত বলে দাবি করে ৩ তারিখের পরীক্ষার উপরে স্থগিতাদেশ চান।\nবিচারপতি সমাপ্তি চট্টোপাধ্যায় অবশ্য ৩ তারিখের পরীক্ষার উপরে স্থগিতাদেশ দিতে অস্বীকার করেন। তবে, এনআইওএস-কে প্রশ্নপত্র ফাঁসের পক্ষে যথাযথ প্রমাণ পেশের নির্দেশ দেন। এদিন আদালতের সামনে অ্য়াডিশনাল সলিসিটর জেনারেল কোনও প্রমাণ পেশ করতে পারেননি। যার জন্য ১২ ফেব্রুয়ারির মধ্যে আদালতের কাছে এই এফিডেভিট জমা করতে নির্দেশ দেন বিচারপতি। রাজ্য সরকারকেও এই নিয়ে ১৫ ফেব্রুয়ারির মধ্যে এফিডেভিট জমা করতে নির্দেশ দেন তিনি। এই দুই এফিডেভিট নিয়ে ১৮ ফেব্রুয়ারি শুনানি হবে এবং ওই দিন-ই কোনও চূড়ান্ত রায় আদালত দিতে পারে।\nএই ক্ষেত্রে অবশ্য এনআইওএস এখন বিপাকে। কারণ আদালত পরিস্কার জানিয়ে দিয়েছে ৩ ফেব্রুয়ারি ডিইএলইডি-র ৫০৬ ও ৫০৭ নম্বর পেপারের পরীক্ষা নেওয়া হলেও তাকে এখুনি বৈধ বলা যাবে না। এমনকী, ২০ ও ২১ ডিসেম্বর এই ৫০৬ ও ৫০৭ নম্বরের পরীক্ষা নিয়ে পরে যে তা বাতিল করা হয়েছে তাকেও কোনওভাবে অবৈধ বলতে পারবে না এআইওএস। ১৮ তারিখে শুনানির পর আদালত সিদ্ধান্ত নেবে কোন দিনের পরীক্ষা বৈধ এবং কোনটা অবৈধ। এমনকী, ২৯ মার্চ পর্যন্ত ডিইএলইডি-র পরীক্ষার ৫০৬ ও ৫০৭ নম্বর পেপারের ফল ঘোষণা করা যাবে না বলেও জানিয়ে দিয়েছে কলকাতা হাইকোর্ট। এদিকে, ৩১ মার্চের মধ্যে ডিইএলইডি-র প্রশিক্ষণের সার্টিফিকেট শিক্ষকদের জমা করতে হবে। না হলে চাকরি নিয়ে সমস্যায় পড়বেন এই রাজ্যের ১ লক্ষ ৬৯ হাজার শিক্ষক। পাশাপাশি কলকাতা হাইকোর্টের এই নির্দেশে সারা দেশে হওয়া ডিইএলইডি-র পরীক্ষার ৫০৬ ও ৫০৭ নম্বর পেপারের ফল প্রকাশ আটকে যাওয়ার আশঙ্কা রয়েছে। ফলে শুধু পশ্চিমবঙ্গ নয় ডিইএলইডি-র ফল প্রকাশ দেশে জুড়েই স্থগিত হয়ে যেতে পারে বলে মনে করা হচ্ছে।\n[আরও পড়ুন:ডিইএলইডি নিয়ে কেন্দ্রের উপরে ক্ষুব্ধ রাজ্য, নতুন করে মামলা, ৩ তারিখের পরীক্ষায় প্রশ্ন]\nশিক্ষক ঐক্য মুক্ত মঞ্চের আইনজীবী ফিরদৌস সামিমও জানান, ১২ তারিখ ও ১৫ তারিখ যথাক্রমে কেন্দ্র ও রাজ্যকে হলফনামা জমা দিতে হবে। এরপরই ডিইএলইডি-র দুটি পেপারের ফল নিয়ে একটা পরিষ্কার ছবি ১৮ ফেব্রুয়ারি সামনে আসতে পারে।\n[আরও পড়ুন:মমতার রাজ্যে শিক্ষকদের মৃত্যু মিছিল, ডিইএলইডি পরীক্ষার চিন্তায় মৃত্যু দাবি সহকর্মীদের]\nএদিকে, বিষয়টি নিয়ে এনআইওএস-এর পূর্বাঞ্চল শাখার কর্তা রচনা ভাটিয়ার সঙ্গে যোগাযোগ করার চেষ্টা হলেও তিনি ফোন ধরেননি। বিশ্বস্ত সূত্রে খবর সমাপ্তি চট্টোপাধ্যায়ের এজলাসের অন্তর্বর্তী নির্দেশের বিরুদ্ধে ডিভিশন বেঞ্চে আবেদন করতে পারে এনআইওএস।\nprimary teacher primary education deled exam education teacher school kolkata high court partha chatterjee প্রাথমিক শিক্ষা প্রাথমিক শিক্ষক শিক্ষা শিক্ষক স্কুল কলকাতা হাইকোর্ট পার্থ চট্টোপাধ্যায়\nNational Institute of Open Schooling can not publish the result of paer number 506 and 507 as Kolkata High Court gives interim order on result publishing. Though teacher has to seat on3February examination.


সীমান্তবর্তী পঞ্জাবে এবার পাঁচমুখী লড়াই! সাপ-লুডোর খেলায় শেষ হাসি হাসবে কে? - Punjab Assembly Election 2022:afive way battle in Punjab for the first time, who will win it?, Bangla News\nবাংলা নিউজ > ঘরে বাইরে > সীমান্তবর্তী পঞ্জাবে এবার পাঁচমুখী লড়াই! সাপ-লুডোর খেলায় শেষ হাসি হাসবে কে?\nপঞ্জাবের মুখ্যমন্ত্রী চরণজিত্ সিং চান্নি (ছবি সৌজন্যে পিটিআই) (PTI)\nসীমান্তবর্তী পঞ্জাবে এবার পাঁচমুখী লড়াই! সাপ-লুডোর খেলায় শেষ হাসি হাসবে কে?\n২ মিনিটে পড়ুন . Updated: 09 Jan 2022, 05:20 PM IST\nসীমান্তবর্তী এই রাজ্যের রাজনীতিতে গত কয়েকমাসে এসেছে একাধিক মোড়। পুরোনো সম্পর্ক ভেঙেছে। গড়েছে নতুন বন্ধুত্ব।\nগত সাত দশক ধরে পঞ্জাব দুই মুখী লড়াই দেখে এসেছে। তবে স্বাধীনতার প্রায় সাড়ে সাত দশক পর প্রথমবার পঞ্জাবে হবে পাঁচমুখী লড়াই! সীমান্তবর্তী এই রাজ্যের রাজনীতিতে গত কয়েকমাসে এসেছে একাধিক মোড়। পুরোনো সম্পর্ক ভেঙেছে। গড়েছে নতুন বন্ধুত্ব। আর এই সম্পর্কের ভাঙন গড়নের ফলে ১৪ ফেব্রুয়ারি পঞ্জাবের ২.১ কোটি ভোটারের সামনে ইভিএমে থাকবে একাধিক বিকল্প।\nগত প্রায় একবছর ধরে পঞ্জাবের রাজনীতির সবথেকে বড় ইস্যু ছিল কৃষি আইন ও কৃষক আন্দোলন। এই আবহে বিজেপির জনপ্রিয়তা কমেছে এই রাজ্যে। শিরোমণি অকালি দলের সঙ্গে বিজেপির জোট ভেঙেছএ এই কৃষক আন্দোলনের জেরেই। আবার রাজ্যে সংযুক্ত সমাজ মোর্চাও গড়ে উঠেছে এই কৃষক আন্দোলনকে ঘিরেই। অপরদিকে ক্ষমতাসীন কংগ্রেস কিছুটা দুর্বল হয়েছে ক্যাপ্টেন অমরিন্দর সিংয়ের বিদায় ও অন্তর্দ্বন্দ্বের জেরে। বিজেপি আবার জোট গড়েছে ক্যাপ্টেনের পঞ্জাব লোক কংগ্রেসের সাথে। এদিকে আম আদমি পার্টিও এই রাজ্যে ধীরে ধীরে বড় শক্তি হয়ে দাঁড়িয়েছে।\nউল্লেখ্য, বিগত কয়েক দশক ধরে পঞ্জাববাসী কংগ্রেস বনাম অকালির লড়াই দেশে এসেছে রাজ্যে। তবে এই রাজ্যে ভোট যুদ্ধে নতুন সব দলের আগমনে সমীকরণ বদলে গিয়েছে পুরোপুরি। কৃষক আন্দোলন ঘিরে গড়ে ওঠা সংযুক্ত সমাজ মোর্চা পঞ্জাবের ৫৫টি গ্রামীণ আসনে প্রভাব ফেলতে পারে। কংগ্রেস বা অকালির ভোট কেটে এই মোর্চা হয়ে উঠতে পারে ‘কিং মেকার’। এদিকে ক্ষমতাসীন কংগ্রেসের অন্তর্দ্বন্দ্ব এই রাজ্যের রাজনীতিকে আরও জটিল করে তুলেছে।\nএকবছর আগে যখন কৃষক আন্দোলন শুরু হয়েছিল, তখন খুব কম লোকই হয়ত ভেবেছিল যে পঞ্জাবে কংগ্রেসের এই দুর্দশা হবে। তবে নভজ্যোত সিং সিধু পঞ্জাবে কংগ্রেসের সভাপতি হতেই সব বদলে যায়। মুখ্যমন্ত্রী অমরিন্দর সিংয়ের সঙ্গে সিধুর সম্পর্কের প্রভাব পড়ে দলের উপর। শেষ পর্যন্ত মুখ্যমন্ত্রিত্ব ও পরে দল ছাড়েন ক্যাপ্টেন। এরপর চরণজিত্ সিং চান্নিকে মুখ্যমন্ত্রী করা হয় কংগ্রেসের তরফে। তবে সিধুর ক্ষোভ তাতেও যায়নি। বারংবার নিজের দলের সরকারের বিরুদ্ধেই মুখ খুলতে দেখা গিয়েছে কংগ্রেসের রাজ্য সভাপতিকে।\nএদিকে বিজেপির সঙ্গ ছেড়ে শিরোমণি অকালি দল এবার হাত ধরেছে মায়াবতীর বহুজন সমাজ পার্টির। দলিত ভোটারদের সঙ্গ পেতেই এই চাল চেলেছিল শিরোমণি অকালি দল। তবে কংগ্রেস চান্নিকে মুখ্যমন্ত্রী করে দলিত ভোটারদের কাছে টানার ছক কষে। উল্লেখ্য, চান্নি পঞ্জাবের প্রথম দলিত মুখ্যমন্ত্রী। তবে নির্বাচনে জিতলে কংগ্রেসের মুখ্যমন্ত্রী কে হবেন, তা নিয়ে দলের মধ্যেই দ্বন্দ্ব চরমে। প্রার্থী বাছাইয়ের ক্ষেত্রেও তাই চান্নি বনাম সিধুর দ্বন্দ্ব দেখা যাবে বলে মনে করা হচ্ছে।\nশিরোমণি অকালি দল বিদত দশকে টানা দুইবার পঞ্জাবে নির্বাচন জিতলেও ২০১৭ সালে তারা আম আদমি পার্টির থেকেও পিছিয়ে যায়। এদিকে বিজেপির সঙ্গ ছেড়ে বিএসপির সঙ্গে হাত মেলালেও সেই সমীকরণ কতটা কাজে দেবে তা নিয়ে সন্দিহান দলের একাংশই। তবে মহিলা ভোটারদের মন জয় করতে সচেষ্ট হয়েছে অকালি। এর জন্য বাংলার মতো মহিলাদের মাসিক ১০০০ টাকা ভাতা দেওয়ার প্রতিশ্রুতি দিয়েছে অকালি। পাশাপাশি শিখদের ধর্মের আবেগকে কাজে লাগিয়ে তার প্রতিফলন ভোটবাক্সে করাতে চায় অকালি।\nএদিকে আম আদমি পার্টি পঞ্জাবে ক্রমেই নিজেদের জমি শক্ত করেছে। আম আদমি পার্টি পঞ্জাববাসীকে এমন এক নতুনের স্বপ্ন দেখাচ্ছে যা দেখিয়ে দিল্লিতে তারা সফল। চণ্ডীগর পৌর নির্বাচনেও আম আদমি পার্টি ৩৫টির মধ্যে ১৪টিতে জিতে সবাইকে চমকে দিয়েছিল। আপ নেতৃত্বের বক্তব্য, চণ্ডীগড় শুধু ট্রেলার, আসল সিনেমা দেখাবে পঞ্জাব। এদিকে বিজেপি-পঞ্জাব লোক কংগ্রেস শহুরে হিন্দু ভোটের উপর ফোকাস করেছে। তবে ক্যাপ্টেনের নতুন দল কতটা কী করতে পারবে, তা নিয়ে নিশ্চিত ভাবে কেউই কিছউ বলতে পারছে না। পুরোনো দলের প্রতি বিদ্বেষ থেকে নির্বাচনী ময়দানে নেমে বিজেপির হাত ধরা ক্যাপ্টেন অবশ্য আত্মবিশ্বাসী। কতটকটা ক্যাপ্টেনের সঙ্গে জোট গড়তেই বিজেপি কৃষি আইন প্রত্যাহার করেছিল বলে মত অনেক রাজনৈতিক বিশ্লেষকেরই। সীমান্তবর্তী পঞ্জাবে ক্যাপ্টেন-বিজেপির মূল ইস্যু হবে সীমান্তবর্তী সুরক্ষা, অনুপ্রবেশ ও মাদক পাচার। এই আবেহ ১৪ ফেব্রুয়ারি ভালোবাসার দিনে এক অভিনব লড়াই দেখবে পঞ্জাব।\npunjab assembly elections 2022 aam aadmi party congress bjp captain amarinder singh shiromani akali dal


বিডিটুডে.নেট:চীনকে ছাড়িয়ে বাংলাদেশ, মৃত্যু কমানোর উপায় কী?\nস্বাস্থ্য অধিদফতরের দেওয়া তথ্য মতে দেশে গত ২৪ ঘণ্টায় করোনায় আক্রান্ত হয়ে মারা গেছেন ৪৩ জন। এর আগে সোমবার (১৪ সেপ্টেম্বর) ২৬ জন মারা গেছেন বলে স্বাস্থ্য মন্ত্রণালয়ের সংবাদ বিজ্ঞপ্তিতে জানানো হয়। আর এর মধ্য দিয়েই করোনায় মৃতের সংখ্যায় চীনকে (চার হাজার ৭৩৪) ছাড়ায় বাংলাদেশ। সরকারি হিসাব অনুযায়ী দেশে এখন পর্যন্ত করোনাতে মোট মারা গেলেন চার হাজার ৮০২ জন। গত ১৩ জুন শনাক্ত রোগীর সংখ্যাতেও চীনকে ছাড়ায় বাংলাদেশ। জনস হপকিন্স বিশ্ববিদ্যালয়ের করোনার আপডেটে বাংলাদেশের অবস্থান এখন ২৮তম।\nগত বছরের ডিসেম্বরে চীনের উহান থেকে করোনাভাইরাসের উৎপত্তি হয়। বাংলাদেশে করোনার নমুনা পরীক্ষা শুরু হয় ২১ জানুয়ারি। গত ৮ মার্চ বাংলাদেশে প্রথম করোনায় আক্রান্ত রোগী শনাক্ত হয়েছে বলে রোগতত্ত্ব, রোগ নিয়ন্ত্রণ ও গবেষণা প্রতিষ্ঠান জানায়। আর করোনায় প্রথম রোগীর মৃত্যু হয় তার ১০ দিন পর ১৮ মার্চ। করোনাতে সোমবার ২৬ জনের মৃত্যু ছিল গত ৪৩ দিনের মধ্যে সর্বনিম্ন। এর আগে গত দুই আগস্ট ২৪ ঘণ্টায় ২২ জনের মৃত্যুর তথ্য জানিয়েছিল অধিদফতর। আর দেশে একদিন সর্বোচ্চ ৬৪ জনের মৃত্যু হয় গত ৩০ জুন। ওয়ার্ল্ডোমিটারের পরিসংখ্যান অনুসারে, সর্বোচ্চ সংখ্যক মৃতের তালিকায় বাংলাদেশের অবস্থান ২৮তম।\nবিশেষজ্ঞরা বলছেন, করোনাতে কেন এবং ঠিক কোন পরিস্থিতিতে মৃত্যু হচ্ছে তার পর্যালোচনা দরকার, তাতে অন্তত কিছু মৃত্যু কমানো সম্ভব হতো বা হবে। একইসঙ্গে মৃত্যু কমানোর জন্য যথাযথ পদক্ষেপ নিতে হবে। দেশে গত ২৪ ঘণ্টায় (১৫ সেপ্টেম্বর) মারা যাওয়া ৪৩ জনের মধ্যে ষাটোর্ধ্বই রয়েছেন ৩২ জন। শুরু থেকেই করোনায় আক্রান্ত হওয়াদের মধ্যে ষাটোর্ধ্বদেরকে ঝুঁকিপূর্ণ বলে এসেছেন সংশ্লিষ্টরা। তার সঙ্গে যোগ হয়েছে অন্যান্য জটিল অসুখ।\nসম্প্রতি, মৃত্যুহার ঊর্ধ্বমুখী স্বীকার করে দেরিতে হাসপাতালে আসাকে কারণ হিসেবে জানিয়েছেন স্বাস্থ্য অধিদফতরের মহাপরিচালক অধ্যাপক ডা. আবুল বাসার মোহাম্মদ খুরশীদ আলম। তিনি বলেন, আমরা বলছি, যদি শ্বাসকষ্ট না থাকে, অন্যান্য জটিলতা না থাকে তাহলে হাসপাতালে আসার দরকার নেই। কিন্তু যাদের কোমরবিড ইলনেস যুক্ত (যেমন ডায়াবেটিস, হাইপার টেনশন, ক্যানসার অথবা এমন কোনও রোগ রয়েছে যে জন্য তাকে স্টেরয়েড খেতে হয়) এসব রোগী কোভিডে আক্রান্ত হলে তাদের বাসায় রাখা যাবে না। কারণ, এসব রোগীর এক্সট্রা সাপোর্ট দরকার হয়, যেগুলো বাড়িতে দেওয়া সম্ভব নয়।\nকোভিড-১৯ বিষয়ক জাতীয় কারিগরি পরামর্শক কমিটির সদস্য ও বঙ্গবন্ধু শেখ মুজিব মেডিক্যাল বিশ্ববিদ্যালয়ের সাবেক উপাচার্য অধ্যাপক ডা. নজরুল ইসলাম বাংলা ট্রিবিউনকে বলেন, যারা হাসপাতালে চিকিৎসাধীন আছেন তাদের মধ্যে বৃদ্ধ এবং অন্যান্য জটিলতা রয়েছে। তাদেরকে চেষ্টা করেও বাঁচানো যাচ্ছে না।\nদেশে করোনার সংক্রমণ শুরুর দিকে ধীরে ধীরে হলেও মে মাসের মাঝামাঝিতে এসে পরিস্থিতি খারাপ হতে থাকে, জুনে এসে তার অবনতি হয়। ধীরে ধীরে বাড়তে থাকে মৃত্যু। তবে গত সোমবার একদিনে ২৬ জনের মৃত্যুকে কোনোভাবেই মৃত্যুর হার কমছে বলে ধরে নিচ্ছে না বিশেষজ্ঞরা।\nস্বাস্থ্য অধিদফতরের গঠন করা পাবলিক হেলথ অ্যাডভাইজারি কমিটি করোনাতে মৃত্যু কমানোর উদ্যোগ নিতে হবে জানিয়ে বলেছিল, করোনাতে শূন্য মৃত্যুর টার্গেট নিয়ে কাজ করতে হবে। আর এজন্য গত ১৭ জুন তারা একটি লিখিত প্রতিবেদন দেয়, যেখানে কাজটি কীভাবে করতে হবে তার কিছু দিক-নির্দেশনা ছিল।\nরিস্ক গ্রুপকে যদি ‘প্রটেক্ট’ না করা যায় তাহলে মৃত্যু বাড়তেই থাকবে মন্তব্য ঢাকা মেডিক্যাল কলেজ হাসপাতালের মেডিসিন ও ইনফেকশাস ডিজিজ বিশেষজ্ঞ ডা. ফরহাদ উদ্দিন হাছান চৌধুরী মারুফ বাংলা ট্রিবিউনকে বলেন, যারা বৃদ্ধ এবং যারা ডায়াবেটিস, উচ্চ রক্তচাপ, হাঁপানি, ফুসফুসের দীর্ঘমেয়াদি রোগ বা সিওপিডি, লিভার-কিডনি রোগে আক্রান্ত, ক্যানসার আক্রান্ত, স্থূলকায় এ ধরনের মানুষদের ‘প্রটেক্ট’ করতে হবে।\nঢাকা মেডিক্যাল কলেজ হাসপাতালেই আট হাজার কনফার্ম রোগীর ভেতরে ৪০০-এর বেশি রোগীর মৃত্যু হয়েছে জানিয়ে ডা. ফরহাদ উদ্দিন বলেন, এর বাইরে সাসপেক্টেড কেস রয়েছে। আর কিছু উদ্যোগ নিলে মৃত্যুহার কিছুটা হলেও কমানো যেতো মন্তব্য করে তিনি বলেন, একইসঙ্গে ‘প্রি হসপিটাল কেয়ার’-এর ব্যবস্থা নিতে হবে। অর্থাৎ এসব রোগীর অবস্থা হঠাৎ করেই খারাপ হয়ে যায়নি, ধীরে ধীরে অবস্থা খারাপ হয়।\nতিনি বলেন, এখন মানুষ হাসপাতালে ভর্তি হতে যায় না, শুরু থেকেই বাসায় থেকেই চিকিৎসা নেবার বিষয়ে বলা হয়েছে, বিশেষ করে বয়স্কদের ক্ষেত্রে—আর এ বিষয়টা মানুষের মাথায় গেঁথে গিয়েছে। কিন্তু ক্রিটিক্যাল হয়ে গেলে বাসায় চিকিৎসা সম্ভব নয়। এই রিস্ক গ্রুপটার জন্য সরকারি উদ্যোগে একই জায়গা থেকে একই চিকিৎসক ফোন করা যায়, কারণ তারা অ্যাসেস করতে পারে, কোন রোগী খারাপ হয়ে যাবে, তাহলে সে রোগীকে দ্রুত হাসপাতালে নেওয়ার উদ্যোগ গ্রহণ করতে হবে। একইসঙ্গে অক্সিজেন কমে যেতে থাকলে বাসায় অক্সিজেন ট্রাই করবে না—এসব উদ্যোগ নিলে হয়তো কিছুটা মৃত্যু রোধ করা সম্ভব হবে।\nমৃত্যু কমিয়ে আনতে আমাদের কিছু রিকমেন্ডেশন ছিল জানিয়ে পাবলিক হেলথ অ্যাডভাইজারি কমিটির সদস্য অধ্যাপক লিয়াকত আলী বাংলা ট্রিবিউনকে বলেন, পাবলিক সেক্টরের প্রতি মানুষ আস্থা হারিয়েছে, অনেকের জন্য সেটা সহজও হয় না, তাই প্রাইভেটের প্রতি ঝোঁক ছিল। কিন্তু এখান থেকে রিপোর্টিংটা সরকারকে কারেক্টলি করছে কিনা এ নিয়ে সন্দেহ রয়েছে। এর ফলে সম্পূর্ণ তথ্য পাওয়া হচ্ছে না, বিশেষ করে মৃত্যুর ক্ষেত্রে। আবার অনেকেরেই হয়তো ইমিডিয়েট কোভিডের কারণে মৃত্যু না হলেও পোস্ট কোভিড কমপ্লিকেশনের কারণে মৃত্যু হচ্ছে। কোভিড কলেরা বা ডায়রিয়ার মতো সিঙ্গেল এপিসোড নয়—এর অনেক জটিলতা রয়েছে, এটা ক্রনিক ডিজিজের সঙ্গে অন্যান্য রোগ যুক্ত হয়েই মৃত্যু হচ্ছে বয়স্কদের। অধ্যাপক লিয়াকত আলী বলেন, আরেকটু গুরুত্ব আর উদ্যোগ নিলে মৃত্যুহার কমিয়ে আনা যেতো।\nকমিটির সদস্য জনস্বাস্থ্যবিদ আবু জামিল ফয়সাল বাংলা ট্রিবিউনকে বলেন, মৃত্যু কমানোর জন্য আলোচনা পর্যালোচনা হওয়া উচিত, ডেথ সার্ভিলেন্স শুরু করা উচিত। যাতে করে মৃত্যু সম্পর্কে খুব বিশদ তথ্য পাওয়া যাবে।\nতিনি বলেন, আমরা করোনায় মৃত্যুকে এত স্বাভাবিক পর্যায়ে নিয়ে গেছি—একে ধর্তব্যের ভেতরেই আনছি না। অথচ সংক্রমণ চলছে এবং সেই সংক্রমণে যারা ‘হাই রিস্ক পপুলেশন’ তারাই মারা যাচ্ছেন। সংক্রমিতদের নিয়মিত ভিত্তিতে ঘনঘন ফলোআপ করতে হবে। তাদের মধ্যে আবার ‘সিরিয়াস ইল’ যারা আছেন তাদেরকে নিবিড়ভাবে পর্যালোচনা-পর্যবেক্ষণ করতে হবে। এই ধারাবাহিকতাতেও যদি একজন মানুষকেও বাঁচানো যায়, সেটাই হবে সার্থকতা।


জীবনের সব সঞ্চয় বিদ্যানন্দের কাছে তুলে দেবার গল্প!\nরবিবার, ২৩ ফেব্রুয়ারি ২০২০ | ১:৪৫ পূর্বাহ্ণ | 33 বার\nমৃত্যুর পূর্বে, নাম প্রকাশে অনিচ্ছুক এক ব্যক্তির শেষ ইচ্ছে ছিলো তিনি বিদ্যানন্দ ফাউন্ডেশনের “এক টাকায় আহার” প্রজেক্টে তার জীবদ্দশায় সঞ্চিত সকল অর্থ, ব্যবহার্য সম্পদ দান করে দেবেন। প্রিয় সন্তান হারানোর ধাক্কাটা এখনো সামলে উঠতে পারেননি সেই ব্যক্তির মা, তবুও গিয়েছিলেন বিদ্যানন্দের প্রতিষ্ঠানটি দেখতে। যাচাই করতে চাচ্ছিলেন কোথায় যাচ্ছে প্রিয় সন্তানের শেষ চিহ্নগুলো!\n“বাবা, ছেলের মোবাইলটা কি রাখতে দিবা আমাকে? সমপরিমাণ টাকা আমি দিয়ে দিচ্ছি। মোবাইলটা দিয়ে সন্তানকে অনুভব করতে চাই বাকি জীবনটা” অশ্রুসিক্ত নয়নে কথাগুলো বলেছিলেন এই মা। বাকরুদ্ধ হয়ে যাবার মত ঘটনা, তাই না? সান্ত্বনা দেবার মত শব্দ জানা নেই, শুধু বুকভর্তি দোয়া আছে সেই মানুষটার জন্য, তার বিদেহী আত্মা ও পরিবারের জন্য।\nশুধু এই মাসেই আমাদের মহান মুক্তিযুদ্ধে ত্রিশ লাখ শহীদের প্রতি উৎসর্গ করে- ত্রিশ লাখ খাবার প্যাকেট বিতরণের মাইলস্টোন অতিক্রম করেছে বিদ্যানন্দ ফাউন্ডেশন। “স্থায়ী কিছু করুন” এমনই ফ্রি উপদেশ পেয়ে থাকেন বিদ্যানন্দের স্বেচ্ছাসেবকেরা।\nকিন্তু ঐ তিন শব্দের উপদেশের ওজন, তার আর বইতে গেলে প্রয়োজন কয়েক কোটি টাকা! সেই মূল্য শোধ করবেন কে? সবাই তো উপদেশ দিয়েই গায়েব। তবুও বিদ্যানন্দ চেষ্টা চালিয়ে যায়। সেই চেষ্টায় সুবিধাবঞ্চিত শিশুদের মুখে আহার জোটে। আপনারা যারা এমন পরিস্থিতিতে পাশে দাঁড়াতে চাচ্ছেন, তাদেরকে নিচের একাউণ্টে সাহায্য পাঠানোর অনুরোধ করা যাচ্ছে।\n৩/ পেপল একাউন্ট – info@onetakameal.org\nবিদ্যানন্দ ফাউন্ডেশনের সার্বাধিক প্রজেক্ট ‘এক টাকার আহার’ টিকিয়ে রাখতে দাতাদের সাহায্য দরকার। বিদ্যানন্দ কোনো লোক মারফত কিংবা ইভেন্ট করে অনুদান সংগ্রহ করে না। রাস্তায় ঘুরে লোক মারফৎ কিংবা রাস্তায় ইভেন্ট করেও অনুদান সংগ্রহ করে না।\nঅনুগ্রহ করে সরাসরি বিদ্যানন্দ ফাউন্ডেশন ব্যতিত অন্য কোথাও অনুদান দিয়ে প্রতারিত হওয়া থেকে বিরত থাকার অনুরোধ রইলো। আপনারা যারা কমেন্টে সাহায্য করতে চান, তারা উপরে বর্ণিত তথ্য অনুযায়ী সাহায্য করতে পারেন বিদ্যানন্দকে। যে যার অবস্থান থেকে সাধ্যমত এগিয়ে এসে এই মহৎ উদ্যোগের সাথে সরাসরি সংযুক্ত হতে পারেন।\nঅষ্ট্রেলিয়াতে দুই দিনব্যাপি ঈদ উল ফিতর (13 বার)\nঅষ্ট্রেলিয়াতে জাতীয় স্বেচ্ছাসেবক সপ্তাহ (11 বার)\nপ্রস্তুতি আমাদের আছে, বাকিটা আল্লাহ ভরসা : প্রধানমন্ত্রী (8 বার)


যেসব আলোচিত ব্যক্তির মনোনয়নপত্র বাতিল হলো – আমাদের নিকলী\nযেসব আলোচিত ব্যক্তির মনোনয়নপত্র বাতিল হলো\nবাংলাদেশে একাদশ জাতীয় সংসদ নির্বাচন প্রতিযোগিতার জন্য যেসব প্রার্থী মনোনয়নপত্র জমা দিয়েছেন সেগুলো আজ যাচাই-বাছাই করা হয়েছে। প্রার্থীদের দাখিল করা মনোনয়নপত্র যাচাই-বাছাই করা শেষে রিটার্নিং অফিসার অনেক প্রার্থীর মনোনয়নপত্র বাতিল করেছেন। যেসব আলোচিত প্রার্থীর মনোনয়ন বাতিল করা হয়েছে তাদের সম্পর্কে নিচে তুলে ধরা হলো। তবে যাদের মনোনয়নপত্র বাতিল করা হয়েছে তারা নির্বাচন কমিশনে আপিল করার সুযোগ পাবেন।\nকৃষক শ্রমিক জনতা লীগের সভাপতি কাদের সিদ্দিকীর মনোনয়নপত্র বাতিল করা হয়েছে। মি: সিদ্দিকীর দল ড. কামাল হোসেনের নেতৃত্বে জাতীয় ঐক্যফ্রন্ট-এর অন্যতম শরীক দল। মি: সিদ্দিকী টাঙ্গাইলের একটি আসন থেকে নির্বাচন করতে চেয়েছিলেন।\nজাতীয় পার্টির মহাসচিব রুহুল আমিন হাওলাদারের মনোনয়নপত্র বাতিল করেছে রিটার্নিং অফিসার। তিনি পটুয়াখালী-১ আসনে মনোনয়নপত্র দাখিল করেছিলেন। ঋণখেলাপি হওয়ার জন্য তাঁর মনোনয়নপত্র বাতিল করা হয়েছে।\nএম মোর্শেদ খান\nবিএনপি নেতা এম মোর্শেদ খান চট্টগ্রামের বোয়ালখালী আসনে মনোনয়নপত্র জমা দিয়েছিলেন। বিদ্যুৎ বিল বকেয়া থাকার কারণে তাঁর মনোনয়নপত্র বাতিল করেছেন রিটার্নিং অফিসার।\nপটুয়াখালী-৩ আসনের বিএনপি মনোনীত প্রার্থী গোলাম মাওলা রনির মনোনয়নপত্র বাতিল করেছেন রিটার্নিং অফিসার। পটুয়াখালীর জেলা প্রশাসক ও রিটার্নিং অফিসার মতিউল ইসলাম চৌধুরী জানান, “হলফনামায় প্রার্থীর স্বাক্ষরে একজন আইনজীবীর প্রত্যয়ন দরকার হয়। তার হলফনামায় স্বাক্ষরও ছিল না এবং যেই আইনজীবীর নাম উল্লেখিত ছিল তাকে যোগাযোগ করে পাওয়া যায়নি।”\nঢাকা-৯ আসনে মনোনয়নপত্র দাখিল করেছিলেন বিএনপি নেতা মীর্জা আব্বাসের স্ত্রী আফরোজা আব্বাস। প্রথমে তাঁর মনোনয়নপত্র স্থগিত করেছিলেন রিটার্নিং কর্মকর্তা। ঋণখেলাপি হবার কারণে তাঁর মনোনয়নপত্র বাতিল করা হয়েছে।\nবগুড়া-৪ আসনে জাতীয় পার্টি থেকে মনোনয়ন নেয়া আশরাফুল আলম ওরফে হিরো আলমের মনোনয়নপত্রও বাতিল করা হয়েছে। বগুড়ার রিটার্নিং অফিসার সাংবাদিকদের জানিয়েছেন, নির্বাচনী আসনের মোট ভোটারের ১ শতাংশের সমর্থনের প্রমাণ হিসেবে ওই ১ শতাংশ ভোটারের স্বাক্ষর সম্বলিত যেই পত্র মনোনয়নপত্রের সাথে জমা দিতে হয়, তা প্রদান করতে ব্যর্থ হওয়ায় মনোনয়নপত্র বাতিল হয়েছে মি. আলমের।\nহবিগঞ্জ-১ আসন থেকে গণফোরাম মনোনীত প্রার্থী ছিলেন আওয়ামী লীগ সরকারের সাবেক অর্থমন্ত্রী শাহ এ এম এস কিবরিয়ার ছেলে রেজা কিবরিয়া; তার মনোনয়নপত্রও বাতিল হয়েছে। ব্যাংকের ক্রেডিট কার্ডের পাওনা বাকি থাকায় মনোনয়নপত্র বাতিল হয়েছে মি. কিবরিয়ার।\nকুড়িগ্রাম-৪ আসন থেকে স্বতন্ত্র প্রার্থী হিসেবে জমা দেয়া গণজাগরণ মঞ্চের মুখপাত্র ইমরান এইচ সরকারের মনোনয়নপত্রও বাতিল করা হয়েছে। কুড়িগ্রামের জেলা প্রশাসক পারভিন সুলতানা জানান, “মনোনয়নপত্রের সাথে ১% সমর্থকের সমর্থনের প্রমাণ দাখিল করতে না পারায় মি. সরকারের মনোনয়নপত্র বাতিল করা হয়েছে।”\nযাদের মনোনয়নপত্র বাতিল করা হয়েছে তাদের সবাই বলেছেন, রিটার্নিং কর্মকর্তার সিদ্ধান্তের বিরুদ্ধে তারা আপিল করবেন। মনোনয়ন বাতিল হওয়া প্রার্থীরা আগামী তিনদিন নির্বাচন কমিশনে আপিল করতে পারবেন।\nসূত্র : বিবিসি বাংলা, ২ ডিসেম্বর ২০১৮\nঈদুল আজহায় রেলের অগ্রীম টিকিট ২৯ জুলাই শুরু\nধামইরহাটে কাজীপাড়া উচ্চ বিদ্যালয়ে পিয়ন নিয়োগে দুর্নীতির অভিযোগ\nবগুড়ার ঘোড়াধাপে কুকুরের প্রতি অনাথ বালকের ভালোবাসা!\nবাজিতপুরে দুই গ্রামবাসীর দুই দফা সংঘর্ষ, আহত ২০\nমৎস্য ও পশুসম্পদ খাতে অনিয়ম প্রতিরোধে রাষ্ট্রপতির নির্দেশ\nঢাকায় ডেঙ্গু জ্বরে আক্রান্ত হয়ে হোসেনপুরের কলেজছাত্রের মৃত্যু\nনেইমারকে বার্সায় না ফেরালে আর চুক্তি নয় : মেসি\nকটিয়াদীতে গণধর্ষণের ভিডিও সোশ্যাল মিডিয়ায়, আদালতে মামলা\nপাকুন্দিয়ায় স্কুলছাত্রী গণধর্ষণ ও হত্যার বিচার দাবিতে মানববন্ধন\nভৈরবে ট্রেনে কাটা পড়ে কুলিয়ারচরের যুবক নিহত\nবন্যাক্রান্তদের সহযোগিতায় নতুনধারার ত্রাণফান্ড গঠন\nলাখাইয়ে ইভটিজিংয়ের দায়ে বখাটের কারাদণ্ড\nকুলিয়ারচরের জায়গা নিয়ে সংঘর্ষে আহত ৪\nআবদুল হামিদ স্যারের ১৫তম মৃত্যুবার্ষিকী কাল


প্রবাসীর স্ত্রীকে নিয়ে উধাও পরকীয়া প্রেমিককে ধরিয়ে দিলে ৫০ হাজার টাকা পুরষ্কার! | tpn24.com\nHome সারাদেশ চট্টগ্রাম বিভাগ প্রবাসীর স্ত্রীকে নিয়ে উধাও পরকীয়া প্রেমিককে ধরিয়ে দিলে ৫০ হাজার টাকা পুরষ্কার!\nপ্রবাসীর স্ত্রীকে নিয়ে উধাও পরকীয়া প্রেমিককে ধরিয়ে দিলে ৫০ হাজার টাকা পুরষ্কার!\nচট্টগ্রামের মীরসরাই উপজে’লার বারইয়াহাট পৌর বাজারের ব্যবসায়ী মোশাররফ হোসেন প্রবাসীর স্ত্রী’কে নিয়ে গত ৩ সপ্তাহ ধরে উধাও রয়েছেন। এই ঘটনায় দুই থা’নায় পৃথক অ’ভিযোগ দায়ের করা হয়েছে। খুঁজে না পাওয়ায় তাদের উভ’য়ের পরিবারই উদ্বিগ্ন হয়ে পড়েছে। সন্ধান চাইছে উভ’য় পরিবার। মোশাররফের ৪ বছরের কন্যা সারাদিন বাবাকে খুঁজছে বলে জানান তার স্ত্রী’ ফারহানা আহমেদ।\nমীরসরাই উপজে’লার জো’রারগঞ্জ ও পাশ্ববর্তী ফেনী থা’নায় দায়ের করা জিডি সূত্রে জানা গেছে, ফেনীর ফরহাদ নগর গ্রামের ভোরবাজারের পাশ্ববর্তী সৌদি প্রবাসী শহিদ উল্লাহ’র স্ত্রী’ নাজমা বেগমকে (৩৬) চৌদ্দ বছরের একটি পুত্র সন্তানসহ বছর খানেক আগে বিয়ে করেন সৌদি প্রবাসী শহিদ উল্লাহ। ইতিপূর্বে তিনজনের সাথে সংসার করেন নাজমা। কিন্তু বছর না যেতেই একই গ্রামের এক কন্যা সন্তানের জনক মোশাররফ হোসেনের (৩৫) সাথে পালিয়ে যান নাজমা বেগম।\nব্যবসায়ী মোশাররফ হোসেনের স্ত্রী’ ফারহানা আহমেদ জানান, তার স্বামী বারইয়াহাটে হার্ডওয়ারের ব্যবসা করেন। বাবার দেয়া ব্যবসার পুঁজি ও ভাইদের থেকে ধার করা অন্তত ৫০ লক্ষ টাকা আর পাশের গ্রামের নাজমা ও তার প্রবাসী স্বামীর ২০ ভরি স্বর্ণালংকার ও অর্ধকোটি নগদ টাকা নিয়ে দু’জনে পালিয়ে গেছেন।\nনাজমা’র প্রবাসী স্বামী শহিদ উল্লাহ বলেন, নাজমাকে বিয়ের পর শপথ করিয়েছিলাম কোনো দিন আমাকে ছেড়ে আবার পালাবে না বলে। কিন্তু নিষ্ঠুর এই মহিলা আমাকে ছেড়ে গেলো। তবে তিনি এখনো ফিরে এলে তাকে গ্রহণ করবেন বলে জানান। এসময় তাদের ধরিয়ে দিতে পারলে ৫০ হাজার টাকা পুরষ্কারের ঘোষণা দেন তিনি।\nআবার মোশাররফের স্ত্রী’ ফারহানা আহমেদ বলেন, আমাদের কন্যা মাদিহা (৪) প্রতিদিন বাবার জন্য কাঁদছে। সন্তানের কা’ন্না আর আর্তনাদের দিকে তাকিয়ে আমি আমা’র স্বামীকে ফিরে পেতে চাই।\nএই বিষয়ে জো’রারগঞ্জ থা’নার ত’দন্ত কর্মক’র্তা এসআই শরিফুজ্জামান বলেন, আম’রা দু’জনেরই খোঁজ করছি। আবার যে কেউ আমাদের কাছে তাদের খোঁজ দিতে পারলে আম’রা সর্বাত্মক সহযোগিতা করবো\nPrevious articleগাছ লাগানো কিংবা বাগান করার জন্য উপযুক্ত সময় হচ্ছে এখনই\nNext articleবিসিএস পুলিশ ক্যাডার ছেড়ে ঢাকা বিশ্ববিদ্যালয়ে শিক্ষক হলেন রকিব